nattuvazhy നാട്ടുവഴി: 2010\nഅപരന്റെ വാക്കുകള് സംഗീതം പോലെ ആസ്വദിക്കുന്ന ഒരു കാലം വരും\nക്രിക്കറ്റ് അഭിമാനമാകുമ്പോള് (മറ്റ് ചിലര്‍ക്ക്)\nക്രിക്കറ്റ് ഇന്ന് ഇന്ത്യയുടെ ദേശീയ വിനോദമാണ് ( ഹോക്കി ഔദ്യോഗികം മാത്രം). രാജ്യത്തിന്റെ ചില കോണുകളിലേക്ക് ഒതുക്കപ്പെട്ട ഫുട്ബോൾ (മഹാരാഷ്ട്രയിൽ നിന്ന് നാലും കൽക്കട്ട, ഗോവ എന്നിവിടങ്ങളിൽ നിന്ന് മൂന്ന് ടീമുകൾ വീതവും ഇത്തവണത്തെ ഐ ലീഗിൽ കളിക്കും. ഓരോ ടീമുകൾ കണ്ണൂർ, ജലന്ധർ - പഞ്ചാബ്, ബാംഗ്ലൂർ ഹോം ഗ്രൌണ്ടാക്കിയവ. പിന്നെയൊരു അണ്ടർ 19 ഇൻഡ്യൻ ടീമും. അല്ലെങ്കിൽ തന്നെ ആർക്ക് വേണ്ടിയാണീ ഐ ലീഗ്? നമുക്ക് കാണാൻ ഇ.പി.എല്ലും സീരി-എയും മറ്റുമുള്ളപ്പോൾ), അഭിജാതരുടേത് മാത്രമായ ടെന്നീസ്, ജിമ്മി ജോർജ്ജിനപ്പുറം വളരാത്ത ഇന്ത്യൻ വോളിബോൾ, സ്കൂൾ മൈതാനങ്ങളിൽ ആകാശത്തേക്ക് നോക്കി വെറുതെ നിൽക്കുന്ന ബാസ്കറ്റ്ബോൾ ബോർഡിന്റെ തൂണുകൾ ( മാജിക് ജോൺസണും മൈക്കൽ ജോർദനും പകരം ഹോവാർഡും ഡെറിക് ജോസും ബാസ്കറ്റിൽ ഊഞ്ഞാലാടുന്നത് എൻ.ബി.എയിൽ കാണാം), മറഞ്ഞും മറന്നും പോയ പല പല നാടൻ കളികൾ (ഏഷ്യാഡിൽ ഉൾപ്പെട്ടതോടെ കബഡിക്ക് അല്പം ജീവൻ വെച്ചു).…. എല്ലാത്തിനും പകരമായി ഒന്ന് മാത്രം – ക്രിക്കറ്റ്.\nനിയമപ്രകാരം 22 വാര നീളമുള്ള പിച്ചും വിശാലമായ ഫീൽഡും 22 കളിക്കാരുമൊക്കെ വേണമെങ്കിലും ഇതൊന്നുമില്ലാതെ ഇടവഴിയിൽ മൂന്ന് പേരുമായി കളിക്കാമെന്നതാണ് ക്രിക്കറ്റിനെ ജനകീയമാക്കിയതെന്ന് പറയാം. (കേരളത്തിൽ (തെങ്ങ്)ഓലമടൽ വെട്ടിയൊരുക്കിയ ബാറ്റ് കൊണ്ട് ക്രിക്കറ്റ് കളിച്ചിട്ടില്ലാത്ത കളിക്കാരുണ്ടാവുമോ?) നാട്ടിൻപുറങ്ങളിൽ ആളെണ്ണവും കളിസ്ഥലവും അനുസരിച്ച് കളിനിയമങ്ങൾ മാറി വരുന്നത് കാണാം. കളിക്കാർ കുറവാണെങ്കിൽ ഡീപ്പും സ്ക്വയറും മറ്റും റണ്ണില്ലാ മേഖലകളായി പ്രഖ്യാപിച്ചിട്ടുണ്ടാവും. ഫൈൻ ലെഗിൽ കണ്ണാടി ജനാലയുള്ള വീടുണ്ടെങ്കിൽ അവിടേക്ക് സിക്സർ അടിച്ചാൽ അമ്പയർ ഔട്ട് വിളിച്ചത് തന്നെ. ഇങ്ങനെ സാഹചര്യങ്ങൾക്കനുസരിച്ച് മാറുന്ന നിയമങ്ങൾ ക്രിക്കറ്റിനെ എവിടെയും കളിക്കാവുന്ന ഒന്നാക്കി മാറ്റി. ( ഈ ക്രിക്കറ്റൊന്നും ബി.സി.സി.ഐക്കും കെ.സി.എയ്ക്കും അറിയില്ല)\nസാക്ഷാൽ വാറൻ ബഫറ്റ് (ഏറ്റവും വിജയിച്ച നിക്ഷേപകനെന്ന് പേരെടുത്ത അമേരിക്കക്കാരൻ) ബി.സി.സി.ഐയുടെ അടുത്ത് പഠിക്കാൻ പോകുന്നത് നന്നായിരിക്കും, എവിടെ , എപ്പോൾ ഇൻ‌വെസ്റ്റ് ചെയ്യണമെന്നറിയാൻ. ട്വന്റ്റി – 20 രക്ഷപെടുമെന്ന് മനസ്സിലാ‍യപ്പോഴെ ബോർഡ് ഐ.പി.എല്ലുമായി ചാടി വീണു. ക്ലബ് ലേലം, കളിക്കാർ ലേലം, സ്പോൺസർ ലേലം. … (ഇടയിൽ വന്ന് പെട്ടത് കപിൽദേവായാലും സീ സ്പോർട്സായാലും ചുരുട്ടിക്കൂട്ടിയത് തന്നെ). ഐ.പി.എൽ ചാകര വന്നപ്പോൾ ക്രിക്കറ്റ് ബോർഡും മോഡിയും കൂടെ നിന്നവരുമൊക്കെ കയ്യിട്ട് വാരി. പിന്നെ ചിയർ ഗേൾസും രാത്രി പാർട്ടിയുമൊക്കെ. അതിന്റെ ഇടയിലാണ് ഒരു ഏഷ്യാഡ്. രാജ്യത്തിന് ഒരു മെഡൽ കിട്ടിയിട്ട് ബി.സി.സി.ഐക്ക് എന്ത് കാര്യം. പണ്ടൊരു കേന്ദ്രമന്ത്രി ഇന്ത്യ 100 ഒളിമ്പിക് സ്വർണ്ണം നേടുമെന്ന് പറഞ്ഞിരുന്നു. വേണമെങ്കിൽ 100 സ്വർണ്ണമെഡൽ ബോർഡ് കാശ് കൊടുത്ത് മേടിച്ച് തരും(ഒളിമ്പിക്സിൽ കോഴക്കളി ഉണ്ടെങ്കിൽ). ഒളിമ്പിക്സിനാണെങ്കിലും ടീമിനെ വിടുന്ന പ്രശ്നമില്ല. പിന്നെയാണ് ഏഷ്യൻ ഗെയിംസ്.\nഇന്ത്യ പങ്കെടുത്തിരുന്നുവെങ്കിൽ സ്വർണ്ണം കിട്ടുമായിരുന്നോ എന്ന് ചോദിക്കുന്നതിൽ കാര്യമില്ല. മുൻപൊരു കോമൺ വെൽത്ത് ഗെയിംസിൽ പങ്കെടുത്ത് മെഡലില്ലാതെ പോരുന്നിട്ടുണ്ട്. സെർജി ബൂബ്ക 1984 മുതൽ 2001ൽ വിരമിക്കുന്നത് വരെ പോൾവാൾട്ടിലെ രാജാവായിരുന്നുവെങ്കിലും ഒരു ഒളിമ്പിക് സ്വർണ്ണം മാത്രമായിരുന്നു നേടുവാനായത് എന്നോർക്കുക. എങ്കിലും പങ്കെടുത്തിരുന്നുവെങ്കിൽ ഇന്ത്യയുടെ പുരുഷ, വനിതാ ടീമുകൾക്ക് സ്വർണ്ണമെഡൽ തന്നെ നേടുവാനുള്ള സാധ്യത ഉണ്ടായിരുന്നു. ഐ.സി.സി. ഏകദിന ക്രിക്കറ്റ് റാങ്കിംഗ് പ്രകാരം ഏറ്റവും മുകളിലുള്ള ഏഷ്യൻ ടീം ഇന്ത്യ ആണ്. (ഏഷ്യൻ ഗെയിംസിൽ ട്വന്റി – 20 ആണ്) ഝുലൻ ഗോസ്വാമിയും മിഥാലി രാജും അൻ‌ജും ചോപ്രയുമൊക്കെ വാഴുന്ന ഇന്ത്യൻ വനിതാ ക്രിക്കറ്റ് ടീം നാല് തവണയും വനിതാ ഏഷ്യാകപ്പ് കിരീടം നേടി കഴിവ് തെളിയിച്ചവരാണ്. അതുകൊണ്ട് ഏഷ്യൻ ഗെയിംസിലും ന്യായമായും നല്ല വാർത്തകൾ അവരിൽ നിന്ന് പ്രതീക്ഷിക്കാമായിരുന്നു. ഇന്ത്യയുടെ വനിതാ ടീമിനെയും ആൺ ക്രിക്കറ്റിൽ ദേശീയ ടീമിനെ മാറ്റിനിർത്തി രണ്ടാം നിരയെയുമെങ്കിലും (സച്ചിനും സേവാഗും ധോണിയുമില്ലാത്ത ടീം ന്യൂസിലൻഡിനെ തൂത്തുവാരിയത് കാണുമ്പോൾ ഒന്നാം‌നിര ഏതെന്ന് സംശയം തോന്നുന്നു) അയച്ചിരുന്നുവെങ്കിൽ വിലയേറിയ രണ്ട് സ്വർണ്ണം ഏതാണ്ട് ഉറപ്പിക്കാമാ‍യിരുന്നു.\nരണ്ട് ഏഷ്യാഡ് സ്വർണ്ണം വേണ്ട് എന്ന് വെയ്ക്കാൻ മാത്രം ഇക്കാര്യത്തിൽ ധനികരല്ല ഇന്ത്യ. (199 സ്വർണ്ണം നേടിയ ചൈന ഒരു സ്വർണ്ണത്തിനുകൂടി എത്ര ആഗ്രഹിച്ചിട്ടുണ്ടാവും) . 1951 മുതൽ 2010 വരെ ഇന്ത്യ ആകെ 128 സ്വർണ്ണം മാത്രമാണ് സ്വന്തമാക്കിയിട്ടുള്ളത്. ഇത്തവണ മാത്രം പതിനാല്. 1982 ലെ ഡൽഹി ഏഷ്യൻ ഗെയിംസിലെക്കാൾ ഒന്ന് കൂടുതൽ. ബി.സി.സി.ഐക്ക് രാജ്യത്തിന് വേണ്ടി കളിക്കുകയെന്നത് അപമാനമായി തോന്നിയതുകൊണ്ടാവാം ടീമിനെ അയയ്ക്കാതിരുന്നത്. ഇന്ത്യക്ക് ഈ സീസൺ “Tight schedule” ആണെന്ന വാദം ശരിയാണെങ്കിൽ “എ” ടീമിനെ അയക്കാമായിരുന്നു. (പാകിസ്ഥാൻ എ ടീമിനെ ആയിരുന്നു അയച്ചത്). വനിതാ ക്രിക്കറ്റിൽ “ടൈറ്റ് ഷെഡ്യൂൾ” എന്ന് പറഞ്ഞാൽ തമാശ തന്നെ.\nക്രിക്കറ്റ് ഇന്ത്യക്ക് അപമാനമായെങ്കിൽ അഭിമാനമായത് അയൽ രാജ്യങ്ങൾക്ക് തന്നെ. ക്രിക്കറ്റ് സ്വർണ്ണം അഫ്ഗാനിസ്ഥാനെ ഫൈനലിൽ തോല്പിച്ച് ബംഗ്ലാദേശ് നേടി. പാകിസ്ഥാൻ മൂന്നാമതെത്തി. ബംഗ്ലാദേശ് ന്യൂസിലൻഡിനെതിരായ പരമ്പര വിജയത്തിന് ശേഷമായിരുന്നു ചൈനയിലെത്തി വീണ്ടും വിജയക്കൊടിയുയർത്തിയത്. അത് ബംഗ്ലാദേശിന്റെ ഏഷ്യൻ ഗെയിംസിലെ ഏക സ്വർണ്ണവുമായി. ആഭ്യന്തരയുദ്ധം കലുഷിതമാക്കിയ അഫ്ഗാന് വെള്ളി നേടാനായത് ആ രാജ്യത്തിന് ആശ്വാസമേകിയിരിക്കാം. ക്രിക്കറ്റിൽ ഇരട്ട സ്വർണ്ണം നേടാൻ ബംഗ്ലാദേശിനായില്ല. വനിതാ ക്രിക്കറ്റ് ഫൈനലിൽ പാകിസ്ഥാൻ ബംഗ്ലാദേശിനെ പരാജയപ്പെടുത്തി സ്വർണ്ണം സ്വന്തമാക്കി. ജപ്പാൻ മൂന്നാമതെത്തി. ബംഗ്ലാദേശിന് ആകെ ലഭിച്ച മൂന്ന് മെഡലുകളിൽ (1-1-1) സ്വർണ്ണവും വെള്ളിയും ക്രിക്കറ്റ് നൽകിയതാണ്. അഫ്ഗാനിസ്ഥാന് ആകെയുള്ള മൂന്ന് മെഡലിൽ (0-2-1) ഒരു വെള്ളി ക്രിക്കറ്റിൽ നിന്നാണ്. പാകിസ്ഥാനാകട്ടെ മൂന്ന് സ്വർണ്ണമടക്കം ആകെ 8 മെഡലുകൾ (3-2-3). അതിൽ ഒരു സ്വർണ്ണവും ഒരു വെങ്കലവും ക്രിക്കറ്റ് വക.\nഇന്ത്യയിലെ ക്രിക്കറ്റ് മേലാളന്മാർ രാജ്യസ്നേഹമില്ലാത്തവരാണെന്ന് സാധാരണ കായിക പ്രേമികൾ പറഞ്ഞാൽ അതിൽ തെറ്റ് പറയാനാവില്ല. ഒളിമ്പിക്സ്, ഏഷ്യാഡ് പോലെയുള്ള മത്സരങ്ങളിൽ രാജ്യത്തെ പ്രതിനിധീകരിക്കുകയെന്നത് ഏത് കായിക താരത്തിന്റെയും സ്വപ്നമാണ്. അവർ രാജ്യത്തിനായി മെഡൽ നേടുന്നത് ഏതൊരാൾക്കും അഭിമാനമാണ്. ഇന്ത്യൻ ക്രിക്കറ്റ് ബോർഡ് കാട്ടിയ ധാർഷ്ട്യം ഒരു ജനതയോടുള്ള വെല്ലുവിളിയാണ്. ബി.സി.സി.ഐ ഒരു പക്ഷെ ഐ.സി.സിക്കും മുകളിലായിരിക്കാം (പണപ്പെട്ടിയുടെ വലുപ്പം കൊണ്ട്) . പക്ഷെ ഇന്ത്യയെക്കാൾ വലുതാണെന്ന് കരുതരുത്. ഒരു രാജ്യത്തോട് കാണിച്ച നെറികേടിന് ബോർഡിനെക്കൊണ്ട് മാപ്പ് പറയിക്കണം. ഇനി മേലിൽ ഇങ്ങനെ ഉണ്ടാവാതിരിക്കുവാനാവശ്യമായ നടപടികൾ എടുക്കുവാൻ ഇന്ത്യാ ഗവണ്മെന്റ് തയ്യാറാകണം.\nPosted by സുരേഷ് ബാബു വവ്വാക്കാവ് at 9:07 AM 1 comment: Links to this post\nവാസ്തുവിദ്യ - അരുതുകളുടെ ശാസ്ത്രം\n? അടുക്കള നിർമ്മിക്കേണ്ടുന്ന സ്ഥാനം എവിടെ?\nകാണിപ്പയ്യൂർ കൃഷ്ണൻ നമ്പൂതിരി പറയുന്നത്: “ശാസ്ത്രരീത്യാ അടുക്കള വീടിന്റെ വടക്ക് വശത്തോ കിഴക്ക് വശത്തോ ആവാം എന്ന് പറയുന്നതിന്റെ കാരണം നോക്കാം. പകൽ സമയത്ത് ഭൂമിയിലുള്ള ജീവജാലങ്ങൾക്ക് കർമ്മം ചെയ്യുന്നതിനുള്ള ഊർജ്ജം തരുന്നത് കിഴക്ക് വശത്ത് ഉദിക്കുന്ന സൂര്യനാണ്. അതുപോലെ തന്നെ അസ്തമയത്തിന് ശേഷം സൂര്യന്റെ അഭാവത്തിൽ രാത്രിസമയത്ത് വേണ്ടതായ ഊർജ്ജം പ്രദാനം ചെയ്യുന്നത് വടക്ക് വശത്ത് എന്ന് കണക്കാക്കുന്ന സപ്തർഷികളുമാണ്. കർമ്മം ചെയ്യാൻ മനുഷ്യന് ഭക്ഷണത്തിൽ നിന്നാണ് ഊർജ്ജം ലഭിക്കുന്നതെന്നത് കൊണ്ട് കിഴക്ക് വശത്താണ് അടുക്കളയ്ക്ക് ഉത്തമമായ സ്ഥാനം.”\nസൂര്യനിൽ നിന്ന് നേരിട്ട് ഊർജ്ജം സ്വീകരിക്കുവാൻ കഴിയുന്നത് ഹരിതകമുള്ള സസ്യങ്ങൾക്ക് മാത്രമാണ്. സൂര്യൻ ചൂടും വെളിച്ചവുമല്ലാതെ നമ്മുടെ ശരീരത്തിന് ആവശ്യമായ യാതൊരു ഊർജ്ജവും നേരിട്ട് നൽകുന്നില്ല. രാത്രി സമയത്ത് വേണ്ടതായ ഊർജ്ജം നൽകുമെന്ന് കൃഷ്ണൻ നമ്പൂതിരി പറയുന്ന സപ്തർഷികൾ ആകാശത്ത് അകലെയായി കാണാവുന്ന ഒരു നക്ഷത്രസമൂഹം മാത്രമാണ്. ഭാരതീയർ ഈ നക്ഷത്രസമൂഹത്തിലെ ഏഴ് നക്ഷത്രങ്ങൾക്ക് ഏഴ് മുനിമാരുടെ പേര് നൽകി. മറ്റ് ചില രാജ്യക്കാർ ഇതിനെ “വലിയ തവി” യെന്നും “വൻ കരടി” യെന്നും വിളിച്ചു. പണ്ട് കാലത്ത് കടലിൽ പോകുന്നവരും മറ്റും ദിക്കറിയുവാനായി ഈ നക്ഷത്രസമൂഹത്തെ ഉപയോഗിച്ചിരുന്നു. അതല്ലാതെ ഭൂമിയിലെ ജീവജാലങ്ങൾക്ക് ഊർജ്ജം പകരുവാനോ ഏതെങ്കിലും തരത്തിൽ സ്വാധീനിക്കുവാനോ കഴിവുള്ളതല്ല സപ്തർഷികൾ എന്ന നക്ഷത്രഗണം. അതിനാൽ അടുക്കള വടക്ക് വശത്തോ കിഴക്ക് വശത്തോ തന്നെ ആവണമെന്ന് പറയുന്നതിൽ യാതൊരു അർത്ഥവുമില്ലെന്ന് മനസ്സിലാക്കാവുന്നതാണ്.\n?കിണർ എവിടെ നിർമ്മിക്കാം?\nകൃഷ്ണൻ നമ്പൂതിരി പറയുന്നത്: “കിണർ, കുളം തുടങ്ങിയവ വീടിന്റെ വടക്ക് വശത്തോ കിഴക്ക് വശത്തോ ആണ് ഉത്തമം.വടക്ക് പടിഞ്ഞാറ് മൂലയിൽ കിണർ വരുന്നത് സ്ത്രീകൾക്ക് ദോഷമാണെന്ന് ശാസ്ത്രം അനുശാസിക്കുന്നു. തെക്ക് കിഴക്ക് മൂലയും കിണർ കുഴിക്കുന്നതിന് ഉത്തമമല്ല.”\nപരമ്പരാഗതമായി (വാസ്തുശാസ്ത്രപ്രകാരവും) അടുക്കള വടക്ക് വശത്തോ കിഴക്ക് വശത്തോ നിർമ്മിക്കുന്നതിനാൽ അവിടേക്കാവശ്യമായ വെള്ളം കോരിക്കൊണ്ട് വരുന്നതിന് സൌകര്യപ്രദമായ രീതിയിൽ കിണർ അതിന് സമീപത്തായി നിർമ്മിക്കേണ്ടി വന്നിരുന്നു എന്നതിൽ കവിഞ്ഞ് കിണർ വടക്ക് കിഴക്ക് വശത്തേ ആകാവൂ എന്നതിന് പ്രത്യേക കാരണങ്ങളൊന്നും ഉള്ളതായി കാണുന്നില്ല\n? ഗൃഹപ്രവേശം നടത്തുമ്പോൾ..\nകൃഷ്ണൻ നമ്പൂതിരി പറയുന്നത്: “ഗൃഹപ്രവേശത്തിന് തലേദിവസം രാത്രി ആചാര്യനായ തന്ത്രിയെക്കൊണ്ട് വാസ്തുബലിയും പഞ്ചശിര:സ്ഥാപനവും നടത്തേണ്ടതാണ്.”\nനിർമ്മാണ വേളയിൽ ഉണ്ടാകുന്ന തെറ്റുകൾക്കുള്ള പ്രായശ്ചിത്തമായാണ് അഞ്ച് ജന്തുക്കളുടെ ശിരസ്സിന്റെ ചിത്രം ഉൾക്കൊള്ളുന്ന ലോഹത്തകിട് കുഴിച്ചിടുന്നത്. പിന്നെ എന്തിനാണ് പ്രത്യേകിച്ച് വാസ്തു നോക്കുന്നത്? എന്തെങ്കിലും തെറ്റ് ഉണ്ടാവുകയാണെങ്കിൽ അത് പരിഹരിക്കുവാനായി പഞ്ചശിരസ്സ് കുഴിച്ചിടുന്നുണ്ടല്ലോ. അപ്പോൾ ചെയ്ത തെറ്റിന് പ്രായശ്ചിത്തമായി. പരിഹാരം എന്ത് എളുപ്പം.\nPosted by സുരേഷ് ബാബു വവ്വാക്കാവ് at 1:27 AM4comments: Links to this post\nബഹുമുഖ ദാരിദ്ര്യ സൂചികയില് കേരളം ഏറ്റവും ദാരിദ്ര്യം കുറഞ്ഞത്.\nഐക്യരാഷ്ട്രസഭയുടെ ഭാഗമായ യുണൈറ്റഡ് നേഷൻസ് ഡവലപ്മെന്റ് പ്രോഗ്രാമും ( UNDP) ഓക്സ്ഫോർഡ് പോവർറ്റി & ഹൂമൻ ഡവലപ്മെന്റ് ഇനിഷ്യേറ്റീവും (OPHI) 2010 ജൂലൈയിൽ സംയുക്തമായി പ്രസിദ്ധീകരിച്ച റിപ്പോർട്ടിൽ (Multidimensional Poverty Index –MPI) കേരളവും ഗോവയും ഏറ്റവും ദാരിദ്ര്യം കുറഞ്ഞ ഇൻഡ്യൻ സംസ്ഥാനങ്ങളായി രേഖപ്പെടുത്തിയിരിക്കുന്നു. ദാരിദ്ര്യാവസ്ഥ നിർണ്ണയിക്കുവാനായി പരമ്പരാഗതമായി വരുമാനം മാത്രം ഉപയോഗിക്കുന്ന സൂചികകളുടെ പോരായ്മകൾ മറികടക്കുവാനായി വിദ്യാഭ്യാസം, ആരോഗ്യം, ജീവിത നിലവാരം തുടങ്ങിയവയും ഇതിനായി കണക്കിലെടുത്തിരിക്കുന്നു. ഏറ്റവും ദരിദ്ര്യമായ 26 ആഫ്രിക്കൻ രാജ്യങ്ങളിൽ ഉള്ളതിനേക്കാൾ (410 മില്യൺ) അധികം ദരിദ്രർ ബീഹാർ, ഛത്തിസ്ഗർ, ജാർഖണ്ഡ്, മധ്യപ്രദേശ്, ഒറീസ്സ, രാജസ്ഥാൻ, ഉത്തർപ്രദേശ്, പശ്ചിമബംഗാൾ എന്നീ 8 സംസ്ഥാനങ്ങളിലായി ഉണ്ടെന്ന് റിപ്പോർട്ട് പറയുന്നു.\nMap of MPI Poverty in India(higher MPI value in dark red)\nപ്രസ്തുത സൂചിക പ്രകാരം ഒന്നാമതുള്ള കേരളം (0.065) പരാഗ്വേക്കും ഫിലിപ്പൈൻസിനുമൊപ്പമാണ്. രണ്ടാമതെത്തിയ ഗോവ (0.094) ഇന്ത്യോനേഷ്യയോട് അടുത്ത് നിൽക്കുന്നു. മേൽ‌പ്പറഞ്ഞ രാജ്യങ്ങൾ ഇടത്തരം വരുമാനമുള്ള രാജ്യങ്ങളായി സൂചികയിൽ കണക്കാക്കപ്പെട്ടിരിക്കുന്നു. തമിഴ്നാട് (1.41) ആഫ്രിക്കൻ രാജ്യമായ ഘാനയുടെ നിലവാരത്തിന് സമമാണ്. ഝാർഖണ്ഡും ബീഹാറും അവികസിത രാജ്യമായ കോംഗോയ്ക്ക് ഒപ്പമാണ്.\nPosted by സുരേഷ് ബാബു വവ്വാക്കാവ് at 10:07 AM2comments: Links to this post\nവാസ്തുവിദ്യ: പടിപ്പുരയുടെ സ്ഥാനം എവിടെയാണ്?\nകാണിപ്പയ്യൂർ കൃഷ്ണൻ നമ്പൂതിരി എഴുതിയതിൽ നിന്ന്: "കിഴക്ക് വശത്ത് റോഡുള്ള സ്ഥലത്തിന്റെ കിഴക്ക് ഭാഗത്ത് പടിപ്പുരയോ ഗേറ്റോ വയ്ക്കുമ്പോൾ സ്ഥലത്തിന്റെ കിഴക്ക് വശത്തെ നീളത്തെ ഒമ്പതാക്കി ഭാഗിച്ച് വടക്ക് കിഴക്കേ മൂലയിൽ നിന്ന് നാലാമത്തെ അംശത്തിൽ അതായത് ഒൻപതിൽ ഒന്നിൽ ഉത്തമമായ പടിപ്പുരയുടെ സ്ഥാനം നിർണ്ണയിക്കാം."\nഏതെങ്കിലും സാധാരണക്കാരൻ ഇല്ലാത്ത കാശുണ്ടാക്കിയും വായ്പയെടുത്തും വീടും വച്ച് മതിലും കെട്ടി സൌകര്യപ്രദമായ സ്ഥലത്ത് ഗേറ്റും വച്ച് കഴിയുമ്പോഴാണ് അതുവഴി വരുന്ന അഭ്യുദയകാംക്ഷി ഗേറ്റ് വയ്ക്കുന്നതിനു മുൻപ് വാസ്തു നോക്കിയിരുന്നോയെന്ന് ചോദിക്കുന്നത്. വഴി ഇന്ദ്രപഥത്തിൽ അല്ലെങ്കിൽ വലിയ കുഴപ്പമാണുണ്ടാകാൻ പോകുന്നത് എന്നാവും ഏതൊക്കെയോ വാസ്തുശാസ്ത്ര പുസ്തകങ്ങൾ വായിച്ച അറിവ് വച്ചുള്ള മറുപടി. ചിലർ അപ്പോൾ തന്നെ പഴയതു ഇടിച്ച് കളഞ്ഞിട്ട് വാസ്തുപ്രകാരം വാതിൽ മാറ്റിപ്പണിയും. മറ്റുചിലർ അതവഗണിക്കും എങ്കിലും വീട്ടിലെ ആർക്കെങ്കിലും അപകടമോ അസുഖമോ വല്ലതുമുണ്ടായാൽ അപ്പോൾ പഴയ അഭ്യുദയകാംക്ഷി പറയും ഞാനപ്പൊഴേ പറഞ്ഞതായിരുന്നില്ലേ ഗേറ്റ് ശരിയായ സ്ഥാനത്ത് അല്ലെന്ന്. അതുകൊണ്ടുള്ള കുഴപ്പങ്ങളാണിതെല്ലാം. പിന്നീട് വാസ്തുനോക്കൽ, പൊളിക്കൽ, പണിയൽ എല്ലാം കഴിയുമ്പോഴേക്കും കീശ കീറിയത് തന്നെ. ഉപദേശിക്ക് സന്തോഷവുമാവും.\nഈ പ്രശ്നപരിഹാരങ്ങൾക്കൊക്കെ ശേഷം ആ വീട്ടിൽ ആർക്കും അസുഖം ഉണ്ടാവുകയില്ലേ. ഉണ്ടായാലും ഗേറ്റ് മാറ്റിവച്ചിട്ടും എന്തുകൊണ്ടുണ്ടായി എന്ന് ആരും ചോദിക്കുകയില്ല.\nഗേറ്റ് മാറ്റി വച്ചിട്ടില്ലെങ്കിലോ? മാറ്റിവച്ച് കഴിഞ്ഞ് വരുന്നതിൽ അധികമായി യാതൊരു മോശം കാര്യവും ഉണ്ടാകുവാൻ പോകുന്നില്ല.\nവീട്ടിൽ നിന്ന് റോഡിലേക്കുള്ള വഴി അത് ഉപയോഗിക്കുന്നവരുടെ സൌകര്യവും മറ്റ് സാഹചര്യങ്ങളും അനുസരിച്ചാവണം നിർമ്മിക്കേണ്ടത്. അല്ലാതെ ഏതോ പഴയ വാസ്തു പുസ്തകത്തിൽ എഴുതിവച്ചിട്ടുണ്ട് എന്നതിന്റെ അടിസ്ഥാനത്തിൽ ഇന്ദ്രപദമോ പുഷ്പദന്തപദമോ വല്ലാഭ പദമോ ഒന്നും നോക്കിയാവരുത്. വാസ്തു ശാസ്ത്രപ്രകാരം പണിതിട്ടുള്ള വീടുകളിൽ യാതൊരു കുഴപ്പങ്ങളും ഉണ്ടായിട്ടില്ലേയെന്ന് ശ്രീ.കൃഷ്ണൻ നമ്പൂതിരി പരിശോധിക്കണം. എന്നിട്ടാവട്ടെ ഇങ്ങനത്തെ അന്ധവിശ്വാസങ്ങളുടെ പ്രചരണം നടത്തുന്നത്. മറ്റുള്ളവർക്ക് നഷ്ടങ്ങളും ആശങ്കകളും മാത്രം സൃഷ്ടിക്കുന്ന ഇത്തരം വിലക്കുകളുടെ ശാസ്ത്രത്തിന്റെ പ്രചരണങ്ങൾ ധാർമ്മികത അല്പമെങ്കിലും ബാക്കിയുള്ളവർ നടത്തുകയില്ലയെന്ന് ഉറപ്പ്.\nPosted by സുരേഷ് ബാബു വവ്വാക്കാവ് at 7:44 AM No comments: Links to this post\nസ്വാതന്ത്ര്യത്തിന്റെ ജനാലകള് തുറന്ന് അയ്യപ്പന്\nഒരെഴുത്ത് മുറിയും കടലാസും പേനയും മാത്രമുള്ള മനുഷ്യാരവമില്ലാത്ത നിശബ്ദതയുടെ ഒരു ലോകത്ത് നിമിഷങ്ങൾക്കുള്ളിൽ മരിച്ച് പോകുമെന്ന് പറഞ്ഞ അയ്യപ്പൻ.\nസിസ്റ്റർ, എവിടെ എന്റെ ജീവന്റെ താക്കോൽ.. കൂടുതുറക്കൂ..പക്ഷിയെപ്പറത്തിവിടൂ എന്ന് പറഞ്ഞ അയ്യപ്പൻ.\nകവിത ഉപജീവനം കൂടിയാണെന്ന് പറഞ്ഞ അയ്യപ്പൻ.\nഉപജീവനം മാത്രമല്ല , അയ്യപ്പന് കവിത അതിജീവനം കൂടിയായിരുന്നു എന്ന് നമ്മൾ ഇപ്പോൾ അറിയുന്നു.\nസ്നേഹസദനങ്ങളും ആശുപത്രിമുറികളും തടവറകൾ തീർത്തിരിക്കാം. ആദരവുകളും സ്നേഹപ്രകടനങ്ങളും അരോചകങ്ങളായി തീർന്നിരിക്കാം. വിലക്കപ്പെട്ട മധുപാത്രങ്ങൾ വീണുടഞ്ഞ ചിലമ്പിച്ച ശബ്ദങ്ങളിൽ, അടഞ്ഞ് കിടക്കുന്ന കടകളുടെ തിണ്ണയിലെ മണ്ണിന്റെ മർമ്മരത്തിൽ, തെരുവുകൾ ചുരത്തുന്ന ചെളിയുടെയും പൊടിയുടെയും ഗന്ധങ്ങളിൽ സ്വാതന്ത്യത്തിന്റെ ഭാവങ്ങൾ ഒളിച്ചിരിന്നിട്ടുണ്ടാവാം. അത് കണ്ടെത്താൻ അയ്യപ്പന് മാത്രമേ കഴിഞ്ഞിട്ടുണ്ടാവൂ.. അതുകൊണ്ടാവാം വീണ്ടും തെരുവിലേക്ക് പോയത്. അതുകൊണ്ടാവാം വഴിയരികിൽ സ്വാതന്ത്യത്തോടെ ആരുമറിയാതെ വീണുകിടക്കാനായത്. അതുകൊണ്ടാവാം അസ്ത്രം കൊണ്ട് ജീവൻ പറന്നകന്നിട്ടും ആർക്കും തിരിച്ചറിയാനാവാതിരുന്നത്.\nPosted by സുരേഷ് ബാബു വവ്വാക്കാവ് at 7:53 AM No comments: Links to this post\nഎന്തുകൊണ്ട് സ്വൈര്യമായി വിഹരിക്കുന്നു?\nഅമ്പലപ്പുഴയിൽ ജ്യോത്സന്റെ വാക്ക് കേട്ട് കുഞ്ഞിനെ അടിച്ചുകൊന്ന പിതാവ് പോലീസ് കസ്റ്റഡിയിലാണ്. പക്ഷെ ഈ ക്രൂരകൃത്യത്തിന് പ്രേരിപ്പിച്ച ജ്യോത്സ്യൻ സംഭവം കഴിഞ്ഞ് രണ്ടാഴ്ചയ്ക്ക് ശേഷവും പുറത്ത് തന്നെ. പുതിയ പുതിയ ഉപദേശങ്ങളും ഭാവിപ്രവചനങ്ങളുമായി വിഹരിക്കുകയാവും. കൊലപാതകത്തിന് പ്രേരണ നൽകുക എന്നതും കുറ്റമായി കാണുന്ന സാഹചര്യത്തിൽ എന്തുകൊണ്ടാണ് ചില പ്രമാണികൾ മാത്രം കുറ്റവാളികളാക്കപ്പെടാത്തത്? ജ്യോത്സ്യൻ അധികാരികളെ ശത്രുസംഹാരപൂജ നടത്തി സംഹരിച്ചോ അതോ വശീകരണയന്ത്രം കാട്ടി വശീകരിച്ചോ ? ഈ സംഭവത്തിന് ശേഷം അദ്ദേഹത്തിന് ആരാധകരും വിശ്വാസതയും കൂടിയിട്ടുണ്ടാവും. കാരണം പല്ലുമായി ജനിച്ച് കുഞ്ഞ് പിതാവിന് ദോഷം വരുത്തിവയ്ക്കുമെന്ന് ജ്യോതിഷരത്നം പറഞ്ഞത് എത്ര ശരിയായെന്നാവും അവർ ചിന്തിക്കുക.\nഭാഗ്യക്കുറി അടിക്കുമ്പോഴാണ് ഒരാൾ ഭാഗ്യവാനാവുക, അല്ലാതെ ഭാഗ്യവാനായ ആൾക്ക് അല്ല ഭാഗ്യക്കുറിയടിക്കുക.\nPosted by സുരേഷ് ബാബു വവ്വാക്കാവ് at 9:01 AM 1 comment: Links to this post\nഇന്ത്യയ്ക്ക് കോമണ്‍വെല്‍ത്ത് കിരീടം നേടാന് സാദ്ധ്യത\n2006 ല് മെല്‍ബണില് നടന്ന കോമണ് വെല്‍ത്ത് ഗെയിംസില് ആതിഥേയരായ ആസ്ട്രേലിയ ചാമ്പ്യൻ‌പട്ടം നേടിയിരുന്നു. ഇത്തവണ ഇന്ത്യയ്ക്ക് കിരീടം നേടാന് സാദ്ധ്യത തെളിയുന്നു. ഇന്ത്യക്ക് അതിന് കഴിഞ്ഞാല് അതിന്റെ പിന്നില് പ്രവര്ത്തി‍ച്ച സുരേഷ് കല്‍മാഡിക്കും സംഘാടക സമിതിക്കും തീര്ച്ച‍യായും അഭിമാനിക്കാവുന്നതാണ്. മെല്‍ബണ് ഗെയിംസില് ആസ്ട്രേലിയ 84 സ്വര്‍ണ്ണം നേടി ഒന്നാമതെത്തിയപ്പോള് ഇംഗ്ലണ്ട് 36 സ്വര്ണ്ണ‍ത്തോടെ രണ്ടാമതും കാനഡ 26 സ്വര്‍ണ്ണത്തോടെ മൂന്നാമതുമെത്തിയിരുന്നു. ചരിത്രത്തിലെ ഏറ്റവും മികച്ച പ്രകടനത്തോടെ 22 സ്വറ്ണ്ണവും 17 വെള്ളിയും 11 വെങ്കലവും നേടിയ ഇന്ത്യ നാലാം സ്ഥാനത്തെത്തി. എന്നാല് ഇത്തവണ ഇന്ത്യ ഇവയെല്ലാം കവച്ച് വയ്ക്കുമെന്ന് കരുതുന്നു. ലോകറെക്കോര്‍ഡ്കാരും മികച്ച താരങ്ങളും കൂട്ടത്തോടെ പിന്മാറിത്തുടങ്ങിയത് ഇന്ത്യ ന് താരങ്ങൾക്ക് മെഡല്‍കൊയ്ത്ത് നടത്തുവാ‍ന് ഊര്ജ്ജം പകരും. ലോക കായികരംഗത്ത് ഇന്ത്യ ഒരു വന് ശക്തിയാണെന്ന് തെളിയിക്കുന്നതിനായി സംഘാടകസമിതിയുടെ അറിവോടെ മേല്പാലവും സീലിംഗും പൊളിച്ചതാണെന്നും പറയപ്പെടുന്നു. ജീവനില് കൊതിയുള്ള മുന് നിര താരങ്ങളുടെ പിന്മാറ്റത്തെ തുടര്‍ന്ന് ഗെയിംസിനെത്തുന്ന രണ്ടാംകിട - മൂന്നാംകിട താരങ്ങളെ ഇന്ത്യക്കാര്ക്ക് അനായാസം തോല്പിക്കാനാകുമെന്ന് കരുതാം. അങ്ങനെയെങ്കില് ഇന്ത്യയുടെ കായിക ചരിത്രത്തില് ഒരു പൊന്‍തൂവലായിരിക്കുമത്. കൂടാതെ ഇങ്ങനെ തന്നെ ഒരു ഒളിമ്പിക്സ് കൂടി സംഘടിപ്പിക്കുവാന് ഇന്ത്യക്ക് കഴിയുകയാണെങ്കില് അധികകാലം മുമ്പല്ലാതെ ഒരു കേന്ദ്രമന്ത്രി പറഞ്ഞത് പോലെ ഇന്ത്യക്ക് 100 ഒളിമ്പിക്സ് മെഡല് നേടാനാവുന്ന കാലം വിദൂരമല്ല.\nPosted by സുരേഷ് ബാബു വവ്വാക്കാവ് at 7:28 AM3comments: Links to this post\nശ്രീ.കെ.മുരളീധരന് വീട് പൊളിച്ചിട്ടെന്തായി?\n“മുരളീധരന് വീടിന്റെ മുഖം മാറ്റുന്നു. (ദീപിക വാർത്ത, മാര്‍ച്ച് ഇരുപത്തിരണ്ട്)\nകോഴിക്കോട്: രാഷ്ട്രീയ ഭാവിയുടെ രാശിചക്രം തിരുത്താന് കെ മുരളീധരന് വീടിന്റെ മുഖം മാറ്റുന്നു. കോണ്ഗ്രസ്സ് പ്രവേശനം സാധ്യമാവാതെ നട്ടം തിരിയുന്ന ഘട്ടത്തില് ഒരു ജ്യോത്സ്യന്റെ ഉപദേശമനുസരിച്ചാണ് മുരളീധരന് വീടിന്റെ മുഖം തെക്ക് നിന്ന് പടിഞ്ഞാറോട്ട് തിരിക്കുന്നത്. കോഴിക്കോട് ബിലാത്തിക്കുളത്തുള്ള ജ്യോതിസ്സാണ് കഴിഞ്ഞ മൂന്നു മാസമായി നവീകരിക്കുന്നത്. ആറു മാസം മുമ്പാണത്രേ ജ്യോത്സ്യന് ഈ ഉപദേശം നല്‍കിയത്.\nഎന്നാല് മറ്റെല്ലാ അഭ്യൂഹങ്ങളെയും പോലെ മുരളീധരന് ഇതും നിഷേധിക്കുകയാണ്. സൗകര്യം മാത്രം കണക്കിലെടുത്താണ് വാസ്തുവിലെ തിരുത്തല് എന്നാണ് അദ്ദേഹവുമായി അടുപ്പമുള്ളവരുടെ വിശദീകരണം. എന്നാല് വീടിന്‍റെ പിന്നിലൂടെ പ്രവേശിക്കുന്നതാണോ സൗകര്യമെന്ന് ആരും ചോദിക്കരുത്. പുതിയൊരു പൂമുഖവും മുഖം മിനുക്കലിന്റെ ഭാഗമായി പണിയുന്നതിനാല് വീടിനെ തന്നെ മുഖം തിരിച്ചിരുത്താന് അദ്ദേഹത്തിന് കഴിയും. ഭാര്യാവീടിനോട് ചേര്‍ന്നുള്ള ഔട്ട് ഹൗസ് പൊളിച്ചാണ് പുതിയ വഴിയുടെയും ഗെയിറ്റിന്റെയും പണി നടക്കുന്നത്. “ (ബഷീർ വള്ളിക്കുന്നിന്റെ ബ്ലോഗിൽ നിന്നും.)\n2010 മാർച്ചിലാണ് ദീപികയിൽ ഈ വാർത്ത വന്നത്. വാസ്തുപ്രകാരം വീട് പൊളിച്ച് പണിഞ്ഞിട്ട് മാസം ആറ് കഴിഞ്ഞു. എന്നിട്ടെന്ത് സംഭവിച്ചു? ശ്രീ.മുരളീധരൻ കോൺഗ്രസ്സിന് അകത്തായോ? അതിനു ശേഷം എന്തെങ്കിലും പ്രത്യേക നേട്ടം അദ്ദേഹത്തിനുണ്ടായതായി ഞാനറിഞ്ഞില്ല. ഇനി വേണമെങ്കിൽ ഫൂ ഷ്വേ പരീക്ഷിക്കാം.\nPosted by സുരേഷ് ബാബു വവ്വാക്കാവ് at 2:33 AM 1 comment: Links to this post\nഎന്താ ഒരു ഭാവം..\nദൈവത്തിന്റെ സ്വന്തക്കാരനെന്നോ ?\nPosted by സുരേഷ് ബാബു വവ്വാക്കാവ് at 10:35 AM2comments: Links to this post\nജ്യോത്സന്റെ പ്രവചനം കേട്ട് കുഞ്ഞിനെ കൊന്നു\nആലപ്പുഴയില് രണ്ട് മാസം പ്രായമായ കുഞ്ഞിനെ പിതാവ് അടിച്ചുകൊന്നു. വായില് രണ്ട് പല്ലുകളുമായി ജനിച്ച കുഞ്ഞ് പിതാവിന്റെ കാലനായി വരുമെന്ന ജ്യോതിഷിയുടെ പ്രവചനമാണ് പിതാവിനെ ഈ ക്രൂരകൃത്യത്തിലേക്ക് നയിച്ചത്. കുഞ്ഞിന്റെ ജാതകം എഴുതാനായി ജ്യോതിഷിയുടെ അടുത്തെത്തിയപ്പോഴാണ് പിതാവിനോട് ഈ പ്രവചനം നടത്തിയത്. ഇത്തരം ജ്യോതിഷികളെയും അത് കേട്ട് കുഞ്ഞുങ്ങളെ കൊള്ളുന്ന പിതാക്കന്മാരെയും പറ്റി എന്ത് പറയാന് .\nPosted by സുരേഷ് ബാബു വവ്വാക്കാവ് at 10:24 AM 1 comment: Links to this post\nവാസ്തുവിദ്യ - 2\nമാതൃഭൂമിയില് വാസ്തു സംബന്ധമായ സംശയങ്ങളെപ്പറ്റി കാണിപ്പയ്യൂര് കൃഷ്ണന് നമ്പൂതിരി സംസാരിച്ചപ്പോള് എനിക്ക് മനസിലായ ചില കാര്യങ്ങള് കൂടി.\n3. ഭവനത്തിന് ചുറ്റും വെയ്ക്കേണ്ട ഉത്തമ വൃക്ഷങ്ങളേത് ?\nകൃഷ്ണന് നമ്പൂതിരി : വീടിനു കിഴക്ക് പ്ലാവിനും തെക്ക് കമുകിനും പടിഞ്ഞാറ് തെങ്ങിനും വടക്ക് മാവിനും സ്ഥാനമാകുന്നു. എന്നാല് ഇവ മറ്റു സ്ഥാനത്ത് വന്നാലും കുഴപ്പമില്ല. അത്തി തെക്കും അരയാല് പടിഞ്ഞാറും ഇത്തി വടക്കും പേരാല് കിഴക്കുമേ പാടുള്ളൂ. പൂള വീടിനു സമീപം ഉത്തമമല്ല. എനിക്ക് മനസ്സിലായത്: വീടിനു കിഴക്ക് വശം പ്ലാന്തോട്ടവും തെക്ക് കമുകില് തോട്ടവും പടിഞ്ഞാറ് തെങ്ങിന് തോപ്പും വടക്ക് മാന്തോപ്പും ആകാം. എങ്ങനെയുമാവാമെന്നു പറഞ്ഞത് ഒരു ഒത്തുതീര്‍പ്പിന്റെ ഭാഗമായി കാണാവുന്നതാണ്. വീടിന്റെ എല്ലാ വശത്തും തെങ്ങുണ്ടായിട്ട് എന്ത് പറ്റിയെന്നു ആരും ചോദിക്കരുതല്ലോ. അത്തിയും ഇത്തിയുമൊക്കെ അപൂര്‍വമായ സ്ഥിതിക്ക് ഇത്തരം ചോദ്യങ്ങള്‍ക്ക് സാധ്യത കുറവാണ്. എന്റെ നാട്ടിലും വീട്ടിലും മിക്കവരും പൂള (ചീനി /കപ്പ ) വീടിന് സമീപത്തായി നട്ട് വളര്‍ത്താറുണ്ട്. അതില് ചീനി ഉണ്ടാവുകയോ ഉണ്ടായ ചീനി എലി കൊണ്ട് പോവുകയോ അല്ലാതെ ഒന്നും പ്രത്യേകിച്ച് മറ്റൊന്നും സംഭവിക്കാറില്ല .\n4. വീട് നിര്‍മ്മാണത്തിന് സ്ഥാനം ഗണിക്കുന്നതെങ്ങനെ ?\nകൃഷ്ണന് നമ്പൂതിരി : വീട് നിര്‍മ്മിക്കാന് തെരഞ്ഞെടുത്ത ഭൂമിയെ നാലായി തിരിച്ച് വടക്ക് - കിഴക്ക് ഖന്ധത്തിലോ തെക്ക് - പടിഞ്ഞാറ് ഖണ്ടത്തിലോ വീട് നിര്‍മ്മിക്കണം. ചെറിയ സ്ഥലമാണെങ്കില് ഗൃഹമദ്ധ്യം തെക്ക് പടിഞ്ഞാറ് ഖണ്ടത്തിലേക്കോ വടക്ക് കിഴക്ക് ഖണ്ഡത്തിലേക്കോ വരുത്തി വേണം നിര്‍മ്മിക്കുവാന് . ഗൃഹമധ്യ സൂത്രം തടസ്സപ്പെടുത്തുന്ന രീതിയില് ഭിത്തി, തൂണ്, ടോയലറ്റ് തുടങ്ങിയവ വരുന്നത് ശുഭകരമല്ല. എനിക്ക് മനസ്സിലായത് : ചെറിയ ഭൂമിയില് വീട് നിര്‍മ്മിക്കുമ്പോള് വീട് സ്വാഭാവികമായും വടക്ക് - പടിഞ്ഞാറ് ഖണ്ടത്തിലേക്കും തെക്ക് - കിഴക്ക് ഖണ്ടത്തിലേക്കും കയറുമെന്നതില് സംശയമില്ല. അത്തരം വീടുകളില് താമസിക്കുന്നവരുടെ കാര്യം പോക്കായത് തന്നെ. അതായത് ചെറിയ വസ്തുവില് വീട് വയ്ക്കാന് പാടുള്ളതല്ല. (ഇന്ത്യയിലെ പഴയ നഗരങ്ങളായ ഹാരപ്പ , പാടലീപുത്രം തുടങ്ങിയവ പരിശോധിച്ചാല് പരന്ന പാതയ്ക്ക് ഇരുവശവും അന്യോന്യം അഭിമുഖമായി നില്‍ക്കുന്ന വീടുകളാണ് കാണാനാവുക - ശാസ്ത്രവും കപടശാസ്ത്രവും - കേരള ശാസ്ത്ര സാഹിത്യ പരിഷത്ത്) പതിനാറാം നൂറ്റാണ്ടിലെഴുതിയതെന്നു കരുതുന്ന മനുഷ്യാലയ ചന്ദ്രികയുടെയോ അതിനു മുമ്പേ എഴുതിയ വാസ്തുവിദ്യയുടെയോ കാലത്ത് ഏത് വീട്ടിലായിരുന്നു ടോയലറ്റ് ഉണ്ടായിരുന്നത്?\n5 . പറമ്പ് ചെറുതാണെങ്കില് വീടിനു സ്ഥാനം കാണാന് എന്താണ് ചെയ്യേണ്ടത്?\nകൃഷ്ണന് നമ്പൂതിരി : പറമ്പ് ചെറുതാണെങ്കില് പറമ്പിന്റെ വീതിയുടെ എട്ടിലൊന്നോ ഒന്‍പതിലൊന്നോ പത്തിലൊന്നോ പന്ത്രണ്ടിലൊന്നോ സ്ഥലം ഒരു വശത്തും അതില് കുറച്ചുകൂടി സ്ഥലം മറുവശത്തും ഒഴിച്ചിട്ട് പണിയാനുദ്ദേശിക്കുന്ന വീടിന്റെ വിസ്താരം നിശ്ചയിക്കാവുന്നതാണ്.\nഅങ്ങാടികളിലും ഗ്രാമങ്ങളിലും നിരയായി ചുറ്റും സ്ഥലമില്ലാതെയുള്ള വീടുകളാണെങ്കില് ഒരു ഗ്രാമത്തെ ഒന്നാക്കി എടുത്തു ഗ്രാമത്തിന്റെ നാല് ചുറ്റും നിശ്ചിത അകലത്തില് സ്ഥലം വിട്ട് ബാക്കിയുള്ള സ്ഥലത്ത് വീടുകള് ചേര്‍ത്ത് വയ്ക്കാം. ഗ്രാമത്തിന്റെ അതെ പ്രതീതിയാണ് ഇന്നത്തെ ഫ്ലാറ്റുകള് . നിരവധി ഫ്ലാറ്റുകള് ഉള്ള കെട്ടിടമാണ് നിര്‍മ്മിക്കുന്നതെങ്കില് ആ കെട്ടിടത്തിനു ചുറ്റും നിശ്ചിത അകലത്തില് സ്ഥലം മാറ്റിയിടണമെന്ന് മാത്രം.\nഎനിക്ക് മനസ്സിലായത് : എങ്ങനെ ആയാലും രണ്ടു വശത്തും ഒരേ അളവില് സ്ഥലം ഒഴിച്ചിടരുതെന്ന് നിര്‍ബന്ധം. ഗ്രാമവും ഫ്ലാറ്റുകളും തമ്മില് എത്ര വിദഗ്ധമായിട്ടാണ് ബന്ധിപ്പിച്ചിരിക്കുന്നത് ? പഴയകാല വാസ്തു ശാസ്ത്ര ഗ്രന്ഥങ്ങളില് എവിടെയാണ് ഫ്ലാറ്റുകളെപ്പറ്റി പറഞ്ഞിരിക്കുന്നത് എന്ന് ചോദിച്ചാല് ഫ്ലാറ്റ് തന്നെ ഗ്രാമം എന്ന് കണ്ടെത്തിയ വാസ്തുവിദ്യാ വിദഗ്ധരെ അഭിനന്ദിക്കാതെ വയ്യ. വാസ്തു ശാസ്ത്രത്തെ ഫ്ലാറ്റുമായി ബന്ധിപ്പിക്കേണ്ടതിന്റെ ആവശ്യകത അവര്‍ക്കാണല്ലോ. കാരണം ഇനിയുള്ള കാലത്ത് ജനങ്ങള് കൂടുതലായി ഫ്ലാറ്റുകളില് താമസിച്ച് തുടങ്ങുമ്പോള് അവയും തങ്ങളുടെ പരിധിയിലാക്കിയാല് മാത്രമല്ലേ കൂടുതല് ഗുണമുള്ളൂ.\nPosted by സുരേഷ് ബാബു വവ്വാക്കാവ് at 11:37 AM No comments: Links to this post\nകെട്ടിടം തകര്‍ന്നുവീണ് ജ്യോതിഷി മരിച്ചു.\nതൃശൂരില് കേരള ഭവന് ലോഡ്ജ് തകര്‍ന്ന് വീണ് ജ്യോതിഷി മരിച്ചു. മറ്റെല്ലാവരുടെയും ഭാവി പ്രവചിക്കുന്ന ജ്യോതിഷി അടുത്ത ദിവസം തകര്‍ന്ന് വീഴാന് പോകുന്ന കെട്ടിടത്തിലാണ് താന് മുറിയെടുക്കുന്നതെന്നും അതില് പെട്ട് താനും അവസാനിക്കുവാന് പോവുകയാണെന്നും മുന്‍കൂട്ടി കാണാനായില്ല. സെപ്റ്റംബര് ഒന്നാം തീയതി ബുധനാഴ്ച രാത്രി ഉറങ്ങാനായി മുറിയെടുത്ത ജ്യോതിഷിക്ക് പിന്നെ ഉണരാനായില്ല. മറ്റുള്ളവരുടെ ഭാവി പ്രവചിക്കുന്നതിനിടെ സ്വന്തം ഭാവി നോക്കാന് സമയം കിട്ടിയിട്ടുണ്ടാവില്ല.\nPosted by സുരേഷ് ബാബു വവ്വാക്കാവ് at 9:47 AM 8 comments: Links to this post\nവാസ്തു - എനിക്ക് മനസിലായത്\nമാതൃഭൂമിയില് വാസ്തു സംബന്ധമായ സംശയങ്ങളെപ്പറ്റി കാണിപ്പയ്യൂര് കൃഷ്ണന് നമ്പൂതിരി സംസാരിച്ചപ്പോള് എനിക്ക് മനസിലായതും മനസിലാവാത്തതുമായ ചില കാര്യങ്ങള്\n1 ) വീടുണ്ടാക്കാന് ഭൂമി തെരഞ്ഞെടുക്കുമ്പോള്.\nകൃഷ്ണന് നമ്പൂതിരി : കിഴക്ക് വശം താഴ്ന്ന ഭൂമിയാണ് വീട് വെക്കാനുത്തമം. പടിഞ്ഞാറോട്ട് ചരിഞ്ഞ ഭൂമി നന്നല്ല. പടിഞ്ഞാറ് നിന്ന് കിഴക്കോട്ടൊഴുകുന്ന നദിയുടെ തെക്ക് വശം വീട് വെയ്ക്കാന് ഏറ്റവും ഉത്തമം.\nഎനിക്ക് മനസ്സിലായത് :കേരളം പൊതുവേ കിഴക്ക് ഭാഗം ഉയര്‍ന്നും പടിഞ്ഞാറോട്ട് ചരിവുള്ളതുമായ ഒരു ഭൂവിഭാഗമാണ്. നദികളില് 41 എണ്ണവും പടിഞ്ഞാറേക്ക് ഒഴുകുന്നു. അങ്ങനെ നോക്കുമ്പോള് കേരളത്തില് വാസയോഗ്യമായ ഭൂമി ഇല്ലെന്നുതന്നെ പറയാം. കബനിയുടെയോ ഭാവാനിയുടെയോ പാമ്പാറിന്റെയോ തെക്കേ കരയില് അഞ്ച് സെന്റ് കിട്ടുമോയെന്ന് നോക്കണം.\n2) ഭവന നിര്‍മ്മാണത്തില് കോണുകളുടെ പ്രാധാന്യം.\nകൃഷ്ണന് നമ്പൂതിരി: അഗ്നികോണില് ( തെക്ക് - കിഴക്ക് മൂല ) നിന്നും വായുകോണിലേക്ക് (വടക്ക് - പടിഞ്ഞാറ് മൂല) വരയ്ക്കുന്ന രേഖ മൃത്യുസൂത്രം ആയതിനാല് ഈ പാതയില് വീട് പണിതാല് അഗ്നിഭയം ഉണ്ടാകും. അമേരിക്കയിലെ വേള്‍ഡ് ട്രേഡ് സെന്റര് ഈ ദിശയില് ആയിരുന്നു.\nഎനിക്ക് മനസ്സിലാവാത്തത്: അമേരിക്കയിലെ മറ്റ് കെട്ടിടങ്ങളൊക്കെ വാസ്തു നോക്കി പണിതതായതിനാലാവാം അതിലൊന്നും വിമാനം ഇടിച്ചിറക്കാന് ബിന് ലാദന് തോന്നാതിരുന്നത്. ശബരിമല ക്ഷേത്രവും കുമാരനല്ലൂര് ക്ഷേത്രവും പിറയന്നാര് ക്ഷേത്രവുമൊക്കെ വാസ്തു നോക്കാതെ വെച്ചതായിരിക്കണം. കത്തിനശിച്ച കുമാരനല്ലൂര് ക്ഷേത്ര ഗോപുരം പുനര് നിര്‍മിച്ചപ്പോള് മൂന്നു കോടിയുടെ ഇന്ഷ്വറന്‍സ് എടുത്തത് എന്തിനെന്നു മനസിലായില്ല.\nPosted by സുരേഷ് ബാബു വവ്വാക്കാവ് at 12:20 PM2comments: Links to this post\nകൊലപാതക കേസുകള് തെളിയിക്കാന് നൂതന രീതികള് പരീക്ഷിക്കാം\nതെളിയിക്കപ്പെടാത്ത എത്രയെത്ര കൊലപാതകങ്ങളാണ് നമ്മുടെ പോലീസിന്റെ കണക്ക് പുസ്തകങ്ങളിലുള്ളത്. ഇനി കേരള പോലീസ് ഒന്നും കൊണ്ടും ആശങ്കപ്പെടേണ്ടതില്ല. കൊലപാതകിയെ പിടിച്ചില്ല എന്ന് പറഞ്ഞ് ഇനി ആരും പോലീസിനെ കളിയാക്കുന്ന അവസ്ഥ വരില്ല എന്ന് കരുതാം. അബദ്ധത്തിലല്ലാതെ ഉണ്ടാകുന്ന കൊലപാതകം ശത്രുനാശം ലക്ഷ്യമാക്കി ഉള്ളതാവുമല്ലോ. ഇങ്ങനെയുള്ള സന്ദർഭങ്ങളിൽ കൊലചെയ്യപ്പെട്ടയാളുടെ ശത്രുവിനെ കണ്ടെത്താൻ പോലീസിന് ചില പണ്ഠിത ശ്രേഷ്ഠരെ സമീപിക്കാവുന്നതാണ്. കൊലപാതകിയുടെ പേരടക്കമുള്ള വിവരങ്ങൾ മരിച്ചയാളുടെ ജാതകം പരിശോധിച്ച് ചാരവശാലുള്ള ബുധന്റെ സ്‌ഥിതിവച്ചും ജ്യോത്‌സ്യന്റെ വൈദഗ്‌ദ്ധ്യംകൊണ്ടും ലക്ഷണങ്ങള് നോക്കി പറഞ്ഞുതരുന്നതാണ്. മംഗളം പത്രത്തിന്റെ ഇന്റർനെറ്റ് എഡിഷനിൽ ശ്രീ. ഹരിചന്ദനമഠം രതീഷ്.ജെ.അയ്യര് എഴുതിയിരിക്കുന്നത് വായിച്ചാൽ അദ്ദേഹമോ അദ്ദേഹത്തിന്റെ പരിചയത്തിലുള്ള ജ്യോതിഷനോ ശത്രുക്കളെ കണ്ടെത്തുന്നതിൽ വിദഗ്ദ്ധനാണെന്ന് മനസിലാക്കാവുന്നതും തെളിയാത്ത കേസുകളുമായി അദ്ദേഹത്തിന്റെ സമീപം ചെന്നാൽ തെളിയിച്ച് കൊടുക്കുന്നതായിരിക്കുമെന്ന് പ്രതീക്ഷിക്കാവുന്നതുമാണ്.\nഅദ്ദേഹം എഴുതിയിരിക്കുന്നത് വായിക്കുക.“ഷഷ്‌ഠേശ ബാധാലക്ഷണം' ആറാം ഭാവാധിപനും അഷ്‌ടമാധിപനും തമ്മിലുള്ള സ്‌ഥാനം നോക്കിയും ഷഷ്‌ഠാഷ്‌ടമ ദോഷങ്ങളെ കണ്ടെത്താറുണ്ട്. ശത്രുവിന്റെ പേരടക്കം കണ്ടുപിടിക്കാവുന്ന വിധികളും ഗ്രന്‌ഥങ്ങളിലുണ്ട്.ശത്രു ആരാണെന്നും, പുരുഷനാണോ സ്‌ത്രീയാണോ നപുംസകമാണോ എന്നും ബന്‌ധുവാണോ അയല്‍ക്കാരനാണോ? സമാനകര്‍മ്മം ചെയ്യുന്നവരാണോ? സ്വമതമാണോ അന്യമതമാണോ എന്നെല്ലാം തിരിച്ചറിഞ്ഞശേഷം ശത്രുദോഷം എപ്രകാരമുള്ളതാണെന്ന് സ്‌ഥാപിക്കേണ്ടതുണ്ട്. കൂടോത്രമാണോ? ക്ഷുദ്രാഭിചാരമാണോ? ഒടികര്‍മ്മമാണോ എന്നെല്ലാം അറിഞ്ഞതിനുശേഷം ഈ ശത്രുദോഷം സൃഷ്‌ടിച്ചത് ഏതുതരം മാന്ത്രികകര്‍മ്മത്തിനാലാണ് എന്നുള്ളത് നോക്കി മനസ്സിലാക്കണം. വിദ്വേഷണം, മാരണം, ഉച്ചാടനം, സ്‌തംഭനം, മുഖമുദ്രണം, കൈവിഷം ഇതിലേതാണ് എന്ന് തിരിച്ചറിഞ്ഞതിനുശേഷമാകണം ശത്രുബാധയ്‌ക്ക് എത്രവര്‍ഷം പഴക്കമുണ്ട് എന്നു കണ്ടെത്തുവാന്.“\nപോൾ മുത്തൂറ്റ് വധക്കേസിലേക്ക് വരാം. ആരാണ് കൊന്നത് ? നമ്മുടെ ഗോപാലകൃഷ്ണൻ പറയുന്നതുപോലെ “ആ”. പോലീസ് കുറച്ചാളുകളെ പ്രതികളെന്ന് പറഞ്ഞ് പിടിച്ചിട്ടുണ്ട്. ഇപ്പോൾ സി.ബി.ഐയും അത് തന്നെ പറയുന്നത്രെ. പ്രതികളെന്ന് പറയപ്പെടുന്നവർ പെട്ടെന്ന് ധാർമികരോഷം കൊണ്ട് വെട്ടിക്കൊന്നെന്നാണ് പറയുന്നത്. പക്ഷെ ഒരു ശത്രുതയുമില്ലാതെ ഇങ്ങനെയൊക്കെ ചെയ്യുമോയെന്ന് ചോദിക്കുമ്പോൾ മറുപടി പറയുവാൻ ഇനി പാടുപെടേണ്ട കാര്യമില്ല. നേരെ മേല്പറഞ്ഞ ദേഹത്തെ കാണുക. പോലീസ് പറയുന്നതാണ് ശരിയെങ്കിൽ അദ്ദേഹം പറയും മരിച്ചയാൾക്ക് ശത്രുക്കളില്ലായിരുന്നുവെന്ന്. അഥവാ ശത്രു ഉണ്ടെങ്കിലോ? ഉടനെ തന്നെ ശത്രുവിനെ കസ്റ്റഡിയിലെടുത്ത് ചോദ്യം ചെയ്ത് കേസ് തെളിയിക്കാവുന്നതാണ്. രണ്ടായാലും പോലീസിന് ഒരു പൊൻ തൂവൽ തന്നെ. ടിയാനെ എസ്.പി റാങ്കിലെങ്കിലും പോലീസിലെടുക്കുന്ന കാര്യവും പരിഗണിക്കാവുന്നതാണ്.\nഅദ്ദേഹം എഴുതിയിരിക്കുന്നത് തുടർന്ന് വായിക്കുക. “ആഭിചാരവസ്‌തു എവിടെയാണ് സ്‌ഥാപിക്കപ്പെട്ടിട്ടുള്ളത് എന്നു തിരിച്ചറിയലാണ് അടുത്തപടി. ശരീരത്തിലുള്ളിലാണോ? പുറത്താണോ? ശരീരത്തിനുള്ളിലാണെങ്കില് അത് ഭക്ഷണംവഴി ഉള്ളിലെത്തിയതാണോ അതോ പ്രത്യേകം തയ്യാറാക്കിയ ആഭിചാര ആയുധത്താല് ശരീരത്തില് മുറിവേല്‍പ്പിച്ചതാണോ എന്നറിയണം. ഏതെങ്കിലും ദേഹരക്ഷ (ഏലസ്സ്) എന്ന വ്യാജേന ആഭിചാരം ശരീരത്തില് സ്‌ഥാപിച്ചതാണോ എന്നുള്ളതും അറിയണം.ശരീരത്തിന് വെളിയിലാണെങ്കില് ഗൃഹത്തിലോ ഓഫീസിലോ കിണറ്റിലോ പുരയിടത്തിലോ ആഭിചാരമുള്ളത് എന്ന് കണ്ടറിയണം. ഇതെല്ലാം തിരിച്ചറിയുന്ന പ്രഗത്‌ഭനായ ജ്യോതിഷന് ഇത്തരം ശത്രുബാധകള്‍ക്ക് പരിഹാരം നിര്‍ദ്ദേശിക്കാന് ബാധ്യസ്‌ഥനാണ്. ഉച്ചാടനം, ബന്‌ധനം മുതലായ കര്‍മ്മങ്ങള് നടത്തിയും ശത്രുസംഹാരഹോമപുഷ്‌പാഞ്‌ജലികള് കഴിപ്പിച്ചും ആവശ്യമായ മറ്റു പ്രതിവിധികള് പറഞ്ഞുകൊടുത്തും ദോഷശാന്തിവരുത്താവുന്നതാണ്“\nഎന്തായാലും എവിടെനിന്നെങ്കിലും പ്രഗത്‌ഭനായ ജ്യോതിഷൻ തൊണ്ടി കണ്ടെത്തും വല്ല മുട്ടത്തോടോ കോഴിത്തലയോ തുരുമ്പാണിയോ കിട്ടിയാൽ ഉറപ്പായി. പിന്നെ പ്രതിവിധി. അതിന് വലിയ ചെലവാണെങ്കിലും പാവം വീട്ടുകാരൻ അതൊക്കെ സഹിച്ച് പറയുന്നതെല്ലാം ചെയ്യും. ചെയ്യാതെന്ത് ചെയ്യും. ജീവൻ പോലും പോകുന്ന കാര്യമാണെന്നാണ് ജ്യോതിഷൻ പറഞ്ഞിരിക്കുന്നത്.\nഇനി ‘ശത്രുമാരണയന്ത്ര’ ത്തെപ്പറ്റി ഹരിചന്ദനമഠം രതീഷ്.ജെ.അയ്യര് വിവരിക്കുന്നതിങ്ങനെ. “ഇതൊക്കെയാണെങ്കിലും ചില സമയത്ത് ചില ശത്രുബാധകളുടെ തീവ്രത ജ്യോത്‌സ്യന്മാരെ അമ്പരിപ്പിക്കുന്നുണ്ട്. ഒരാളുടെ ബിസിനസ്സിനെ ക്ഷണനേരംകൊണ്ട് തകര്‍ത്തെറിയുന്നതും ഒരു കുടുംബത്തെ അപ്പാടെ കാലപുരിയിലേക്കയയ്‌ക്കുന്നതുമായ ഉഗ്രപ്രയോഗങ്ങള് നടത്തുന്നത് ശത്രുമാരണയന്ത്രംപോലുള്ളവ ഉപയോഗിച്ചാണ്.\nശത്രുമാരണയന്ത്രം തയ്യാറാക്കി വസ്‌തുവിലോ മറ്റോ നിക്ഷേപിച്ചാല് ശത്രു നശിച്ചുപോകുകതന്നെ ചെയ്യും. ശ്‌മശാനത്തിലെ കരിക്കട്ടയും ആടിന്റെ രക്‌തവും പാമ്പിന്റെ വിഷവും കൂട്ടിയരച്ച് കാക്കയുടെ തൂവല് അതില് മുക്കി മനുഷ്യരുടെ തലയോട്ടിയില്‍വച്ച് എഴുതുന്ന ഈ യന്ത്രം അതിഭയാനകമാണ്.\nപൈശാചിക ചിന്തയുള്ളവര് ഈ യന്ത്രത്തെ വസ്‌തുവില് സ്‌ഥാപിക്കുക മാത്രമല്ല ചിലപ്പോള് ആ യന്ത്രത്തില് നശിക്കേണ്ട ആളുടെ പേരും രൂപവുമെല്ലാം രേഖപ്പെടുത്തി യന്ത്രം തലയോട്ടിക്കുമുകളില്‍വച്ച് ചുടലഭസ്‌മത്താല് മൂടി അതിന്റെ മീതെ കരിങ്ങാലിവിറകിട്ട് കത്തിക്കും. അങ്ങനെ പത്തൊന്‍പത് ദിവസംകൊണ്ട് യന്ത്രത്തെ അല്‌പാല്‌പം ദിഹിപ്പിക്കുകയും ഇരുപതാമത്തെ ദിവസം മുഴുക്കെ ദഹിപ്പിച്ചുകളയുകയും ചെയ്‌താല് ശത്രു തൊണ്ണൂറ് ദിവസത്തിനുള്ളില് മരിച്ചുപോകുമത്രേ!“\nഇതൊന്നും അമേരിക്കക്കാരറിയാത്തത് എത്ര കഷ്ടമായിപ്പോയി. എത്ര കാശും ആളുമാണ് ഒരു ഉസാമ ബിൻ ലാദനെ പിടിക്കാനായി അമേരിക്കക്കാർ ചെലവാക്കിക്കൊണ്ടിരിക്കുന്നത്. ഇതിന്റെയൊക്കെ വല്ല കാര്യവുമുണ്ടോ. നേരെ ഹരിചന്ദനമഠത്തെ വിളിക്കുക (എന്റെ അറിവിൽ ഈ യന്ത്രത്തെപ്പറ്റി അറിയാവുന്നതായി മറ്റാരുമില്ലാത്തത് കൊണ്ടാണേ) മേൽ പറഞ്ഞ ശ്മശാനത്തിലെ കരിക്കട്ടയും ആടിന്റെ രക്തവും പാമ്പിന്റെ വിഷവും അരച്ച് കാക്കത്തൂവലുകൊണ്ട് യന്ത്രത്തിലെഴുതി തലയോട്ടിയുടെ മുകളിൽ വച്ച് കത്തിക്കുക. തൊണ്ണൂറ് ദിവസത്തിനകം ഏത് ലാദനായാലും തല പൊട്ടിത്തെറിച്ച് മരിക്കും. വാഷിങ്ടണിൽ കരിങ്ങാലി വിറക് കിട്ടുമോ എന്തോ.\nപക്ഷെ ഉസാമ ബുദ്ധിമാനാണെങ്കിൽ ഈ യന്ത്രത്തിലൊന്നും വീഴാൻ സാദ്ധ്യതയില്ല. കാരണം ശത്രുമാരണ യന്ത്രത്തിനുള്ള പ്രതിവിധിയും മംഗളം ലേഖകനറിയാം. ടിയാനെ ഉസാമ തട്ടിക്കൊണ്ട് പോയി താഴെ പറയുന്നതൊക്കെ ചെയ്താൽ അമേരിക്കൻ പ്രസിഡന്റിന്റെ ആഭിചാരക്രിയയൊന്നും ഏൽക്കില്ല.\n“സ്വര്‍ണ്ണം, വെള്ളി, ചെമ്പ് എന്നീ ലോഹങ്ങളെകൊണ്ടുണ്ടാക്കിയ തകിടില് ആദ്യം വൃത്തത്തില് കര്‍ണ്ണിക, ഷോഡശദളം, മുപ്പത്തിരണ്ട് ദളം, ഭൂപുരം ഇങ്ങനെ യന്ത്രം തയ്യാറാക്കിയശേഷം 'ഹ്രീം' എന്ന മന്ത്രം കര്‍ണ്ണികയിലും അച്ചുകള് ഷോഡശദളത്തിലും 'ക, ഖ' എന്നു തുടങ്ങി 'സ' എന്നുവരെയുള്ള മുപ്പത്തിരണ്ട് അക്ഷരങ്ങള് 32 ദളങ്ങളിലും, പദ്‌മത്തിന്റെ കിഴക്കാദി നാലുദിക്കുകളില് 'ഹ' എന്നും വിദിക്കുകളില് 'ക്ഷ' എന്നും എഴുതണം.\nഈ യന്ത്രത്തെ ചുവന്നചരടില് കോര്‍ത്ത് ധരിച്ചാല് ശത്രുക്കള് പ്രയോഗിക്കുന്ന ഏതുതരം മാരണ-ബാധാ ഉപദ്രവങ്ങളും ക്ഷണത്തില് നശിക്കുന്നതാണ്. ഉത്തമനും ശ്രേഷ്‌ഠനും സര്‍വ്വോപരി നല്ല ഉപാസകനുമായ ഒരു മാന്ത്രികന് മാത്രമേ ഈ യന്ത്രം യഥാവിധി നിര്‍മ്മിക്കാനാവുകയുള്ളൂ. അല്ലാത്ത ആരെങ്കിലും ഈ യന്ത്രം തയ്യാറാക്കുകയോ ഇപ്രകാരം തയ്യാറാക്കിയ യന്ത്രം ധരിക്കുകയോ ചെയ്‌താല് ഇരുവര്‍ക്കും മരണതുല്യമായ അനുഭവങ്ങള് വന്നുകൂടുന്നതാണ്.“\nഅമേരിക്കക്കാരോ ബിൻലാദനോ ഈ പോസ്റ്റ് വായിക്കുകയാണെങ്കിൽ കുഴയും. അത് കൊണ്ട് ഏതായാലും മേല്പറഞ്ഞയാൾ ഒന്ന് കരുതിയിരിക്കുന്നത് നല്ലതാണ്. ഇനി ഞാൻ ആരെക്കണ്ടാലാവും ഈ ശത്രുമാരണയന്ത്രത്തിൽ നിന്ന് രക്ഷപെടാനാവുക.\nPosted by സുരേഷ് ബാബു വവ്വാക്കാവ് at 9:29 AM3comments: Links to this post\nസുരേഷ് ബാബു വവ്വാക്കാവ്\nഈ ലോകത്തെ കോടാനുകോടി ജീവികളില് ഒന്നായ ഞാന് ഇവിടെ എഴുതുന്നത് ഞാന് മാത്രമാണ് ശരിയെന്ന് കരുതിയോ ഞാന് ശരിയെന്ന് കരുതിയോ ഇത് വായിച്ച് ആരെങ്കിലും അവരുടെ നിലപാടുകളില് അണുവിട പോലും മാറ്റം വരുത്തുമെന്ന് കരുതിയോ അല്ല. മതങ്ങളുടെയും ആള് ദൈവങ്ങളുടെയും പേരിലും അല്ലാതെയും അന്ധവിശ്വാസങ്ങളും പുതിയ പുതിയ ആചാരങ്ങളും അടിച്ചേല്പിക്കപ്പെടുകയും ആചരിക്കപ്പെടുകയും ചെയ്യുന്ന ഈ നവലോകത്ത് ഞാന് അതിനൊപ്പമില്ല എന്ന് ബോധ്യപ്പെടുത്തുവാന്.. എന്നെത്തന്നെ ബോധ്യപ്പെടുത്തുവാനും വേണ്ടി മാത്രം.\nബഹുമുഖ ദാരിദ്ര്യ സൂചികയില് കേരളം ഏറ്റവും ദാരിദ്ര്...\nഇന്ത്യയ്ക്ക് കോമണ്‍വെല്‍ത്ത് കിരീടം നേടാന് സാദ്...\nകൊലപാതക കേസുകള് തെളിയിക്കാന് നൂതന രീതികള് പരീക്...\nഇത് വഴി പോയവർ\nClick the button for reading & writing MALAYALAM


ആന്റണി വർഗീസ് നായകനാകുന്ന ‘അജഗജാന്തരം’ സിനിമയുടെ ട്രയിലർ ലീക്ക് ആയി – CinemaDaddy\nHome»News»Malayalam»ആന്റണി വർഗീസ് നായകനാകുന്ന ‘അജഗജാന്തരം’ സിനിമയുടെ ട്രയിലർ ലീക്ക് ആയി\nശനിയാഴ്ച റിലീസ് ചെയ്യാനിരിക്കേ അജഗജാന്തരം സിനിമയുടെ ട്രയിലർ ലീക്ക് ആയി. വാട്ട്സാപ്പ് ഗ്രൂപ്പുകളിലാണ് ട്രയിലർ റിലീസ് ആയത്. ‘സ്വാതന്ത്ര്യം അർദ്ധരാത്രിയിൽ’ എന്ന സിനിമയ്ക്ക് ശേഷം ടിനു പാപ്പച്ചൻ സംവിധാനം ചെയ്യുന്ന ചിത്രമാണ് അജഗജാന്തരം. ഡിസംബർ രണ്ടിന് ആയിരുന്നു ആദ്യം ‘അജഗജാന്തരം’ സിനിമ റിലീസ് ചെയ്യാൻ തീരുമാനിച്ചത്. എന്നാൽ, മരക്കാർ അന്നത്തേക്ക് റിലീസ് തീരുമാനിച്ചതിനെ തുടർന്ന് അജഗജാന്തരം റിലീസ് മാറ്റുകയായിരുന്നു.\nഇനി ക്രിസ്മസ് റിലീസ് ആയാണ് ചിത്രം തിയറ്ററുകളിൽ എത്തുക. ഡിസംബർ 23ന് ആണ് ചിത്രം തിയറ്ററുകളിൽ റിലീസ് ചെയ്യുന്നത്. ചിത്രത്തിന്റെ ട്രയിലർ ഈ ശനിയാഴ്ച റിലീസ് ചെയ്യാൻ ഇരിക്കുകയായിരുന്നു. എന്നാൽ, ഇതിനിടയിലാണ് ചിത്രത്തിന്റ ട്രയിലർ സോഷ്യൽ മീഡിയയിൽ ലീക്ക് ആയത്. വാട്സാപ്പ് ഗ്രൂപ്പുകളിലാണ് ട്രയിലർ ലീക്ക് ആയത്.\nട്രയിലർ ലീക്ക് ആയതോടെ നവംബർ 27ന് റിലീസ് ചെയ്യേണ്ട ട്രയിലർ നേരത്തെ റിലീസ് ചെയ്യേണ്ട അവസ്ഥയിലാണ് അണിയറ പ്രവർത്തകർ. സിൽവർ ബേ പ്രൊഡക്ഷൻസിന്റെ ബാനറിൽ എമ്മാനുവൽ ജോസഫും അജിത് തലാപ്പിള്ളിയും ചേർന്ന് നിർമ്മിക്കുന്ന ചിത്രത്തിന്റെ തിരക്കഥയൊരുക്കിയിരിക്കുന്നത് കിച്ചു ടെല്ലസ്, വിനീത് വിശ്വം എന്നിവർ ചേർന്നാണ്. ഛായാഗ്രഹണം ജിന്റോ ജോർജ്, എഡിറ്റർ ഷമീർ മുഹമ്മദ്, സംഗീതം ജസ്റ്റിൻ വർഗീസ്.\nAjagajantaram Antony Varghese Pepe Trailer അജഗജാന്തരം ആന്റണി വർഗീസ് പെപെ


പാക് സ്ഥാനപതികാര്യാലയത്തില് സ്ഫോടനം | Blast shakes Pak Consulate in Iran city, wounds one - Malayalam Oneindia\n15 min ago കേരളത്തിൽ അഴിമതി കേസിൽ കുറവ്; 2017ൽ രജിസ്റ്റർ ചെയ്തത് 142 കേസുകൾ, കൂടുതൽ കേസ് 2016ൽ..\nപാക് സ്ഥാനപതികാര്യാലയത്തില് സ്ഫോടനം\nടെഹ്റാന്: ഇറാനിലെ പാക് സ്ഥാനപതികാര്യാലയത്തില് ബോംബ്സ്ഫോടനം. ഇറാന്റെ തെക്കുകിഴക്കന് നഗരമായ സഹേദാനിലുള്ള ഓഫീസില് ഡിസംബര് ഒന്ന് ശനിയാഴ്ച രാത്രിയാണ് സ്ഫോടനമുണ്ടായത്.\nസ്ഫോടനത്തില് ഒരാള്‍ക്ക് ഗുരുതരമായി പരിക്കേറ്റു. അതേ സമയം ഓഫീസിന് കാര്യമായ കേടുപാടില്ലെന്ന് പറയപ്പെടുന്നു. സ്ഥാനപതികാര്യാലയത്തിന്റെയും പരിസരത്തെ കെട്ടിടങ്ങളിലെയും ജനലുകള് തകര്‍ന്നു. അഫ്ഗാന്-പാകിസ്ഥാന് അതിര്‍ത്തിക്കടുത്താണ് ഈ സ്ഥാനപതി കാര്യാലയം.\nഎന്നാല് സ്ഫോടനത്തിന് പിന്നില് ആരാണെന്ന് അറിവായിട്ടില്ല. ഇവിടെ ധാരാളം അഫ്ഗാന് അഭയാര്‍ത്ഥികള് താമസിക്കുന്നുണ്ട്. സഹേദാന് നഗരത്തിലെ അഞ്ച് ലക്ഷം വരുന്ന ജനങ്ങളില് 20,000 പേര് അഫ്ഗാനില് നിന്നുള്ള കുടിയേറ്റക്കാരാണ്. അഫ്ഗാനിസ്ഥാനെതിരായ ആക്രമണത്തില് അമേരിക്കയെ പിന്തുണയ്ക്കാനുള്ള പാകിസ്ഥാന്റെ തീരുമാനത്തിനെതിരെ ഒക്ടോബര് 12ന് ഇവിടെ വന്‍പ്രതിഷേധപ്രകടനം നടന്നിരുന്നു.


‘പാന്റോ മുണ്ടോ വാങ്ങാൻ പൈസ വേണോ..??’ – നടി സാനിയയ്ക്ക് സൈബർ ആങ്ങളമാരുടെ പൊങ്കാല – POCKET CREATIONS\n‘പാന്റോ മുണ്ടോ വാങ്ങാൻ പൈസ വേണോ..??’ – നടി സാനിയയ്ക്ക് സൈബർ ആങ്ങളമാരുടെ പൊങ്കാല\nSwathyJune 19, 2020 11:34 am\nക്വീൻ എന്ന സിനിമയിലൂടെ പ്രേക്ഷകരുടെ പ്രിയങ്കരിയായി മാറിയ താരമാണ് നടി സാനിയ ഇയ്യപ്പൻ. അതിന് മുമ്പ് തന്നെ റിയാലിറ്റി ഷോകളിലും ബാലതാരമായി സിനിമയിലും സാനിയ അഭിനയിച്ചിട്ടുണ്ട്. വ്യത്യസ്തമായ കഥാപാത്രങ്ങൾ ഈ ചെറിയ പ്രായത്തിൽ തന്നെ താരത്തെ തേടിയെത്തി. അടുത്തിടെ ആയിരുന്നു സാനിയ തന്റെ 18ആം ജന്മദിനം ആഘോഷിച്ചത്.\nമോഡേൺ, ഗ്ലാമർസ്, നാടൻ വേഷങ്ങളിൽ ഒരേപോലെ തിളങ്ങുന്ന താരമാണ് സാനിയ. സാനിയയുടെ ഗ്ലാമർസ് ഫോട്ടോഷൂട്ട് ചിത്രങ്ങൾ ഇപ്പോഴും സോഷ്യൽ മീഡിയകളിൽ വൈറലാവാറുണ്ട്. അതുപോലെ തന്നെ ഒരുപാട് വിമർശനങ്ങൾക്കും ട്രോളുകൾക്കും സദാചാര ആങ്ങളമാരുടെ മോശം കമന്റുകൾക്കും ഇടയാക്കാറുണ്ട്. പലപ്പോഴും അതിനെതിരെ രംഗത്ത് വരുന്ന ഒരാളാണ് സാനിയ.\nസാനിയ പുതിയതായി പോസ്റ്റ് ചെയ്ത ഫോട്ടോയാണ് ഇപ്പോൾ വീണ്ടും അത്തരം ആങ്ങളമാരുടെ സദാചാരം പൊട്ടിയൊലിക്കുന്ന കമന്റുകൾ കാണുന്നത്. സാനിയ തുണിയുടുപ്പിക്കാൻ കാണിക്കുന്ന ചിലരുടെ കമന്റുകളും പോസ്റ്റിൽ കാണാൻ സാധിക്കും. ചിലർ മോശം കമന്റുകളും ഇട്ടിട്ടുണ്ട്. ‘ഒരു ഉടുപ്പ് വാങ്ങാനുള്ള പൈസ ഞാൻ തരാം താങ്കളുടെ ദുരിതാശ്വാസ നീതിയിലേക്ക്’,’ ചേച്ചി നിക്കറിടാൻ മറന്നെങ്കിലും കൂളിംഗ് ഗ്ലാസ് വെക്കാൻ മാറന്നില്ല..’ എന്നിങ്ങനെ പോകുന്നു ചില കമന്റുകൾ.\nചിലർ ഹരിശ്രീ അശോകൻ തിളക്കത്തിൽ മുണ്ടില്ലാതെ നിൽക്കുന്ന ഫോട്ടോ കമന്റായി ഇട്ടിട്ടുണ്ട്. എന്തായാലും ഇത്തരം സൈബർ ആങ്ങളമാർക്കൊന്നും സാനിയ മറുപടി കൊടുത്തിട്ടുണ്ട്. എന്നാൽ ഇൻസ്റ്റയിൽ ഈ ഫോട്ടോക്ക് നിരവധി ആരാധകർ നല്ല കമന്റുകൾ ഇട്ടിട്ടുണ്ട്. സെലിബ്രിറ്റി ഫോട്ടോഷൂട്ടുകൾ ചെയ്യുന്ന ജിക്സൺ ഫ്രാൻസിസാണ് ഫോട്ടോ എടുത്തിരിക്കുന്നത്.\nNEWER POST‘മുല്ലയിലെ ആ നാടൻ പെൺകുട്ടി തന്നെയാണോ ഇത്..’ – നടി മീരാനന്ദന്റെ പുത്തൻ ഫോട്ടോഷൂട്ട് വൈറൽ\nOLDER POST‘എന്നെ ട്രോളാൻ വേറെയാരും വേണ്ട, അതിന് വീട്ടിൽ തന്നെയാളുണ്ട്..’ – മനസ്സ് തുറന്ന് നടി സംയുക്ത വർമ്മ


THE INSIGHT | SPORTS\nV S Syamlal - 15th January 2017\nയുഗാന്ത്യം -അങ്ങനെ വിശേഷിപ്പിക്കാനാണ് എനിക്കിഷ്ടം. ഇന്ത്യന് ക്രിക്കറ്റ് ടീമിന്റെ നായകസ്ഥാനത്തു നിന്ന് മഹേന്ദ്ര സിങ് ധോണി പടിയിറങ്ങുമ്പോള് മറ്റെന്താണ് പറയുക! വിരാട് കോലിയുടെ യുഗാരംഭം എന്നൊക്കെ ചിലര് പറയുന്നുണ്ട്. വിരാടിനെ വിലയിരുത്താന് ഇനിയും...\nമിതാലിയെ ബഹുമാനിക്കുക തന്നെ വേണം\nV S Syamlal - 29th November 2018\nകോച്ച് തന്നെ അപമാനിച്ചുവെന്നും അവഗണിച്ചുവെന്നും പറഞ്ഞ് സച്ചിന് തെണ്ടുല്‍ക്കര് ബി.സി.സി.ഐയ്ക്ക് കത്തു കൊടുക്കേണ്ടി വരുന്ന അവസ്ഥ അദ്ദേഹം കളിക്കുന്ന കാലത്ത് സങ്കല്പിക്കാനാവുമോ? മികച്ച ഫോമില് കളിക്കുന്ന സച്ചിനെ നിര്‍ണ്ണായക മത്സരത്തില് പുറത്തിരുത്തുന്നത് സങ്കല്പിക്കാനാവുമോ?...\nമോന് ചത്താലും വേണ്ടില്ല…\nV S Syamlal - 26th March 2018\nമോന് ചത്താലും വേണ്ടില്ല മരുമോളുടെ കണ്ണീര് കണ്ടാ മതി -പഴംചൊല്ലാണ്. പഴംചൊല്ലില് പതിരില്ല എന്നാണല്ലോ പ്രമാണം. നാട്ടില് നടക്കുന്ന പുതിയ പുതിയ കാര്യങ്ങള് കാണുമ്പോള് ആദ്യം മനസ്സിലേക്കോടിയെത്തുന്നത് പഴംചൊല്ലാണ്. നാട് പുരോഗമിക്കുന്നുണ്ട്!! ഇവിടിപ്പോള്...\nV S Syamlal - 18th February 2020\nരാഹുല് ദ്രാവിഡ് -ഇന്ത്യയുടെ വന്‍മതില്. സമീപകാലത്ത് ഇന്ത്യ സൃഷ്ടിച്ച ഏറ്റവും വിശ്വസ്തനായ മധ്യനിര ബാറ്റ്സ്മാന്. ഇപ്പോള് ദേശീയ ക്രിക്കറ്റ് അക്കാദമി മേധാവി. കളിയില് നിന്നു വിരമിച്ച് വര്‍ഷങ്ങളായിട്ടും രാഹുല് എവിടെയെങ്കിലും പോകുകയാണെങ്കില് അദ്ദേഹത്തിനു...\nV S Syamlal - 8th June 2018\nസുനില് ഛെത്രി വീണ്ടും ഗോളടിച്ചു. ഇന്റര് കോണ്ടിനെന്റല് കപ്പില് ന്യൂസീലന്‍ഡിനെതിരെ ആയിരുന്നു ഇന്ത്യന് ക്യാപ്റ്റന്റെ 62-ാം അന്താരാഷ്ട്ര ഗോള്. പക്ഷേ, ഇന്ത്യ 2-1ന് കളി തോറ്റു. ഇന്ത്യന് വംശജനായ സര്‍പ്രീത് സിങ് എന്ന...\nമെസ്സി.. നീ പോകരുത്\nV S Syamlal - 28th June 2016\nലയണല് മെസ്സി.. നീയെന്തിന് പോകണം? നേടിയ കിരീടങ്ങളുടെ പേരിലല്ല നിന്നെ ഞാന് നെഞ്ചിലേറ്റിയത്. ഒരു തോല്‍വിയുടെ പേരില് നിരാശനായി നീ പിന്‍വാങ്ങി. അവിടെ വീണുടയുന്നത് എന്റെ മനസ്സിലെ വിഗ്രഹം. നീ എന്നോടിത് ചെയ്യരുതായിരുന്നു.കോപ അമേരിക്ക ഫൈനലില് ചിലിയോട് പെനാല്‍റ്റി ഷൂട്ടൗട്ടില്...


by Blive News February 14, 2020, 6:23 am 1.1k Views\nനൂതനാശയങ്ങളെ ഉല്‍പ്പന്നങ്ങളാക്കി വികസനത്തെ സഹായിക്കുന്ന സ്റ്റാര്‍ട്ടപ്പുകള്‍ക്ക് കേന്ദ്ര സര്‍ക്കാര് നല്‍കുന്ന 50 ലക്ഷം രൂപയുടെ ഗ്രാന്‍റിന് കേരള സ്റ്റാര്‍ട്ടപ് മിഷന്‍റെ മേല്‍നോട്ടത്തിലുള്ള എംബ്രൈറ്റ് ഇന്‍ഫോടെക് അര്‍ഹമായി. നൂതന സംരംഭങ്ങള്‍ക്ക് പ്രോത്സാഹനം നല്‍കുന്നതിനുള്ള ഏറ്റവും ഉയര്‍ന്ന സര്‍ക്കാര് സഹായമാണിത്.\nകേന്ദ്ര ശാസ്ത്ര സാങ്കേതിക വകുപ്പിനു കീഴിലുള്ള ബയോടെക്നോളജി ഇന്‍ഡസ്ട്രി റിസര്‍ച്ച് അസിസ്റ്റന്‍സ് കൗണ്‍സില് ബയോടെക്നോളജി ഇഗ്നിഷന് ഗ്രാന്‍റാണ് (ബിറാക് ബിഗ് 15) എംബ്രൈറ്റ് ഇന്‍ഫോടെക് സ്വന്തമാക്കിയത്. വെര്‍ച്വല് റിയാലിറ്റി, ഓഗ്മെന്‍റഡ് റിയാലിറ്റി, ഇന്‍റര്‍നെറ്റ് ഓഫ് തിംഗ്സ്, നിര്‍മ്മിതബുദ്ധി എന്നിവയ്ക്ക് ഊന്നല് നല്‍കി പ്രവര്‍ത്തിക്കുന്ന സ്റ്റാര്‍ട്ടപ്പാണ് എംബ്രൈറ്റ് ഇന്‍ഫോടെക്.\nഅഖിലേന്ത്യാടിസ്ഥാനത്തില് ഗ്രാന്‍റിനായി തിരഞ്ഞെടുത്ത 15 കമ്പനികളില് ഒന്നാണ് എംബ്രൈറ്റ് കേരള. സംസ്ഥാന വ്യവസായ വികസന കോര്‍പ്പറേഷന്‍റെ സംരംഭക വികസന ഫണ്ടിനും നിധി പ്രയാസ് ഗ്രാന്‍റിനും ശേഷം എംബ്രൈറ്റ് ഇന്‍ഫോടെക്കിന് ലഭിച്ച മൂന്നാമത്തെ സര്‍ക്കാര് അംഗീകാരമാണിത്.\n2019 ല് ബിറാക് ബിഗ് 14 ന്‍റെ നാലാം റൗണ്ടിലെത്തിയ മികച്ച 20 കമ്പനികളില് ഒന്നായിരുന്നു എംബ്രൈറ്റ് ഇന്‍ഫോടെക്. എ.ആര് സത്യനാരായണന് സിഇഒ-യും ബോബിന് ചന്ദ്ര സിഎഫ്ഒ-യുമാണ്.\nഓട്ടിസം സ്പെക്ട്രം ഡിസോര്‍ഡറുള്ളവരുടെ പ്രത്യേക വിദ്യാഭ്യാസത്തിന് ഊന്നല് നല്‍കി ഓട്ടികെയര് എന്ന സാങ്കേതിക പഠനസഹായി എംബ്രൈറ്റ് ഇന്‍ഫോടെക് വികസിപ്പിച്ചിട്ടുണ്ട്. ഇതിലൂടെ ഓട്ടിസം ബാധിതരായ കുട്ടികള്‍ക്ക് നൈപുണ്യ പരിശീലനം നല്‍കുന്നു. ഇത്തരം കുട്ടികളുടെ വൈജ്ഞാനിക, സാമൂഹിക, സ്വയം പരിചരണ കഴിവുകളെ മെച്ചപ്പെടുത്താന് ഓട്ടികെയര് ഏറെ സഹായകമാണ്.\nPrevious article വ്യത്യസ്ത പ്രമേയവുമായി സമയ യാത്ര\nNext article കാലാവസ്ഥ വ്യതിയാനം: 50 വര്‍ഷത്തിനുള്ളില് മൂന്നിലൊന്ന് ജീവ ജാലങ്ങള്‍ക്ക് വംശനാശം സംഭവിക്കും


വിമാനത്താവള വികസനം: നടപടി വേണം | Demand for Airport development - Malayalam Oneindia\nവിമാനത്താവള വികസനം: നടപടി വേണം\nതിരുവനന്തപുരം: തിരുവനന്തപുരം അന്താരാഷ്ട്ര വിമാനത്താവളത്തിന്റെയും തിരുവനന്തപുരം നഗരത്തിന്റെയും വികസനത്തിന് വേണ്ട നടപടികളെടുക്കണമെന്ന് മേയര് ജെ. ചന്ദ്രയും മുന് സ്പീക്കര് എം. വിജയകുമാറും മുഖ്യമന്ത്രിയോട് ആവശ്യപ്പെട്ടു.\nവിമാനത്താവളത്തിന്റെ പുതിയ ടെര്‍മിനലിന്റെയും മറ്റും നിര്‍മാണപ്രവര്‍ത്തനങ്ങള് തുടങ്ങുന്നതിന് കേന്ദ്ര സര്‍ക്കാരില് നിന്നും സാങ്കേതിക അനുമതി വേണം. അനുമതി ലഭിക്കുന്നതിന് വേണ്ട നടപടികളെടുക്കണമെന്ന് ആവശ്യപ്പെട്ടിട്ടുണ്ടെന്ന് ജൂലായ് 10 ചൊവാഴ്ച വാര്‍ത്താസമ്മേളനത്തില് ഇരുവരും അറിയിച്ചു.\nഅനുമതി കിട്ടാത്തത് കാരണം കഴിഞ്ഞ വര്‍ഷം ജൂലായില് തറക്കല്ലിട്ടതല്ലാതെ വേറെ പ്രവര്‍ത്തനമൊന്നും നടന്നിട്ടില്ല. പുതിയ ടെര്‍മിനലിന് ആവശ്യമായ 27 ഏക്കര് ഭൂമി അക്വയര് ചെയ്യുന്നതിനായി കഴിഞ്ഞ ബജറ്റില് 10 കോടി രൂപ വകയിരുത്തിയിരുന്നു. ഇനി 13.5 കോടി രൂപ കൂടിയുണ്ടെങ്കിലേ ഭൂമി ഏറ്റെടുക്കല് പൂര്‍ണ്ണമാവുകയുള്ളു. ഇതിന് വേണ്ട തുക ബജറ്റില് വകയിരുത്തണമെന്നും മുഖ്യമന്ത്രിയോട് ആവശ്യപ്പെട്ടതായി ചന്ദ്രയും വിജയകുമാറും വ്യക്തമാക്കി.\nനെടുമ്പാശേരി വിമാനത്താവളം വന്നതിന് ശേഷം തിരുവനന്തപുരത്തേക്കുള്ള നിരവധി വിമാനങ്ങള് കൊച്ചിയിലേക്ക് തിരിച്ച്വിടുകയുണ്ടായി. ഇതില് ഒന്നു മാത്രമേ തിരികെ കൊണ്ടു വന്നിട്ടുള്ളു. കൂടുതല് വിമാനസര്‍വീസുകള് ആരംഭിക്കണം. റണ്‍വേ വികസിപ്പിച്ചാലുടന് ജംബോ 747 വിമാനം ഇറക്കാമെന്ന് വാഗ്ദാനമുണ്ടായിരുന്നു. ഇതിനും നടപടി സ്വീകരിക്കണമെന്ന് മുഖ്യമന്ത്രിക്ക് നിവേദനം നല്‍കിയിട്ടുണ്ടെന്ന് ഇരുവരും പറഞ്ഞു.\nതിരുവനന്തപുരം വിമാനത്താവളം തെക്കേ ഇന്ത്യയുടെ അന്താരാഷ്ട്ര ഗേറ്റ്വേ ആക്കണമെന്നാണ് ആവശ്യപ്പെട്ടിരിക്കുന്നത്. വിഴിഞ്ഞം തുറമുഖ വികസനം, വാമനപുരം പദ്ധതി, ടെക്നോപാര്‍ക്ക് സ്ഥിതി ചെയ്യുന്ന കഴക്കൂട്ടം- കോവളം റോഡിനെ വിവരസാങ്കേതിക ഇടനാഴിയായി വികസിപ്പിക്കല് തുടങ്ങിയ ആവശ്യങ്ങളും നിവേദനത്തില് ഉള്‍പ്പെടുത്തിയിട്ടുണ്ട്.


NEWS | ലോകായുക്തയുടെ ആ പ്രഖ്യാപനം പുറത്ത് വന്നാൽ കെ.ടി. ജലീലെ 'കടക്ക് പുറത്ത്'... കട്ട സപ്പോർട്ടുമായി മന്ത്രി എ.കെ. ബാലൻ... - Malayalivartha.com Widgets Magazine\n10 APRIL 2021 04:40 PM IST\nഭരണപക്ഷത്തിന് ഒന്നുമേൽ മറ്റൊന്നായി നിരന്തര പ്രഹരമാണ് ഇപ്പോൾ ഏൽക്കേണ്ടി വരുന്നത്. മന്ത്രി കെ.ടി. ജലീൽ സ്വജനപക്ഷപാതവും അധികാര ദുർവിനിയോഗവും സത്യപ്രതിജ്ഞാ ലംഘനവും നടത്തിയതായി കണ്ടെത്തിയ ലോകായുക്ത അത് ‘പ്രഖ്യാപനം’ ചെയ്ത സാഹചര്യത്തിൽ രാജി അനിവാര്യമാണെന്നാണ് നിയമവിദഗ്ധർ ചൂണ്ടിക്കാട്ടുന്നത്.\nഇനി ആകെയുള്ള ആശ്രയം ഹൈക്കോടതിയും പിന്നീട് സുപ്രീംകോടതിയുമാണ്. കോടതിയെ സമീപിച്ച് അനുകൂല ഉത്തരവ് നേടാനുള്ള തത്രപ്പാടിലാണ് മന്ത്രി ഇപ്പൾ ശ്രമിക്കുന്നത്. ഹൈക്കോടതി നേരത്തെ തള്ളിയ കേസായതിനാൽ ജലീലിന് ആത്മവിശ്വാസം ഏറെയുണ്ട്. എന്നാൽ, സുപ്രീംകോടതിയിൽ ജസ്റ്റിസായിരുന്ന ലോകായുക്ത സിറിയക് ജോസഫിന്റെ ഉത്തരവ് കോടതിക്ക് മുഖവിലയ്ക്ക് എടുക്കേണ്ടിവരുമെന്നും മന്ത്രിക്കെതിരെ ശക്തമായ തെളിവുകളുണ്ടെന്നും ഒരുപക്ഷം പറയുന്നുണ്ട്.\n‘പരാതിയിൽ വസ്തുതയുണ്ടെന്നു ബോധ്യപ്പെട്ടാൽ ആരോപണ വിധേയനായ ആൾ ആ പദവിയിൽ ഇരിക്കാന് യോഗ്യനല്ലെന്നു ലോകായുക്ത പ്രഖ്യാപനം നടത്തണം. ഇത് ഗവർണറോ, സർക്കാരോ, മുഖ്യമന്ത്രിയോ ആരാണോ നടപടിയെടുക്കാൻ അധികാരി അവർ അതു പോലെ അംഗീകരിക്കണം’ എന്നാണ് നിയമത്തിൽ പറയുന്നത്. പ്രഖ്യാപനത്തിന്റെ പകർപ്പ് റജിസ്ട്രേഡ് തപാലിൽ ബന്ധപ്പെട്ടവർക്കായി അയച്ച് കൊടുക്കും.\nഇന്ന് അവധിയായതിനാൽ തിങ്കളാഴ്ച തപാൽ അയയ്ക്കുമെന്നു ലോകായുക്തയിലെ ഉദ്യോഗസ്ഥർ അറിയിച്ചിട്ടുണ്ട്. സംസ്ഥാന ന്യൂനപക്ഷ വികസന കോര്‍പറേഷന് ജനറല് മാനേജരായി ബന്ധുവായ കെ. ടി. അദീബിനെ നിയമിച്ചത് അധികാര ദുര്‍വിനിയോഗവും സത്യപ്രതിജ്ഞാ ലംഘനവുമാണെന്നായിരുന്നു ലോകായുക്തയുടെ വിധി.\nവീഴ്ചയുണ്ടായെന്നും സ്ഥാനത്തിരിക്കാൻ യോഗ്യനല്ലെന്നും ലോകായുക്ത പ്രഖ്യാപിച്ചാൽ പൊതുസേവകൻ സ്ഥാനമൊഴിയണമെന്നാണ് ലോകായുക്ത നിയമത്തിലെ വകുപ്പ് 14ൽ സൂചിപ്പിക്കുന്നത്. ലോകായുക്തയിൽ അപ്പീൽ നൽകാൻ എന്തായാലും വ്യവസ്ഥയില്ല. എന്തായാലും നടപടിയെടുക്കാൻ സമയ പരിധി ഇതുവരെ നിശ്ചയിച്ചിട്ടില്ല.\nസർക്കാരും സിപിഎമ്മും ജലീലിനു പിന്തുണ പ്രഖ്യാപിച്ച് ഇതിനോടകം രംഗത്തെത്തിയിട്ടുണ്ട്. അവൈലബിൾ സെക്രട്ടേറിയറ്റിൽ വിഷയം ചർച്ച ചെയ്തു. ഹൈക്കോടതിയും ഗവർണറും തള്ളിയ കേസാണിതെന്നാണ് ജലീലിന്റെ പ്രതികരണം. ഹൈക്കോടതിയിൽ മുസ്ലീംലീഗ് നേതാവ് പി.കെ. ഫിറോസാണ് പരാതി നൽകിയത്.\nഉചിതമായ മറ്റു ഫോറങ്ങളിൽ പരാതി നൽകാനുണ്ടെന്നു കാട്ടി പിന്നീടതു പിൻവലിച്ചു. ഫിറോസ് പ്രോസിക്യൂഷൻ അനുമതി തേടിയില്ലെന്നും മറ്റു വേദികളിൽ പരാതി ഉന്നയിച്ചിട്ടില്ലെന്നും കോടതി ചൂണ്ടിക്കാട്ടിയിരുന്നു.\nഅതേസമയം, കീഴ്‌ക്കോടതിയില് നിന്ന് ഉത്തരവുണ്ടായാല് ഉടന് മന്ത്രി കെ. ടി. ജലീല് രാജിവയ്ക്കില്ലെന്ന് മന്ത്രി എ. കെ. ബാലനും വെളിപ്പെടുത്തി. ഡപ്യൂട്ടേഷനില് ബന്ധുക്കളെ നിയമിക്കരുതെന്ന് വ്യവസ്ഥയില്ലെന്ന് അദ്ദേഹം പറഞ്ഞു. കെ. എം. മാണി ഉള്‍പ്പെടെ ഡപ്യൂട്ടേഷനില് ബന്ധുക്കളെ നിയമിച്ചിട്ടുണ്ട്.\nയോഗ്യതയുണ്ടോ ഇല്ലയോ എന്നതാണ് പ്രശ്‌നമെന്നും മന്ത്രി ബാലന് പറഞ്ഞു. മന്ത്രിസ്ഥാനത്ത് തുടരാന് അര്‍ഹനല്ലെന്ന ലോകായുക്ത വിധിക്കെതിരെ ഹൈക്കോടതിയെ സമീപിക്കാനാണ് കെ.ടി ജലീലിന്റെ തീരുമാനം എന്നും അദ്ദേഹം പറഞ്ഞു. മുഖ്യമന്ത്രി പിണറായി വിജയന് കോവിഡ് ചികില്‍സയിലായതിനാല് അദ്ദേഹവുമായി ആലോചിച്ച് നിയമമന്ത്രി എ.കെ. ബാലന് നിലപാടു വ്യക്തമാക്കുകയാണ് ചെയ്തത്.\nലോകായുക്ത വിധിക്കെതിരെ ജലീൽ അപ്പീൽ നൽകിയാൽ വിശദമായ വാദം ഹൈക്കോടതിയിൽ നടക്കും. ലോകായുക്ത വിധിയുടെ അടിസ്ഥാനത്തിൽ തെളിവുകൾ നിരത്തി ഗവർണർക്കു വീണ്ടും പരാതി നൽകാനും ആലോചനകൾ നടക്കുന്നുമുണ്ട്.\nജൂൺ ഒന്നിനകം പുതിയ മന്ത്രിസഭ അധികാരത്തിൽ വരണം. അതിനിടയിൽ സർക്കാർ ലോകായുക്ത ഉത്തരവ് നടപ്പിലാക്കില്ല എന്നാണ് മനസ്സിലക്കാൻ സാധിക്കുന്നത്. ജലീലിന്റെ അപ്പീലിൽ കോടതി വിധികൾ വരുന്നതുവരെ ക്ഷമിക്കാനാണ് തീരുമാനിച്ചിരിക്കുന്നത്.\nമുന് കേന്ദ്രമന്ത്രിയും കേരള ഗവര്‍ണറുമായിരുന്ന ആര്.എല്. ഭാട്ടിയ അന്തരിച്ചു (10 minutes ago)\nകലാപം അവസാനിക്കാത്ത മണ്ണിലെത്തിയവര്; കേരളത്തില് നിന്നുള്ള ആയിരക്കണക്കിന് പേര് ഇസ്രായേലില് പരിചരണക്കാരായും വീട്ടുജോലിക്കാരായും ജോലി ചെയ്യുന്നു; കേരളത്തില് നഴ്സുമാര്‍ക്ക് ലഭിക്കുന്ന ശമ്പളം കുറവാണ് (17 minutes ago)\nരാജ്യത്തെ കോവിഡ് സാഹചര്യവും വാക്‌സിനേഷനും വിലയിരുത്താന് പ്രധാനമന്ത്രി നരേന്ദ്രമോദി വിളിച്ച യോഗം ആരംഭിച്ചു (18 minutes ago)\n18-45 വയസ്സുകാർക്ക് വാക്സിന് മുന്‍ഗണനാടിസ്ഥാനത്തില് .. (22 minutes ago)\nസംസ്ഥാനത്ത് തുടര്‍ച്ചയായ രണ്ടാം ദിവസവും സ്വര്‍ണ വിലയില് വര്‍ദ്ധനവ്... (32 minutes ago)\n'മുഖ്യമന്ത്രിയുടെ മരുമകന്' എന്ന് പ്രയോഗത്തിൽ നിന്ന് 'ബേപ്പൂരിന്റെ മകന്' ആയി മാറിയ കാഴ്‌ച; മുഹമ്മദ് റിയാസിനെ പുകഴ്ത്തി സുഭാഷ് (33 minutes ago)\nചൊവ്വയില് ചരിത്രം കുറിച്ച് ചൈന; ചുവന്ന ഗ്രഹത്തില് ജീവനുണ്ടോയെന്ന് അറിയുക ലക്ഷ്യം, ആദ്യ ദൗത്യത്തില് തന്നെ സോഫ്‌റ്റ് ലാന്‍ഡിംഗ് (35 minutes ago)\nഅര്‍ബുദ രോഗബാധിതനായി മരണപ്പെട്ട നന്ദു മഹാദേവക്ക് ആദരാഞ്ജലി അര്‍പ്പിച്ച് മുഖ്യമന്ത്രി (37 minutes ago)\nഗുരുതര പ്രളയസാധ്യത... മുന്നറിയിപ്പുമായി കേന്ദ്ര ജലകമ്മീഷന്; കല്ലാര്‍കുട്ടി, മലങ്കര അണക്കെട്ടുകള് തുറന്നു; മലപ്പുറം, കോഴിക്കോട്, വയനാട്, കണ്ണൂര്, കാസര്‍കോട് ജില്ലകളില് ഇന്ന് റെഡ് അലര്‍ട്ട്; ചുഴലിക് (42 minutes ago)\nസഞ്ചാരികളെ വരവേല്‍ക്കാന് ഒരുങ്ങി ബഹ്റൈന്; മേയ് 17 മുതൽ സൗദി അന്താരാഷ്ട്ര അതിര്‍ത്തികള് തുറക്കുന്നു (56 minutes ago)


ഇന്ത്യയില് 50 കോടി പേരും സ്മാര്‍ട്ട് ഫോണ് ഉപയോഗിക്കുന്നതായി റിപ്പോര്‍ട്ട്. അതില് 77 ശതമാനം ഇന്റര്‍നെറ്റും ഉപയോഗിക്കുന്നവരാണ്. 2019 ഡിസംബര് വരെയുള്ള കണക്കുപ്രകാരം ടെക്ആര്‍ക് കമ്പനിയാണ് റിപ്പോര്‍ട്ട് തയ്യാറാക്കിയത്.\n2018ലെ കണക്കില്‍നിന്ന് 15 ശതമാനത്തിന്റെ വര്‍ധനയാണുണ്ടായത്. ഷവോമി, റിയല്‍മി ഫോണുകള്‍ക്കാണ് കൂടുതല് ഉപയോക്താക്കള്. വിവോ, ഒപ്പോ എന്നിവയും ഇന്ത്യക്കാരുടെ പ്രിയപ്പെട്ട ഫോണുകളാണ്. അയ്യായിരത്തിനും പതിനായിരത്തിനും ഇടയില് വിലയുള്ള ഫോണുകളോടാണ് ഇന്ത്യക്കാരുടെ താല്‍പ്പര്യം.\nഉപയോഗത്തിന്റെ കാര്യത്തില് വിവോ, ഒപ്പോ, റിയല്‍മി എന്നിവ 2020ല് വലിയ വളര്‍ച്ച നേടുമെന്നാണ് റിപ്പോര്‍ട്ട്. അടുത്തിടെ സാംസങ്ങിനെ പിന്തള്ളി വിവോ ഇന്ത്യയില് ഏറ്റവും കൂടുതല് വാങ്ങുന്ന സ്മാര്‍ട്ട് ഫോണായി മാറിയിരുന്നു.


ജാഗ്രത: പി കെ ബഷീര് എംഎല്‍എയെ ഒഴിവാക്കി കുറ്റപത്രം സമര്‍പ്പിച്ചു\nപി കെ ബഷീര് എംഎല്‍എയെ ഒഴിവാക്കി കുറ്റപത്രം സമര്‍പ്പിച്ചു\nകുനിയില് ഇരട്ടക്കൊലക്കേസില് മുസ്ലിംലീഗ് നേതാവും ഏറനാട് എംഎല്‍എയുമായ പി കെ ബഷീറിനെ ഒഴിവാക്കി പൊലീസ് കുറ്റപത്രം കോടതിയില് സമര്‍പ്പിച്ചു. 15-ാം പ്രതി മേത്തല വീട്ടില് മുജീബ് റഹ്മാന്, 17-ാം പ്രതി കീഴുപറമ്പ് മാത്തുപ്പള്ളി പുറായ സബൂര് എന്നിവര്‍ക്കെതിരെയുള്ള കുറ്റപത്രവും സമര്‍പ്പിച്ചിട്ടുണ്ട്. ചൊവ്വാഴ്ച രാവിലെ മഞ്ചേരി ഫസ്റ്റ് ക്ലാസ് മജിസ്ട്രേട്ടിനുമുമ്പാകെയാണ് കുറ്റപത്രം സമര്‍പ്പിച്ചത്. ഇതോടെ കുനിയില് ഇരട്ടക്കൊലക്കേസിലെ കുറ്റപത്രം പൂര്‍ണമായി. പി കെ ബഷീറിനെതിരായ കുറ്റം തെളിയിക്കാന് കഴിയാത്ത സാഹചര്യത്തില് പ്രതിപ്പട്ടികയില്‍നിന്ന് ഒഴിവാക്കണമെന്നും അന്വേഷണസംഘം കോടതിയോട് ആവശ്യപ്പെട്ടിട്ടുണ്ട്.\nരണ്ടുമാസം മുമ്പാണ് വിദേശത്ത് ഒളിവിലായിരുന്ന 15-ാം പ്രതി കുനിയില് കോലോത്തുംതൊടി മുജീബ് റഹ്മാനെ ഇന്റര്‍പോളിന്റെ സഹായത്തോടെ പൊലീസ് പിടികൂടിയത്. ഇയാളെ ചോദ്യംചെയ്തതിന്റെ അടിസ്ഥാനത്തില് ഇരട്ടക്കൊലയിലെ പ്രതികളുമായി എംഎല്‍എക്കുള്ള പങ്കും കൊലപാതകത്തിനുമുമ്പ് 18 തവണ ഇയാള് പി കെ ബഷീറിനെ ഫോണില് വിളിച്ചതായും തെളിഞ്ഞിരുന്നതായി അന്വേഷണസംഘം നേരത്തെ അറിയിച്ചിരുന്നു. ഈ തെളിവൊക്കെയുണ്ടായിട്ടും പ്രതിപ്പട്ടികയില്‍നിന്ന് പി കെ ബഷീറിനെ ഒഴിവാക്കിയാണ് കോടതിയില് കുറ്റപത്രം സമര്‍പ്പിച്ചത്. വിദേശത്ത് ഒളവില് കഴിയുന്ന 17-ാം പ്രതി കോട്ട സബൂറിനെ ഇനിയും പിടികൂടിയിട്ടില്ല. മുസ്ലിംലീഗ് ഏറനാട് മണ്ഡലം സെക്രട്ടറി പാറമ്മല് അഹമ്മദ്കുട്ടിയുള്‍പ്പെടെ 20 മുസ്ലിംലീഗ് പ്രവര്‍ത്തകരെ പ്രതിചേര്‍ത്ത് അന്വേഷണസംഘം നേരത്തെ 836 പേജുള്ള കുറ്റപത്രം സമര്‍പ്പിച്ചിരുന്നു. മൊത്തം 346 സാക്ഷികളാണ് കേസിലുള്ളത്. 2012 ജൂണ് 10ന് കുനിയില് അങ്ങാടിയില് കൊളക്കാടന് അബൂബക്കര് എന്ന കുഞ്ഞാപ്പു (40), സഹോദരന് അബ്ദുള്‍കലാം ആസാദ് (37) എന്നിവരെയാണ് വെട്ടിക്കൊലപ്പെടുത്തിയത്. കൊലപാതകം, നിയമവിരുദ്ധമായി സംഘംചേരല്, മാരകായുധങ്ങള് കൈവശംവയ്ക്കല്, ഗൂഢാലോചന, പ്രേരണാകുറ്റം, തെളിവ് നശിപ്പിക്കല് എന്നീ കുറ്റങ്ങള് പ്രതികള്‍ക്കെതിരെ ചുമത്തിയിട്ടുണ്ട്. നാര്‍ക്കോട്ടിക് ഡിവൈഎസ്പി എം പി മോഹനചന്ദ്രനാണ് കുറ്റപത്രം സമര്‍പ്പിച്ചത്.\nPosted by ജനശക്തി at 4:30 AM\nLabels: പോലീസ്, മുസ്ലീം ലീഗ്


മനസ്സിനും വേണം പ്രഥമശുശ്രൂഷ | mental relief from flooding disaster\nപ്രളയം നേരില്‍ക്കണ്ടതും അനുഭവിച്ചതും മാനസിക-ശാരീരിക സമ്മര്‍ദങ്ങള്‍ക്ക് ഇടയാക്കിയിട്ടുണ്ടെന്നാണ് കണ്ടെത്തല്.\nപ്രളയം മുക്കിയ ജീവിതങ്ങള് പ്രതീക്ഷയുടെ തീരങ്ങളിലേക്ക് തിരിച്ചുതുഴയാന് ശ്രമിക്കുമ്പോഴും മായാതെ മനസ്സിന്റെ മുറിവുകള്. നഷ്ടപ്പെട്ട സാധനങ്ങളുടെ കണക്കുകളെക്കാള് ഏവരെയും ഏറെ വിഷമിപ്പിക്കുന്നത് പ്രളയബാധിതരുടെ മനസ്സിനേറ്റ മുറിവുകളാണ്.\nപ്രളയം നേരില്‍ക്കണ്ടതും അനുഭവിച്ചതും മാനസിക-ശാരീരിക സമ്മര്‍ദങ്ങള്‍ക്ക് ഇടയാക്കിയിട്ടുണ്ടെന്നാണ് കണ്ടെത്തല്. മാനസികസമ്മര്‍ദം പലരിലും രക്തസമ്മര്‍ദം കൂട്ടി. പേശികളില് വലിച്ചിലും ശരീരവേദന, തലവേദന, ഉറക്കക്കുറവ് എന്നിവയുമുണ്ടായി. ഉത്കണ്ഠമൂലം നെഞ്ചിടിപ്പ് കൂടുന്ന സംഭവങ്ങളുമുണ്ട്. ചികിത്സ കൊണ്ട് ഭേദമായവരില്‍പ്പോലും ഈ അവസ്ഥ വീണ്ടുമുണ്ടാകുന്നു. ചിലര്‍ക്ക് ആത്മഹത്യ പ്രേരണയുണ്ട്.\nകൗമാരക്കാരിലാണ് ഈ അവസ്ഥ കൂടുതല്. അവര്‍ക്ക് വൈകാരിക പ്രഥമ ശുശ്രൂഷ വേണമെന്ന് ആലപ്പുഴ മെഡിക്കല് കോളേജിലെ മനശ്ശാസ്ത്രവിഭാഗം മേധാവി പ്രൊഫ. ഡോ. വര്‍ഗീസ് പി. പുന്നൂസ് പറയുന്നു. കോട്ടയം, ചങ്ങനാശ്ശേരി, ആലപ്പുഴ എന്നിവിടങ്ങളിലെ ദുരിതാശ്വാസ ക്യാന്പുകളില് ചികിത്സയ്ക്ക് നേതൃത്വം നല്‍കുകയാണ് അദ്ദേഹം.\nഉറ്റബന്ധുക്കള് മരിച്ചവരില് വിഷാദരോഗം കണ്ടെത്തി. ദുരന്തത്തില്‍നിന്ന് കഷ്ടിച്ച് രക്ഷപ്പെട്ടവര്, വലിയ അപകടങ്ങള്‍ക്ക് സാക്ഷിയായവര് എന്നിവരില് പോസ്റ്റ് ട്രോമാറ്റിക് സ്ട്രസ് ഡിസോര്‍ഡര് എന്ന അവസ്ഥ കാണുന്നു. കാലം കഴിഞ്ഞാലും വെള്ളമോ ജലാശയമോ കണ്ടാല് മാനസികസമ്മര്‍ദം ഉണ്ടാകുന്നതാണിത്. ഇതിന് കൃത്യമായ ചികിത്സ വേണം. ഈ രോഗമുള്ള പുരുഷന്മാര് മദ്യം പോലെയുള്ള ലഹരികള്‍ക്ക് അടിപ്പെടാന് സാധ്യതയുണ്ടെന്നും അദ്ദേഹം പറഞ്ഞു.\nകൗമാരക്കാര്‍ക്ക് വേണം കൂടുതല് ശ്രദ്ധ\nവെള്ളപ്പൊക്കം സാധാരണ കണ്ടിട്ടുള്ളവരും അവിചാരിതമായി അനുഭവിച്ചവരും തമ്മില് വലിയ വേര്‍തിരിവുണ്ട്. മുമ്പ് വെള്ളപ്പൊക്കദുരിതം അനുഭവിച്ചവര്‍ക്കുപോലും ഇത്തവണ അത് കൂടുതല് ഉണ്ടായതും അധികദിവസം വെള്ളം ഇറങ്ങാതിരുന്നതും മാനസികസമ്മര്‍ദത്തിനിടയാക്കി. സാധാരണക്കാര് ക്യാന്പുകളില് സമാന അനുഭവസ്ഥരുമായി കഴിഞ്ഞത് മനസ്സിന് അല്പം അയവ് വരുത്തിയിട്ടുണ്ട്.\nഇടത്തരക്കാരാണ് കൂടുതല് മാനസികസമ്മര്‍ദം അനുഭവിക്കുന്നത്. ഇവരില് പലരും ക്യാന്പുകളില് എത്തിയില്ല. ആരുടെയും സഹായം വാങ്ങാന് ആഗ്രഹിക്കാത്ത ഇത്തരക്കാര് വലിയ സാന്പത്തിക ബുദ്ധിമുട്ട് അനുഭവിക്കുന്നു. ഇവരില് 12-നും 22-നും ഇടയില് പ്രായമുള്ളവര്‍ക്ക് ഇത് താങ്ങാവുന്നതിലും വലുതാണ്.\nപെട്ടെന്ന് ജീവിതത്തിലെ പല സുഖസൗകര്യങ്ങളും ഒഴുകിപ്പോകുന്നത് നേരില് കണ്ടത് ദീര്‍ഘനാളത്തേക്ക് അവരെ വേട്ടയാടും. അത് ചിലരിലെങ്കിലും ആത്മഹത്യപ്രേരണയ്ക്കുപോലും വഴിവെച്ചേക്കാം. അതിനാല് കൃത്യമായ മാനസികാരോഗ്യ ചികിത്സ എല്ലാവര്‍ക്കും നല്‍കണമെന്നാണ് കോട്ടയം ഇപ്കായ് പരിശീലന കൗണ്‍സലിങ് കേന്ദ്രം, കൗണ്‍സലര്, അഭിലാഷ് ജോസഫ് പറയുന്നത്.\nസേവനത്തിന് ബെംഗളൂരു നിംഹാന്‍സും\nഇടുക്കിയില് സംസ്ഥാന വനിതാ ശിശുവികസന വകുപ്പ്, ജില്ലാ ശിശുസംരക്ഷണ സമിതി, ബെംഗളൂരു നിംഹാന്‍സ് എന്നിവയുടെ സഹകരണത്തോടെ രണ്ട് മാനസികാരോഗ്യ ചികിത്സാപരിശീലന ക്യാന്പ് നടത്തി. ദുരിതാശ്വാസ ക്യാന്പിലെ വൊളന്റിയര്‍മാര്, ആരോഗ്യപ്രവര്‍ത്തകര് എന്നിവരാണ് പങ്കെടുത്തത്. പ്രളയബാധിതര്‍ക്ക് മനക്കരുത്തേകാന് പരിശീലനം നേടിയവര്‍ക്ക് കഴിയുമെന്ന് ക്യാന്പിന് നേതൃത്വം നല്‍കിയ വിദഗ്ധര് അഭിപ്രായപ്പെട്ടു.\nസഹായത്തിന് 22 കൗണ്‍സലര്‍മാര്\nപത്തനംതിട്ടയില് 22 കൗണ്‍സലര്‍മാര് 610 ആളുകളെ കണ്ട് മാനസികചികിത്സ നടത്തി. വൃദ്ധര്, അംഗപരിമിതര്, കുട്ടികള് എന്നിവരിലാണ് ചികിത്സ നടത്തിയത്. കൗമാരക്കാരിലടക്കം ആത്മഹത്യപ്രേരണയുള്ളതായി കണ്ടെത്തി.\nപ്രളയാനന്തരം ഗുരുതര ആരോഗ്യപ്രശ്നങ്ങളാണ് കേരളത്തെ കാത്തിരിക്കുന്നത്. ഇതില് ഗൗരവമായി കാണേണ്ടത് മാനസിക വെല്ലുവിളികളാണ്. മരുന്നുകൊണ്ട് നിയന്ത്രിച്ചാണ് മാനസിക വെല്ലുവിളികള് നേരിടുന്ന രോഗികളുടെ ചികിത്സ തുടരുന്നത്.\nപ്രളയാനന്തര കേരളത്തില് മാനസികസാന്ത്വന ചികിത്സയ്ക്ക് മരുന്നും കൗണ്‍സലിങ്ങും ഉള്‍പ്പെടെയുള്ള വിവിധ തലങ്ങളുണ്ട്. അടുത്ത ഒന്നുരണ്ടുമാസങ്ങളില് കേരളം ഇക്കാര്യത്തില് അതിജാഗ്രത പുലര്‍ത്തണമെന്നാണ് എറണാകുളം ലിസി ആശുപത്രി, ചീഫ് സൈക്യാട്രിസ്റ്റ്, ഡോ. കുരുവിള തോമസ് പറയുന്നത്.\ncontent highlight: mental relief from flooding disaster\nപ്രളയം: കേരളം ആവശ്യപ്പെട്ടത് 2101 കോടി; ചില്ലിക്കാശ് തരാതെ കേന്ദ്രം


കാണാതായ ഏഴുവയസ്സുകാരി മരണത്തിൽ അനുശോചിച്ച് മുഖ്യമന്ത്രി |\nThiruvananthapuram, First Published 28, Feb 2020, 11:14 AM IST\nദേവനന്ദയുടെ മരണത്തില് വിദ്യാഭ്യാസ മന്ത്രി സി രവീന്ദ്രനാഥും പ്രതിപക്ഷ നേതാവും അനുശോചനം രേഖപ്പെടുത്തി. മരണ കാരണം കണ്ടെത്താന് സര്‍ക്കാര് ശക്തമായ അന്വേഷണം നടത്തുമെന്ന് സി രവീന്ദ്രനാഥ് പറഞ്ഞു.\nകൊല്ലം: കൊല്ലം പള്ളിമൺ ഇളവൂരിൽ നിന്ന് കാണാതായ ഏഴ് വയസുകാരി ദേവനന്ദയുടെ മരണത്തിൽ അനുശോചിച്ച് മുഖ്യമന്ത്രി പിണറായി വിജയന്. ദേവനന്ദയുടെ വിയോഗത്തില് അഗാധമായ ദുഃഖം രേഖപ്പെടുത്തുന്നുവെന്നും കുടുംബത്തിന്‍റെ ദുഃഖത്തില് പങ്കുചേരുന്നുവെന്നും മുഖ്യമന്ത്രി ഫേസ്ബുക്കില് കുറിച്ചു. ദേവനന്ദയുടെ മരണത്തില് വിദ്യാഭ്യാസ മന്ത്രി സി രവീന്ദ്രനാഥും പ്രതിപക്ഷ നേതാവും അനുശോചനം രേഖപ്പെടുത്തി. മരണ കാരണം കണ്ടെത്താന് സര്‍ക്കാര് ശക്തമായ അന്വേഷണം നടത്തുമെന്ന് സി രവീന്ദ്രനാഥ് പറഞ്ഞു.\nമുഖ്യമന്ത്രിയുടെ ഫേസ്ബുക്ക് പോസ്റ്റിന്‍റെ പൂര്‍ണ്ണരൂപം\nകൊല്ലം ഇളവൂരില് ഇന്നലെ കാണാതായ ഏഴുവയസ്സുകാരി ദേവനന്ദയെ തിരിച്ചു കിട്ടുവാനുള്ള പരിശ്രമത്തിലായിരുന്നു കേരളം. ഇന്നു രാവിലെ 7.30 ഓടെ വീടിന് സമീപത്തെ ഇത്തിക്കരയാറ്റില് പോലീസിലെ മുങ്ങല് വിദഗ്ദ്ധര് കുട്ടിയുടെ മൃതദേഹം കണ്ടെത്തിയ വാര്‍ത്ത ഞെട്ടലോടെയാണ് എല്ലാവരും അറിഞ്ഞത്. ദേവനന്ദയുടെ വിയോഗത്തില് അഗാധമായ ദുഃഖം രേഖപ്പെടുത്തുന്നു.കുടുംബത്തിന്‍റെയും ഉറ്റവരുടെയും ദുഃഖത്തില് പങ്കുചേരുന്നു.\nദേവനന്ദയുടെ ഓർമകൾക്ക് മുന്നിൽ ആദരാഞ്ജലികൾ അര്‍പ്പിക്കുന്നുവെന്ന് പ്രതിപക്ഷ നേതാവ് രമേശ് ചെന്നിത്തല ഫേസ്ബുക്കില് കുറിച്ചു. നാട്ടുകാർ ഉന്നയിക്കുന്ന മരണത്തിലെ ദുരൂഹത പൊലീസ് അന്വേഷിച്ച് ഒഴിവാക്കണമെന്നും രമേശ് ചെന്നിത്തല ആവശ്യപ്പെട്ടു.\nകുട്ടിയുടെ വീടിനോട് ചേര്‍ന്നുള്ള ഇത്തിക്കരയാറ്റില് നിന്നാണ് മൃതദേഹം കണ്ടെത്തിയത്. വീട്ടിൽ കളിക്കുന്നതിനിടെ ഇന്നലെ രാവിലെയാണ് കുട്ടിയെ കാണാതായത്. മുങ്ങൽ വിദഗ്ധരാണ് ദേവനന്ദയുടെ മൃതദേഹം ആറ്റിൽ കണ്ടെത്തിയത്. കമഴ്ന്ന് കിടക്കുന്ന രീതിയിലായിരുന്നു ആറ്റില് കുട്ടിയുടെ മൃതദേഹം കണ്ടെത്തിയത്. കുട്ടിയെ കാണാതായ സമയത്ത് ധരിച്ചിരുന്ന വസ്ത്രങ്ങളാണ് പുഴയില് നിന്ന് ലഭിച്ച മൃതദേഹത്തിലുള്ളത്. കുട്ടി കഴുത്തില് ഇട്ടിരുന്നതെന്ന് കരുതുന്ന ഷോളും ആറ്റില് നിന്ന് കണ്ടെത്തിയിട്ടുണ്ട്. മൃതദേഹം കണ്ടെത്തിതിന് ശേഷം മുങ്ങല് വിദഗ്ധര് നടത്തിയ തിരച്ചിലിലാണ് ഷോള് കണ്ടുകിട്ടിയത്. മൃതദേഹം കിടന്നിരുന്ന അതേ സ്ഥലത്തുനിന്നാണ് ഷോള് കിട്ടിയത്.\nAlso Read: ആ ഷോള് മകളുടേത്, തിരിച്ചറിഞ്ഞ് അമ്മ; ദേവനന്ദയുടെ ഇന്‍ക്വസ്റ്റ് പൂര്‍ത്തിയായി\nമൃതദേഹത്തില് മുറിവുകളോ ചതവുകളോ ഇല്ലെന്നാണ് ഇന്‍ക്വസ്റ്റ് റിപ്പോര്‍ട്ടില് പറയുന്നത്. ബലപ്രയോഗത്തിന്‍റെ ലക്ഷണങ്ങള് മൃതദേഹത്തില് ഇല്ലെന്ന് തന്നെയാണ് പ്രാഥമിക പരിശോധനയില് വ്യക്തമാകുന്നത്. എന്നാല് പോസ്റ്റുമോർട്ടം റിപ്പോർട്ടിന് ശേഷമേ ഇക്കാര്യത്തില് വ്യക്തത വരുത്താനാകു. വസ്ത്രങ്ങളെല്ലാം മൃതദേഹത്തില് ഉണ്ടായിരുന്നുവെന്നും ഇന്‍ക്വസ്റ്റ് റിപ്പോര്‍ട്ടിലുണ്ട്. തിരുവനന്തപുരം മെഡിക്കല് കോളേജിലാണ് പോസ്റ്റുമോര്‍ട്ടം നടത്തുക.\nAlso Read: 'ബലപ്രയോഗത്തിന്‍റെ ലക്ഷണങ്ങളില്ല'; ദേവനന്ദയുടെ ഇന്‍ക്വസ്റ്റ് റിപ്പോര്‍ട്ട് പുറത്ത്\nപള്ളിമൺ ഇളവൂർ സ്വദേശികളായ പ്രദീപ് - ധന്യ ദമ്പതികളുടെ മകളാണ് കാണാതായ ദേവനന്ദ. ഇന്നലെ രാവിലെ 9.30 നും 10.30 നും ഇടയിലാണ് കുട്ടിയെ കാണാതായത്.\nAlso Read: പൊന്നുവിനായി പറന്നെത്തി അച്ഛന്: പക്ഷേ കാത്തിരുന്നത് കരള് പിളര്‍ക്കും കാഴ്‍ച


World Cup 2011, Sreesanth, Dhoni, Team India, Sri Lanka, Mumbai, ലോകകപ്പ് ക്രിക്കറ്റ് 2011, ശ്രീശാന്ത്, ടീം ഇന്ത്യ, ശ്രീലങ്ക, ധോണി, മുംബൈ - Malayalam MyKhel\n» ശ്രീശാന്തിന് സാധ്യതയുണ്ടെന്ന് ധോണി\nശ്രീശാന്തിന് സാധ്യതയുണ്ടെന്ന് ധോണി\nPublished: Saturday, April 2, 2011, 10:49 [IST]\nമുംബൈ: മലയാളി പേസര് ശ്രീശാന്തിന്റെ കാര്യത്തില് ടീം ഇന്ത്യയുടെ ക്യാപ്റ്റന് മഹേന്ദ്രസിങ് ധോണി കനിഞ്ഞേയ്ക്കുമെന്ന് സൂചന. ലങ്കയ്‌ക്കെതിരെയുള്ള ഫൈനല് മത്സരത്തില് ശ്രീശാന്ത് കളിയ്ക്കുമെന്നുതന്നെയാണ് സൂചനകള്. മത്സരത്തിന് ഒരുങ്ങാന് ധോണി ശ്രീയ്ക്ക് നിര്‍ദ്ദേശം നല്‍കിയിട്ടുണ്ട്.\nവാങ്കഡെയിലെ പിച്ചില് പേസും ബൗണ്‍സും കിട്ടുമെന്നും മൂന്ന് പേസ്ബൗളര്‍മാരെങ്കിലും വേണ്ടിവരുമെന്നും ധോനി വ്യക്തമാക്കി. ശ്രീശാന്തിന് ഫൈനല് മത്സരത്തില് സാധ്യതയുണ്ട്. ശ്രീയുടെ സ്വിങ് ചെയ്യുന്ന പന്തുകള് തുടക്കത്തില് വിക്കറ്റ് വീഴ്ത്തുന്നതിന് സഹായിക്കും -വെള്ളിയാഴ്ച നടത്തിയ വാര്‍ത്താസമ്മേളനത്തില് ക്യാപ്റ്റന് അഭിപ്രായപ്പെട്ടു. നെഹ്‌റയ്ക്ക് പകരം ആരെയെടുക്കുമെന്ന് ചോദിച്ചപ്പോള് അക്കാര്യം ഇനിയും തീരുമാനിച്ചിട്ടില്ലെന്ന് ധോണി അറിയിച്ചു. ശ്രീശാന്ത്, അശ്വിന് എന്നിവരാണ് ചോയ്‌സിലുള്ളത്. ഏത് പിച്ചിലും മികവ് കിട്ടാന് കഴിയുന്ന ആളാണ് അശ്വിന് എന്ന് അഭിപ്രായപ്പെട്ട ധോണി ശ്രീശാന്ത് മികച്ച ബൌളറാണെന്നും നിര്‍ഭാഗ്യവശാല് കൂടുതല് അവസരങ്ങള് നല്‍കാന് കഴിഞ്ഞിട്ടില്ലെന്നും കൂട്ടിച്ചേര്‍ത്തു. മൂന്നാം സീമറെ എടുക്കേണ്ടിവരികയാണെങ്കില് ശ്രീയെ പരിഗണിക്കുമെന്നും ധോണി പറഞ്ഞു.\nഅതേസമയം, പെരുമാറ്റം നിയന്ത്രിക്കേണ്ടത് ശ്രീ തന്നെയാണെന്നും അക്കാര്യങ്ങള് തന്റെ നിയന്ത്രണങ്ങള്‍ക്കപ്പുറമാണെന്നും ധോണി പറഞ്ഞിട്ടുണ്ട്. പ്രവീണ്‍കുമാറിന് പരിക്കേറ്റതിനെത്തുടര്‍ന്നാണ് ശ്രീ ലോകകപ്പ് ടീമിലേക്ക് പകരക്കാരനായി വന്നത്. ഒടുവില് അവസാന കളിയില് നെഹ്‌റയുടെ പരിക്കാണ് ശ്രീക്ക് വഴി അവരസമൊരുക്കുന്നത്്. ധാക്കയിലെ ഉദ്ഘാടന മത്സരത്തില് റണ്ണേറെ വഴങ്ങിയ ശ്രീക്ക് പിന്നീട് അവസരം ലഭിച്ചിരുന്നില്ല.\nപാകിസ്താനെതിരായ സെമിഫൈനലില് ഷാഹിദ് അഫ്രിഡിയുടെ ക്യാച്ചെടുക്കാന് ശ്രമിക്കുമ്പോഴാണ് നെഹ്‌റയുടെ നടുവിരലിന് പൊട്ടലേറ്റത്.\nMore ടീം ഇന്ത്യ News\nRead more about: ടീം ഇന്ത്യ ധോണി മുംബൈ ലോകകപ്പ് ക്രിക്കറ്റ് 2011 ശ്രീലങ്ക ശ്രീശാന്ത് dhoni mumbai sreesanth sri lanka team india world cup cricket 2011\nStory first published: Saturday, April 2, 2011, 10:49 [IST]


'മനുഷ്യ മുഖമുള്ള മത്സ്യം'; സമൂഹമാധ്യമങ്ങളിൽ വൈറലായി വീഡിയോ - Rashtrabhoomi\nNo Comments on ‘മനുഷ്യ മുഖമുള്ള മത്സ്യം’; സമൂഹമാധ്യമങ്ങളിൽ വൈറലായി വീഡിയോ\nചൈന: വിചിത്രമായ ഒരു വീഡിയോയാണ് ഇപ്പോൾ സോഷ്യൽ മീഡിയയിൽ വൈറലായിക്കൊണ്ടിരിക്കുന്നത്. ചൈനയിലെ മിയാവോ ഗ്രാമം സന്ദർശിച്ച യുവതിയാണ് വീഡിയോ ദൃശ്യങ്ങൾ പകർത്തുന്നതിനിടയിൽ വിചിത്രമായ ഈ മത്സ്യത്തെ കണ്ടത്.മനുഷ്യന്റെ മുഖത്തോട് സാമ്യമുള്ള മത്സ്യമാണ് ചൈനയിലെ ഒരു ഗ്രാമത്തിലെ ജലാശയത്തിൽ നിന്നും വീഡിയോ ദൃശ്യങ്ങളിൽ പതിഞ്ഞിട്ടുള്ളത്.\nസമൂഹമാധ്യമങ്ങളിൽ ഈ വീ‍ഡിയോ വളരെ വേഗമാണ് പിന്നീട് പ്രചരിച്ചത്. പതിനാല് സെക്കന്റ് ദൈർഘ്യമുള്ള ഈ വീഡിയോയിൽ പൂർണ്ണമായും മനുഷ്യമുഖമുള്ള മത്സ്യത്തെയാണ് കാണാൻ സാധിക്കുക. മനുഷ്യന്റേതു പോലെയുള്ള കണ്ണുകളും മൂക്കും വായും ഇതിനുണ്ട്. സമൂഹമാധ്യമങ്ങളിൽ അതിവേഗത്തിലാണ് ഈ വീഡിയോ പ്രചരിക്കുന്നത്.


ഓജോബോർഡിൽ കോയിൻ വയ്ക്കുമ്പോഴൊക്കെ അവളെ തേടിയെത്തുന്ന പേര്, ആരാണയാൾ? | Short Story | Literature | manoramaonline\nഓജോബോർഡിൽ കോയിൻ വയ്ക്കുമ്പോഴൊക്കെ അവളെ തേടിയെത്തുന്ന പേര്, ആരാണയാൾ?\nമൻഷാദ് ആംഗലത്തിൽ January 12, 2021 03:20 PM IST\nRepresentative Image. Photo Credit: kosmos111 / Shutterstock\nആരോ ഒരാൾ (കഥ)\nഡിസംബർകുളിരണിഞ്ഞു നിൽക്കുന്ന സായന്തനം. എങ്ങും വിളക്കുകളും നക്ഷത്രങ്ങളും തെളിഞ്ഞിരിക്കുന്നു. ഇരുട്ടിന്റെ മറ നീക്കി ചാന്ദ്രബിംബം തെളിഞ്ഞു നിൽക്കുന്നു. കൂടെ അങ്ങിങ്ങായി കൺചിമ്മുന്ന താരകങ്ങളും. ഒരു ചെറു കുളിർമയോടെ വീശുന്ന മാരുതന്\nഒരു മാസ്മരിക ഗന്ധം അവൾക്കനുഭവപ്പെട്ടു, കാപ്പിപ്പൂക്കളുടെ വശ്യസുഗന്ധം. അങ്ങകലെ ഏതോ കൂമൻ നീട്ടി മൂളിക്കൊണ്ടിരുന്നു. അല്ലെങ്കിലും പൂവ്വരശിന്റെ കൊമ്പിലിരുന്നു ഡിസംബർ രാവുകളിൽ നീട്ടി മൂളുക കൂമൻ കൂട്ടങ്ങൾക്ക് ഒരു ഹരമാണ്. മഞ്ഞണിഞ്ഞരാത്രികളെ കൂടുതൽ അഴകുള്ളതാക്കാനോ അതോ ഭീതിദത്തമാക്കാനോ? അവൾക്കു മനസ്സിലായില്ല.\nഹോസ്റ്റൽ റൂമിൽ സ്‌ഥിരം കളിക്കാറുള്ള ഓജോ ബോർഡ് ഇത്തവണ എങ്ങനെയോ അവളുടെ ബാഗിൽ എത്തിപ്പെട്ടു.. ഓജോ ബോർഡും വച്ചുള്ള കളി ഒരു ടൈം പാസ് മാത്രമാണ് അവൾക്കും കൂട്ടുകാർക്കും. എന്തായാലും ഇന്ന് ഓജോ ബോർഡും എടുത്തു വീട്ടിൽ വച്ചു പരീക്ഷിക്കാൻ അവൾ തീരുമാനിച്ചു. ടെലിവിഷനിലെ ഇഷ്ടപരമ്പരകൾ ഒക്കെ കഴിഞ്ഞപ്പോൾ നേരം പതിനൊന്നരയായി. അവൾ പതുക്കെ തന്റെ മുറിയിലേക്ക് നടന്നു. ഓജോ ബോർഡും എടുത്തു മേശപ്പുറത്തു വച്ചു. അപ്പോഴാണ് ഓർത്തത്, ‘അമ്മ ഉണ്ടാക്കിവച്ചിട്ടുള്ള വൈൻ എടുത്തു കൊണ്ട് വരാം കുടിക്കാൻ . അല്ലെങ്കിലും ക്രിസ്മസ് കാലത്തെ വൈനും കാരറ്റ് കേക്കും. അതിന് ഒരു പ്രത്യേക രുചിയാണ്. സ്നേഹത്തിന്റെ, മമതയുടെ, വാത്സല്യത്തിന്റെ രുചി.\nഅവൾ വൈൻ ഗ്ലാസ്സിലേക്കു പകർത്തി തന്റെ മുറിയിലെത്തി. ലൈറ്റ് അണച്ച് രണ്ടു മെഴുകുതിരികൾ കത്തിച്ചു വച്ചു. ഒരു ചുവപ്പും ഒരു വെളുപ്പും. തുറന്നിട്ട ജാലകത്തിലൂടെ മുറ്റത്തു വിരിഞ്ഞു നിൽക്കുന്ന നിശാഗന്ധിപ്പൂക്കളുടെ മനോഹാരിത അവൾ മാനത്തെ പൂനിലാവെട്ടത്തിൽ ആസ്വദിച്ചു. നിശാഗന്ധികൾ എന്തെ രാത്രി മാത്രം പൂക്കുന്നു? ഒരുവേള അവൾ ചിന്തിച്ചു. അപ്പോഴേക്കും കൂമൻ പൂവ്വരശിൽ നിന്നും അവളുടെ ജന്നലിനടുത്തു നിൽക്കുന്ന ഗ്രാമ്പൂ ശിഖിരത്തിലേക്കു മാറിയിരിപ്പുണ്ടായിരുന്നു. അതിന്റെ മൂളൽ ഇപ്പോൾ അവൾക്കു കുറച്ചുകൂടി വ്യക്തമായിരുന്നു. അതിന്നകമ്പടിയെന്നോണം ദൂരെയെവിടെയോ നീട്ടികൂവുന്ന ഏതോ നാടൻ പട്ടിയുടെ കുരയും.\nഅവൾ സമയം കളയാതെ ഓജോ ബോർഡിൽ കോയിൻ വച്ചു. കോയിൻ ചലിച്ചു തുടങ്ങി. ഓരോ അക്ഷരങ്ങളിൽ ചെന്ന് നിന്ന്. അവൾ കൂട്ടി വായിച്ചു അവ. ‘ജോർജ്.’ അവൾ ഓർത്തെടുത്തു എപ്പോഴൊക്കെ അവൾ കോയിൻ വച്ചിട്ടുണ്ടോ അപ്പോഴെല്ലാം വന്നിരുന്ന പേര് ഇതുതന്നെ, കസേരയിലേക്ക് ചാഞ്ഞിരുന്നു വൈൻ ഒന്ന് സിപ് ചെയ്തു. ജാലകത്തിൽ കർട്ടൻ പതുക്കെ അനക്കം വക്കുന്നത് അവൾ പാതിയടഞ്ഞ മിഴികളിലൂടെ കണ്ടു.\nജോർജ്, ആരായിരിക്കും? വർഷങ്ങൾക്കുമുന്നേ നാടുകാണാനെത്തിയ ഡച്ച് കാരനായിരിക്കുമോ? അതോ മഞ്ഞണിഞ്ഞ സ്കാൻ‍ഡനേവിയൻ വനാന്തരങ്ങളിൽ സ്ലെഡ്ജിൽ യാത്ര ചെയ്യുന്ന ചുവന്ന കുപ്പായമിട്ട സുമുഖനായ ഓസ്ട്രിയക്കാരനോ? അയാൾക്കെന്താണ് താനുമായുള്ള മുജ്ജെന്മബന്ധം? അവൾക്കാലോചിച്ചിട്ട് ഒരു എത്തും പിടിയും കിട്ടിയില്ല.\nഎങ്ങും മഞ്ഞു മൂടിക്കിടക്കുന്ന യൂറോപ്പ്യൻ പർവ്വത താഴ്വരകൾ. മരം കൊണ്ടുണ്ടാക്കിയ വീടുകളുടെ മേൽക്കൂരകൾ മുഴുവൻ മഞ്ഞുപാളികളാൽ നിറഞ്ഞിരിക്കുന്നു. അങ്ങിങ്ങായി നിൽക്കുന്ന ഫിർമരങ്ങളുടെ ശിഖരങ്ങളിലും മഞ്ഞിൻ കണങ്ങൾ. ചെറുവീടുകളിലെ റാന്തൽ വിളക്കുകളുടെ പ്രകാശം മഞ്ഞിൽ തട്ടി പ്രതിഫലിക്കുന്നുണ്ടായിരുന്നു. അങ്ങകലെ നിന്ന് മഞ്ഞിൽ തെന്നി വന്ന സ്ലെഡ്ജ് ആ ചെറു വീടിനു മുന്നിൽ വന്നു നിന്നു. അതിൽ നിന്നൊരു ഗം ബൂട്ടുകളിട്ട ദീർഘകായൻ ഇറങ്ങി വീട്ടിനുള്ളിലേക്ക് കയറിപ്പോയി. റാന്തൽ വിളക്കിനു പകരമിപ്പോൾ ചുവപ്പും വെളുപ്പും മെഴുതിരി വെട്ടത്തിൽ പ്രണയത്തിന്റെ നറു വെളിച്ചം ആ ചെറു വീടിനു ചുറ്റും നൃത്തം വച്ചു. അതെ പ്രണയത്തിന്റെ നറു നിലാവിന് മെഴുകുതിരിയുടെ ശോഭയോ, കാപ്പിപ്പൂക്കളുടെ മണമോ, അതോ മഞ്ഞണിഞ്ഞ രാവിലെ ഇളം തെന്നലിന്റെ മർമ്മരമോ? പ്രണയം, ഒരനുഭൂതിയാണ്, പ്രപഞ്ചത്തിലെ ഓരോ അണുവിലും കണങ്ങളിലും നിറഞ്ഞു നിൽക്കുന്ന അവാച്യമായ ഒരനുഭൂതി. ദൈവാംശമുള്ളവർക്കു മാത്രം അനുഭവവേദ്യമാകുന്ന പ്രപഞ്ചസത്യം. അതിൽ ചതിയുടെ ലാഞ്ചനയോ വഞ്ചനയുടെ കാപട്യമോ കാണില്ല.\nഎന്തോ ശബ്ദം കേട്ട് അവൾ ഞെട്ടിയെണീറ്റു മയക്കത്തിൽ നിന്ന്. അപ്പോഴേക്കും കത്തിച്ചു വച്ചിരുന്ന മെഴുകുതിരികൾ കത്തിത്തീർന്നിരുന്നു. എങ്കിലും ആരായിരിക്കും ഈ ജോർജ് എന്ന ചോദ്യം അവൾ സ്വയം മനസ്സിൽ ചോദിച്ചു ഓജോ ബോർഡ് അടച്ചു വച്ചു.\nEnglish Summary: Aaro Oral, Malayalam Short Story


Gold smuggling case- NIA Enquiry | സ്വർണ്ണക്കടത്തിലെ എൻഐഎ അന്വേഷണം യുഎഇ കോൺസുലേറ്റിലേക്കും; കേസുമായി ബന്ധപ്പെട്ട ഡിജിറ്റൽ തെളിവുകൾ സി- ഡാക് പരിശോധിച്ച് വരികയാണെന്നും, വിദേശത്ത് ഉൾപ്പടെ അന്വേഷണം നടത്തേണ്ടി വരുമെന്നും എൻഐഎ കോടതിയെ അറിയിച്ചു; ഡിപ്ലോമാറ്റിക് ബാഗേജ് വഴിയാണ് പലപ്പോഴും സ്വർണം കടത്തിയത്; ഇത് രാജ്യത്തിന്റെ സാമ്പത്തിക സുരക്ഷയെത്തന്നെ ബാധിക്കുന്ന വിഷയം; സാമ്പത്തികനേട്ടം തീവ്രവാദ ഫണ്ടിംഗിന് ഉപയോഗിക്കപ്പെട്ടേക്കാമെന്നും എൻഐഎയുടെ വാദം - MarunadanMalayalee.com\nSeptember 18, 202004:05 PM IST Permalink\nകൊച്ചി: സ്വർണ്ണക്കടത്തു കേസിൽ അതിനിർണായക നീക്കങ്ങളുമായി എൻഐഎ. യുഎഇ കോൺസുലേറ്റിലും അന്വേഷണം നീളുമെന്ന കാര്യം ഉറപ്പായി. കോൺസുലേറ്റ് ഉദ്യോഗസ്ഥരുടെ പങ്കും അന്വേഷിക്കണമെന്ന് എൻഐഎ കോടതിയെ അറിയിച്ചു. സ്വർണ്ണക്കടത്തിലെ നിർണായക വിവരങ്ങളെ കുറിച്ച് ഇവർക്കാണ് അറിവുള്ളതെന്ന സൂചനയാണ് കോടതിയിൽ എൻഐഎ അറിയിച്ചിരിക്കുന്നത്. വിദേശത്ത് ഉൾപ്പടെ അന്വേഷണം നടത്തേണ്ടി വരുമെന്നും ദേശീശ അന്വേഷണ ഏജൻസി അറിയിച്ചു. ഇതുമായി ബന്ധപ്പെട്ട ഡിജിറ്റൽ തെളിവുകൾ സി ഡാക് പരിശോധിച്ച് വരികയാണെന്നും എൻഐഎ കോടതിയിൽ പറഞ്ഞു.\nവിദേശത്ത് നിന്ന് നയതന്ത്രബാഗിൽ എത്തിയ ഖുറാൻ പുറത്ത് വിതരണം ചെയ്തതിൽ കോൺസുലേറ്റിനെ എതിർ കക്ഷിയായി കസ്റ്റംസ് കേസെടുത്തതിന് പിന്നാലെയാണ് കോൺസുലേറ്റിലെ ഉദ്യോഗസ്ഥരെക്കുറിച്ച് കൂടി അന്വേഷിക്കണമെന്ന് എൻഐഎ നിലപാട് വ്യക്തമാക്കുന്നത്. പ്രതികളുടെ റിമാൻഡ് കാലാവധി നീട്ടണമെന്നാവശ്യപ്പെട്ട് എൻഐഎ കോടതിയിൽ നൽകിയ റിപ്പോർട്ടിൽ സ്വർണ്ണക്കടത്തുമായി ബന്ധപ്പെട്ട വിശദമായ വിവരങ്ങൾ എഠുത്തു പറയുന്നുണ്ട്.\nവിദേശത്ത് നിന്ന് പല തവണയായി വലിയ അളവിൽത്തന്നെ സ്വർണം വിവിധ വിമാനത്താവളങ്ങളിലൂടെ ഇന്ത്യയിലേക്ക് പ്രതികൾ ഗൂഢാലോചന നടത്തി എത്തിച്ചിട്ടുണ്ട്. കേരളത്തിലെ വിമാനത്താവളങ്ങൾ വഴിയായിരുന്നു പ്രധാനമായും കടത്ത്. ഇന്ത്യയിലും വിദേശത്തുമുള്ള, വൻസ്വാധീനമുള്ള ആളുകളുൾപ്പെട്ട വിശാലമായ ഗൂഢാലോചന ഇതിൽ നടന്നിട്ടുണ്ടെന്ന് എൻഐഎ അന്വേഷണത്തിൽ വെളിവായിട്ടുണ്ട്. ഡിപ്ലോമാറ്റിക് ബാഗേജ് വഴിയാണ് പലപ്പോഴും സ്വർണം കടത്തിയിട്ടുള്ളത്. ഇത് പലർക്കായി വിതരണം ചെയ്തിട്ടുണ്ട്. ഇത് രാജ്യത്തിന്റെ സാമ്പത്തിക സുരക്ഷയെത്തന്നെ ബാധിക്കുന്നതാണ്. ഇതിൽ നിന്ന് പ്രതികൾക്ക് സാമ്പത്തികനേട്ടം ഉണ്ടായിട്ടുണ്ടെന്നും, ഈ കടത്ത് തീവ്രവാദഫണ്ടിംഗിന് ഉപയോഗിക്കപ്പെട്ടേക്കാമെന്നും വെളിവായി- എൻഐഎ കോടതിയിൽ ചൂണ്ടിക്കാട്ടി.\nഇതിന്റെ തുടർന്നുള്ള ഘട്ടങ്ങളിലെ അന്വേഷണം വിദേശത്ത് കൂടി നടത്തേണ്ടത് അത്യാവശ്യമാണ്. വലിയ സ്വാധീനമുള്ള വ്യക്തികൾക്കും, കോൺസുലേറ്റിലെ ഉദ്യോഗസ്ഥർക്കും ഇതിലെ ഗൂഢാലോചനയിൽ എന്താണ് പങ്കെന്ന വിവരം വിശദമായി അന്വേഷിക്കണം. സ്വർണക്കടത്തിനുള്ള ഗൂഢാലോചന വിവിധ സാമൂഹ്യമാധ്യമങ്ങളിലൂടെയാണ് നടന്നത്. ഇതിന്റെ തെളിവുകൾ ശേഖരിക്കാൻ പിടിച്ചെടുത്ത ഇലക്ട്രോണിക് ഉപകരണങ്ങളെല്ലാം തിരുവനന്തപുരത്തെ സി- ഡാക് ഓഫീസിൽ സൈബർ ഫൊറൻസിക് അനാലിസിസിനായി നൽകിയിട്ടുണ്ട്. ഇവയുടെ എല്ലാം Mirror images എൻഐഎയ്ക്ക് ലഭിച്ചിട്ടുണ്ട്. ഇത് വിശദമായി പരിശോധിച്ച് വരികയാണ്. ഡിജിറ്റൽ തെളിവുകളുടെ ശേഖരണം പൂർത്തിയായി വരുന്നതേയുള്ളൂ. അത് ലഭിക്കുന്ന പക്ഷം, ഡിജിറ്റൽ തെളിവുകൾ കൂടി മുൻനിർത്തി, പ്രതികളെ വിശദമായി ചോദ്യം ചെയ്യേണ്ടതുണ്ട്. അത് ഈ കേസിൽ നിർണായകവുമാണ്. മാത്രമല്ല, നിലവിൽ ലഭിച്ചിട്ടുള്ള ഡിജിറ്റൽ തെളിവുകൾ തന്നെ, പ്രതികൾ എൻഐഎ കസ്റ്റഡിയിൽ തുടരേണ്ടതുണ്ട് എന്ന് തെളിയിക്കുന്നതാണ്.\nവിദേശത്ത് നിന്ന് വലിയ തോതിൽ സ്വർണം കടത്തിയതിലൂടെ രാജ്യത്തിന്റെ സാമ്പത്തിക ഭദ്രത തകർക്കുകയായിരുന്നു പ്രതികളുടെ ലക്ഷ്യം. ഈ പണം തീവ്രവാദപ്രവർത്തനങ്ങൾക്കും മറ്റ് നിയമവിരുദ്ധപ്രവർത്തനങ്ങൾക്കും ഉപയോഗിക്കാൻ നീക്കം നടന്നിരുന്നു. യുഎഇ ഡിപ്ലോമാറ്റിക് ബാഗേജ് ഒരു കവചമായി ഉപയോഗിക്കുക വഴി, യുഎഇ എന്ന രാജ്യവുമായുള്ള ഇന്ത്യയുടെ നയതന്ത്രബന്ധത്തെത്തന്നെ തകർക്കാവുന്ന പ്രവൃത്തിയാണ് പ്രതികൾ ചെയ്തത്. ഈ പണം ആരിലേക്ക് എങ്ങനെയാണ് എത്തിയിരുന്നതെന്നതടക്കം ഇനിയും അന്വേഷണത്തിൽ തെളിയേണ്ടതുണ്ട്. ഇത് ആഴത്തിൽ അന്വേഷിക്കേണ്ടതാണ്. അന്വേഷണം പുരോഗമിക്കുന്നു തുടങ്ങി വിവരങ്ങളാണ് എൻഐഎ കോടതിയിൽ ബോധിപ്പിച്ചത്.\nഅതിനിടെ സ്വപ്ന സുരേഷ് അടക്കമുള്ള 12 പ്രതികളുടെ റിമാൻഡ് കാലാവധി കഴിഞ്ഞതിനെത്തുടർന്ന് ഇവരെ കോടതിയിൽ വീഡിയോ കോൺഫറൻസിങ് വഴി ഹാജരാക്കിയിരുന്നു. ശാരീരിക അവശതകളുണ്ട്, ജാമ്യം തരണമെന്ന് സ്വപ്ന ആവശ്യപ്പെട്ടെങ്കിലും, കോടതി ഇത് തള്ളി. നയതന്ത്ര ബാഗേജിലെ സ്വർണക്കടത്ത് കസ്റ്റംസ് പിടികൂടിയതിന് പിന്നാലെ ഉയർന്നു മതഗ്രന്ഥ വിഷയവും വിവാദമായിട്ടുണ്ട്. ഉന്നത വിദ്യാഭ്യാസ വകുപ്പ് മന്ത്രി കെ.ടി ജലീൽ കോൺസുലേറ്റ് ഉദ്യോഗസ്ഥരുമായി ബന്ധപ്പെട്ടാണ് ഇത്തരമൊരു പാഴ്‌സൽ സംസ്ഥാനത്ത് എത്തിയത്. ഇക്കാര്യം മന്ത്രിയും സ്ഥിരീകരിച്ചിട്ടുണ്ട്. എന്നാൽ മന്ത്രി നേരിട്ട് കോൺസുലേറ്റുമായി ബന്ധപ്പെട്ടതും സഹായം തേടിയതും പ്രോട്ടോകൾ ലംഘനമാണെന്നാണ് ചൂണ്ടിക്കാട്ടപ്പെടുന്നത്. അതേസമയം ഡിപ്ലോമാറ്റിക് പ്രതിനിധികൾക്കും കോൺസുലേറ്റ് ഉദ്യോഗസ്ഥർക്കും നയതന്ത്ര ചാനലിലൂടെ എന്തെല്ലാം കൊണ്ടു വരാമെന്ന് ഇന്ത്യൻ വിദേശകാര്യ മന്ത്രാലയം പുറത്തിറക്കിയിരിക്കുന്ന പ്രോട്ടോകോളിൽ വ്യക്തമാക്കിയിട്ടുണ്ട്.\nവിദേശകാര്യ മന്ത്രാലയത്തിന്റെ പ്രോട്ടോകോൾ അനുസരിച്ച് മറ്റൊരു രാജ്യത്ത് നിന്നും മതഗ്രന്ഥം കൊണ്ടുവരാം. എന്നാൽ ഒരു നയതന്ത്ര പ്രതിനിധിക്കോ ഉദ്യോഗസ്ഥനോ ഇന്ത്യയിലേക്ക് പ്രവേശിക്കണമെങ്കിൽ എന്തൊക്കെ കൊണ്ടു വരുന്നു എന്നതു സംബന്ധിച്ച സത്യവാങ്മൂലം ഒപ്പിട്ടു നൽകണം എന്നത് അടക്കമുള്ള വ്യവസ്ഥയുണ്ട്.


പനിക്കൂര്‍ക്ക — വികാസ്പീഡിയ\nഹോം പേജ് / കൃഷി / കാര്‍ഷിക രീതി മേഖല അടിസ്ഥാനത്തില് / കാര്‍ഷിക പരിശീലനങ്ങള്-വിള അടിസ്ഥാനത്തില് / ഉത്പാദനവും വിളവെടുപ്പും / വിള ഉത്പാദനം / ഔഷധസസ്യങ്ങൾ / സംസ്ഥാന ഔഷധസസ്യ ബോര്‍ഡ് / പനിക്കൂര്‍ക്ക\nപനിക്കൂര്‍ക്കയെ ഒഴിവാക്കിയിട്ടുള്ള ഗൃഹവൈദ്യം ഉണ്ടാകില്ല. കുട്ടികള്‍ക്കും മുതിര്‍ന്നവര്‍ക്കും എന്തിനേറെ വളര്‍ത്തുന്ന ഓമനമൃഗങ്ങള്‍ക്ക് പോലും വളരെയധികം ഉപയോഗപ്രദമായ ഒരു സസ്യമാണ് പനിക്കൂര്‍ക്ക. രൂപഭാവത്തില് കൂര്‍ക്കയോട് സാമ്യമുണ്ടെങ്കിലും ഇതിന്‍റെ ചുവട്ടില് കിഴങ്ങുകള് ഉണ്ടാകില്ല. പക്ഷെ ഇലകള് സുഗന്ധപൂരിതമായ ബാഷ്പശീല തൈലങ്ങളാല് സമ്പുഷ്ടമായിരിക്കും. മുന്‍കാലങ്ങളില് പനിക്കൂര്‍ക്കയുടെ ഒരു തൈ എങ്കിലും വീട്ടുപരിസരങ്ങളില് കാണാമായിരുന്നു. എന്നാല് ഇന്ന് ഇതിനെ കുറിച്ച് അറിയാവുന്നവര് തന്നെ വിരളമായിരിക്കുന്നു.\nനീര്വാര്ച്ചയുള്ള ഏതുമണ്ണിലും നന്നായി വളരുമെന്നതിനാല് ഗൃഹപരിസരങ്ങളിലോ മണ്ചട്ടികളിലോ മണ്ണ് നിറച്ച ചാക്കുകളിലോ പനിക്കൂര്ക്ക വളര്ത്താം. ജലസേചനം വളരെ പരിമിതമായ തോതില് മതിയാകും. വേരോട് കൂടിയ തണ്ടുകളോ ഇളം തളിര്പ്പോട് കൂടിയ തണ്ടോ നടാന് ഉപയോഗിക്കാം. പനിക്കൂര്ക്ക നട്ട് വേര് വന്ന് തുടങ്ങിയ ശേഷം അല്പകാലത്തിനുള്ളില് തന്നെ ഇലകള് ആവശ്യത്തിന് ശേഖരിച്ചുതുടങ്ങാം. മാംസളമായ ഇതിന്റെ ഇലകള് ചെറുപ്രായത്തിലുള്ള കുട്ടികള്ക്ക് പല അസുഖങ്ങള്ക്കും ഫലപ്രദവും സുഖകരവുമായ ഒരു ഒറ്റമൂലിയാണ്. ഇത് കൂടാതെ പ്രാണികളെയും ജീവികളെയും മറ്റു പരാദജീവികളെയും അകറ്റാന് കഴിവുള്ള ഒരു ചെടിയായതിനാല് ഉദ്യാനത്തിലും വീട്ടു പരിസരങ്ങളിലേയും ഒരു ഒൌഷധസസ്യം കൂടിയാണിത്.\nഇലയുടെ നീരില് കല്ക്കണ്ടം ചേര്ത്ത് കഴിച്ചാല് കുട്ടികളുടെ ചുമ മാറും.\nഇലയുടെ നീര് കാച്ചി എണ്ണ തേച്ചാല് ജലദോഷം ശമിക്കും.\nതൊണ്ടവേദനക്ക് പനിക്കൂര്ക്കയില ഇട്ട് തിളപ്പിച്ച വെള്ളം ആവികൊള്ളുക.\nപനിക്കൂര്ക്കയില നിഴലിലുണക്കി പൊടിച്ച് തേന് ചേര്ത്ത് കഴിച്ചാല് ജലദോഷം മാറും.\nപനിക്കൂര്ക്കയില നീര് ദിവസവും കഴിച്ചാല് പ്രതിരോധശക്തി വര്ദ്ധിക്കും.\nപനിക്കൂര്ക്ക വേര് കഷായം വച്ച് കുടിക്കുന്നത് ഹൃദയത്തിന് ബലം നല്കും.\nഇലവാട്ടി നെറുകയില് വച്ചാല്കുട്ടികളുടെ ജലദോഷം മാറും.\nപനിക്കൂര്ക്കയുടെ ഇല അരച്ച് ഗോതമ്പ് മാവോ ഉഴുന്ന് മാവോ ചേര്ത്ത് വട ഉണ്ടാക്കി കഴിച്ചാല് കുട്ടികള്ക്കുണ്ടാകുന്ന ഗ്രഹണിക്ക് നല്ലതാണ്.\nപനിക്കൂര്ക്ക ഇലയും ഗ്രാമ്പൂവും ജാതിക്കയും ഇട്ടവെള്ളം കുടിക്കുന്നത് കോളറക്ക് ഫലപ്രദമാണ്.\nഇലയുടെ നീര് വെള്ളത്തില് ചേര്ത്ത് കുളിച്ചാല് കുട്ടികള്ക്ക് ജലദോഷം വരില്ല.\nപനിക്കൂര്ക്കയില അരച്ച് പാല്ക്കഞ്ഞിയില് ചേര്ത്ത് മുലയൂട്ടുന്ന അമ്മമാര് കഴിച്ചാല് കുഞ്ഞുങ്ങള്ക്ക് ജലദോഷം ഉണ്ടാകുകയില്ല.\nഔഷധസസ്യങ്ങളുടെ പട്ടികയും ഒറ്റമൂലികളും\nസംസ്ഥാന ഔഷധസസ്യ ബോര്‍ഡ്\nകരിങ്കുറിഞ്ഞി : ഔഷധ സസ്യം\nഔഷധ സസ്യം ; വിഷ്ണുക്രാന്തി\nമാവില ഒരു ഔഷധ കലവറ\nനോനി: വരുമാനം തരുന്ന ഔഷധകൃഷി\nഔഷധ സസ്യം : തിപ്പലി\nഔഷധ സസ്യം : മുയൽചെവിയൻ\nഔഷധ സസ്യം കച്ചോലം ; കൃഷി രീതിയും ഉപയോഗവും\nഔഷധ സസ്യം ; ഇലന്ത\nഔഷധ നെല്ല് : നവര നെല്ല്\nഔഷധസസ്യത്തോട്ട നിര്‍മ്മാണം - ഒരു മാര്‍ഗരേഖ\nഅവസാന ഭേദഗതി വരുത്തിയത് : Sep 17, 2019


കുവൈത്ത് സിറ്റി: കുവൈത്തിലെ ഖുറൈന് മാര്‍ക്കറ്റിലും പരിസരപ്രദേശങ്ങളിലും നടന്ന പരിശോധനയില് നിരവധി പേര് പിടിയിലായി. താമസ നിയമലംഘകരെയും സ്‌പോണ്‍സര്‍മാരില്‍നിന്ന് ഒളിച്ചോടി പുറത്ത് ജോലിയെടുക്കുന്നവരെയുമാണ് പിടികൂടിയത്. 170-ഓളം വരുന്ന പ്രത്യേക ടീമാണ് പരിശോധന നടത്തുന്നത്.\nഅതേസമയം, ഒരാഴ്ചയായി നടക്കുന്ന സുരക്ഷാ പരിശോധന തുടരുകയാണ്. ആഭ്യന്തര മന്ത്രാലയത്തിലെ പൊതു സുരക്ഷാകാര്യ അസിസ്റ്റന്റ് അണ്ടര് സെക്രട്ടറി മേജര് ജനറല് ഫര്‍റാജ് അല് സൂബിയുടെ നേതൃത്വത്തിലാണ് പരിശോധന നടത്തുന്നത്.\nറോഡുകളുടെ പ്രവേശനകവാടങ്ങളില് ചെക്‌പോയന്റുകള് തീര്‍ത്ത് ആളുകളുടെ രേഖകള് പരിശോധിക്കുന്നുണ്ട്. ഇതോടൊപ്പം തന്നെ സ്ഥാപനങ്ങളിലും സുരക്ഷാ ഉദ്യോഗസ്ഥര് കയറിയിറങ്ങുന്നുണ്ട്.\nനിരവധി തവണ പൊതുമാപ്പ് ഉള്‍പ്പെടെ അവസരങ്ങള് നല്‍കിയിട്ടും പ്രയോജനപ്പെടുത്താത്ത അനധികൃത താമസക്കാരെ പരിശോധനയിലൂടെ പിടികൂടി നാടുകടത്താനാണ് ആഭ്യന്തര മന്ത്രാലയത്തിന്റെ തീരുമാനം.\nKuwait Arrest Expat


അനോണി ആന്റണി: എവിടെ തിരിഞ്ഞൊന്ന് നോക്കിയാലും...\nസ്കൂള് ബുക്കുകളും പത്രങ്ങളും സിനിമകളും വഴി കമ്യൂണിസവും മതവിരുദ്ധതയും പഠിപ്പിക്കാനുള്ള കമ്യൂണിസ്റ്റ് കുതന്ത്രങ്ങളെ നമ്മള് പലപ്പോഴും തിരിച്ചറിയാറില്ല. ഇവരുടെ പല പ്രവര്‍ത്തനങ്ങളും റിപ്പോര്‍ട്ട് ചെയ്യപ്പെടുന്നത് കുട്ടികളെയും ചെറുപ്പക്കാരെയും വഴി തെറ്റിക്കും എന്നതിനാല് ഇത്തരം വാര്‍ത്തകളെയും പാഠങ്ങളെയും സിനിമകളെയും അതതു നിര്‍മ്മാതാക്കള് സ്വയം തിരിച്ചറിഞ്ഞ് ഒഴിവാക്കുകയാണ് വേണ്ടത്. ഇല്ലെങ്കില് അവരുടെ അതത് ചരക്കുകള് തെരുവില് കത്തി നശിക്കുന്നതിന് അവര് തന്നെയാകും ഉത്തരവാദി.\nകഴിഞ്ഞ മേയ് ഇരുപത്തിയാറിന് "ദ് ഹിന്ദു" പത്രത്തില് വന്ന ഈ വാര്‍ത്ത പ്രതിഷേധാര്‍ഹമല്ലേ എന്ന് നിങ്ങള് തന്നെ തീരുമാനിക്കുക.\n"പുനലൂരില് 31 വയസ്സുകാരന് ചെ ഗുവേരയും 24 വയസ്സുകാരി ഷൈന് കാസ്റ്റ്ലെസ്സും വിവാഹിതരായി. മതപരമായ യാതൊരു ചടങ്ങുകളുമില്ലാതെ മാതാപിതാക്കളുടെയും സുഹൃത്തുക്കളുടെയും സാന്നിദ്ധ്യത്തില് രജിസ്റ്റ്റാര് ഓഫീസില് വച്ചായിരുന്നു കല്യാണം.\nദുബായില് ആനിമേറ്ററായി ജോലി ചെയ്യുന്ന ചെ യുടെയും അനുജന് ഹോ ചി മിനിന്റെയും  രേഖകളില് ജാതിയോ മതമോ ചേര്‍ത്തിട്ടില്ല. ഷൈനിന്റെയും രേഖകള് അങ്ങനെ തന്നെ. മാത്രമല്ല, ഷൈനിന്റെ മാതാപിതാക്കള് ശ്രീമാന് ഫസലുദ്ദീനും ശ്രീമതി ആഗ്നസും സമൂഹത്തിലെ ജാതി വിവേചനങ്ങള്‍ക്കെതിരേ ഒരു പ്രതിഷധം എന്ന നിലയ്ക്ക് കുടുംബപ്പേരായി "കാസ്റ്റ്ലെസ്സ്" എന്ന് മക്കളെ നാമകരണം ചെയ്തു. (പൂര്‍ണ്ണമായ വിവര്‍ത്തനമല്ല)\nവാര്‍ത്ത ശ്രദ്ധിച്ചല്ലോ? രണ്ടുപേര് വിവാഹിതരായാല് അത് നൂറുകോടി ജനമുള്ള ഇന്ത്യയില് വാര്‍ത്തയാകില്ല. പിന്നെയത് എന്തിനു ഇന്ത്യയിലെ പ്രചാരമുള്ള ഒരു പത്രത്തിലടിച്ചു വരണം? ഉത്തരവും ലളിതം. വാര്‍ത്തയായി വരാന്, മതങ്ങളെ അധിക്ഷേപിക്കാനാണ് ഇത്തരം വിവാഹങ്ങള് നടക്കുന്നതു തന്നെ.\nസംഗീതത്തിലൂടെ കമ്യൂണിസം അടിച്ചു കയറ്റി വിടാനുള്ള ശ്രമമാണ് നിന്ദ്യമായ മറ്റൊരു രീതി. അറിയപ്പെടുന്ന കമ്യൂണിസ്റ്റുകാരനായ വയലാര് തന്നെയാണ് ഈ കുത്സിത തന്ത്രത്തിന്റെ തുടക്കക്കാരനും.\n"വെള്ളാരം കുന്നിലെ പൊന്‍മുളങ്കാട്ടിലെ\nപുല്ലാം കുഴലൂതും കാറ്റേ വാ " എന്നതുകൊണ്ട് കവി എന്താണു പ്രാര്‍ത്ഥിക്കുന്നതെന്ന് ആലോചിച്ചാല് നടുങ്ങിപ്പോകും സുഹൃത്തുക്കളേ. വെള്ളാരം കുന്നിലെ ഹിമാലയത്തിലെ പൊന്‍മുളങ്കാട്ടിലെ- ഹിമാലയ പരിസരത്തെ മുളങ്കാടുകള്- അതേ ജയന്റ് പാണ്ഡകളും മറ്റും വളരുന്ന ആ ചൈനീസ് കാടുകളിലെ പുല്ലാം കുഴല് - ചൈനീസ് ഫ്ലൂട്ടെന്ന് ഞാന് പറഞ്ഞു തരേണ്ടല്ലോ, ഊതുന്ന കാറ്റ്, അവിടെ സംഗീതമുതിര്‍ക്കുന്ന ആ തരംഗം വാ- ഇവിടേയ്ക്ക് കേരളത്തിലേക്ക് വരാനാണ് ഇയാള് ആഗ്രഹിക്കുന്നത്. അതായത് മാവോയിസം ഈ മാവേലിനാട്ടിലും നടപ്പിലാകട്ടെ എന്ന്. "ഹിന്ദുവായി മുസല്‍മാനായി കൃസ്ത്യാനിയായി.. നമ്മള് കണ്ടാലറിയാതായി ആയിരമായിരം മാനവഹൃദയങ്ങള് ആയുധപ്പുരകളായി.." എന്നെഴുതിയ ഒരു കമ്യൂണിസ്റ്റില് നിന്നും ഇതല്ലാതെ എന്തു പ്രതീക്ഷിക്കാന്?\nപാഠപുസ്തകങ്ങളിലെ കമ്യൂണിസം മതവിരുദ്ധനായ ജീവനോടെയാണ് തുടങ്ങിയതെന്ന് നിങ്ങള് കരുതുന്നുണ്ടോ? നമ്മളൊക്കെ പഠിച്ച സുരേഷ് മൈനയെക്കാണുന്ന പാഠം ശ്രദ്ധിച്ചിട്ടുണ്ടോ? അതില് ജന്മി, അടിയാളന്, ജാതിവ്യവസ്ഥ, വിപ്ലവം തുടങ്ങിവ ഊട്ടിയുറപ്പിക്കുന്ന സന്ദേശമാണുള്ളത്. നമ്മളില് ചിലരിലെങ്കിലും അറിയാതെ ഈ കാര്യങ്ങള് കുത്തിനിറയ്ക്കാന് ഈ പാഠത്തിനായി. ഒന്നു പരിശോധിക്കാം:\nക്ലീ ക്ലീ ക്ലീ, ക്രൂ ക്രൂ ക്രൂ, എവിടന്നാണീ ശബ്ദം, സുരേഷ് തിരിഞ്ഞു നോക്കി. നോക്കൂ ആ ഗൂഢാര്‌ത്ഥം. മുന്നേ ശബ്ദമൊന്നുമില്ലായിരുന്നതിനാല് സുരേഷ് സ്വസ്ഥനായിരുന്നെന്നും ശബ്ദത്തില് നിന്നാണ് ആളെ ശ്രദ്ധിച്ചതുമാണ് സന്ദേശം. ശബ്ദമുയത്തിയതിനാലാണ് കീഴാളവര്‍ഗ്ഗത്തെ ജന്മി ശ്രദ്ധിക്കാന് തുടങ്ങിയതെന്നാണ് പാഠം പിക്കാന് ശ്രമിക്കുന്നത്. തുടര്‍ന്ന് അതൊരു മൈനയാണെന്ന് അടയാളങ്ങള് കൊണ്ട് സുരേഷ് മനസ്സിലാക്കുന്നു. കീഴ്ജാതിയില് പെട്ടവര് തിരിച്ചറിയാന് കല്ലും അതുപോലെ അടയാള ചിഹ്നങ്ങളും ധരിച്ചിരുന്നു എന്നതാണ് ഇവിടെ സന്ദേശം. പേരുകളില് തന്നെ ജന്മിയെയും കുടിയാനെയും തിരിച്ചറിയാനുള്ള സൂചനകള് ഉണ്ടെന്നത് വേറേ. ജന്മിയുടെ പേര് സുരേഷ്- സുരരുടെ ഈശന്. ദേവേന്ദ്രന് എന്നര്‍ത്ഥം. ഇയാള് മേല്‍ജാതിയില് പെട്ടവനാണ്. അടിയാളനോ? അവന് സവര്‍ണ്ണന് ഇടുന്ന പേരുകള് ഇടാന് അവകാശമില്ലാത്തതിനാല് കാള, മൈന, കുട്ടകം എന്നൊക്കെയായിരുന്നു അന്ന് പേര് എന്ന് സൂചിപ്പിക്കുന്നു. സുരേഷ് എന്നാല് സുര- മദ്യത്തിന്റെ ഈശന് , കുടിച്ച് ബോധമില്ലാതെ നടക്കുന്ന ഒരു ജന്മി എന്നും വെറും പുച്ഛത്തോടെ അടിയാന്മാരെ കാണുന്ന ഇദ്ദേഹം മൈന എന്ന വാക്കിനോട് സാദൃശ്യമുള്ള ഒരശ്ലീലപദം ആണ് അവരെ വിശേഷിപ്പിക്കാന് ഉപയോഗിക്കുന്നതെന്നും പാഠാന്തരം. കൊച്ചു കുട്ടികള് "ഒരാളിനെ ആക്ഷേപിച്ച് മൈന എന്നു വിളിക്കുന്നത് എന്താണെന്ന്" ചോദിച്ചാല് അദ്ധ്യാപകന് എന്തുത്തരം പറയണം, അവനെ തെറി പഠിപ്പിക്കണോ?\nപാഠത്തിന്റെ അന്ത്യത്തില് സുരേഷ് അകത്ത് പോയി അരിയെടുത്ത് വിതറിയെന്നും മൈന പറന്നു പോയെന്നും പ്രസ്ഥാവിക്കുന്നു എന്നാണ് ഓര്‍മ്മ. "മക്കള് ശക്തി കാശുക്ക് വഴങ്ങാത്" തുടങ്ങിയ സ്ഥിരം കമ്യൂണിസ്റ്റ് മുദ്രാവാക്യമാണിത്. സുരേഷ് നല്‍കിയ കൈക്കൂലിക്ക് വഴങ്ങി മൈന കൂട്ടിലായില്ലെന്നാണ് പാഠനിര്‍മ്മാതാക്കള് ഉദ്ദേശിക്കുന്നത്. അങ്ങനെ പോകുന്ന മൈനയെ കുട്ടിയായ സുരേഷ് ന്യായമായും കല്ലെടുത്ത് എറിഞ്ഞിടേണ്ടതല്ലേ? പാഠത്തില് അങ്ങനെ കാണാനില്ല എന്നത് അടിയാളന്മാരുടെ സ്വാതന്ത്ര്യത്തിനെ ശക്തികൊണ്ട് എതിരിടാനാവില്ല എന്ന സൂചന തരുന്നു.\nഇത്തരം പാഠങ്ങള് എല്ലാ പുസ്തകത്തിലും നിറച്ച് ഇവര് നമ്മുടെ കുട്ടികളെ നമ്മള് അറിയാതെ കമ്യൂണിസം പഠിപ്പിക്കുന്നു.\nPosted by അനോണി ആന്റണി at 9:57 AM\nനിങ്ങളൊരു വ്യക്തിയല്ല, ഒരു പ്രസ്ഥാനമാണ്..\nചിരിക്കണോ കരയണോ അതോ അന്തം വിട്ടിരിക്കണോ (ആ ക്ല ക്ലി ക്ലു വായിച്ചപ്പോള് സംഭവിച്ചതതാ)\nവൈരുദ്ധാത്മിക ഭൌതികവാദത്തെ സിനിമാപാട്ടാക്കിയ കക്ഷിയാ വയലാര്\nചലനം ചലനം ചലനം..\nമാനവ ജീവിത പരിണാമത്തിന് മയുരസന്ദേശം.\nഹെന്തൊരലക്കാണിത്. ഹിതൊക്കെ ഇപ്പൊഴാ അറിയാന് കഴിഞ്ഞത്. ആദ്യമായിരുന്നെങ്കില്.... ആരും പിന്നെ ക്ലാ ക്ലാ ക്ലീ ക്ലീ പഠിച്ചേനില്ല.\nഓടോ : താമരക്കുരുവിക്ക് തട്ടമിട്, തങ്കക്കിനാവിന്റെ തൊങ്ങലിട്....\nഈ പാട്ട് “ബാജ്പയെ തട്ടമിടീച്ച് നല്ല കിനാവുകളും കാട്ടി ഉറക്കി കിടത്താനാണോ” പറയുന്നത് എന്റെ റബ്ബേ... തല്ലു കിട്ടാന് ഇനി എവിടേം പോവേണ്ട. രണ്ട് വരി പാട്ടു പാടിയാല് മതി.\nഹെന്റമ്മോ.......അങ്ങനെ ആണല്ലേ കാര്യങ്ങള്! കൊള്ളാം. :-)\n"അസതോമ സത്ഗമയ" എന്നത് കേട്ട് ഹിന്ദു മതത്തിന് മുന്പ് തന്നെ ക്രിസ്തുമതം ഉണ്ടായിരുന്നു എന്ന് പറഞ്ഞ ഒരു സുഹൃത്തിനെ ഓര്‍മ വരുന്നു. അല്ലെങ്കില് പിന്നെ സംസ്കൃതത്തില് 'തോമ' വരുന്നത് എങ്ങിനെ :-)\nകൊള്ളാം... അല്ല..., കൊള്ളും! ;-)\nയ്ക് വയ്യെന്റെ അന്തോണ്യെ.\nചിറിപ്പിച്ച് ചിറിപ്പിച്ച് കൊല്ലല്ലെ.\nകലക്കന് പോസ്റ്റ്. ഇതൊക്കെ ഞാന് പഠിച്ചിട്ടുള്ളതാണ്. ഇതൊക്കെ പഠിച്ചതുകൊണ്ടായിരിക്കും ഞാന് കമ്മ്യൂണിസ്റ്റ് ആയിപ്പോയത്.\nഅന്നത്തെ ഹിന്ദു പേപ്പറും, പഴയ നാലാം ക്ളാസ്സിലെ പാഠപുസ്തകവും എവിടുന്നെങ്കിലും സംഘടിപ്പിച്ച് മ്മടെ എംഎസ്‌എഫ് കുണ്ടന്മാര്‍ക്കു കൊടുക്കണം. കത്തിച്ചു തീകായട്ടെ!\nആന്റണിച്ചാ, വന്നു വന്ന് ദേശാഭിമാനിയിലും ജനയുഗത്തിലും കോമ്രേഡിലുമൊക്കെയാണോ ഏറ്റവും കുറച്ച് കമ്മ്യൂണിസം?\nഗായത്രീ മന്ത്രത്തിലും ഒരു യൂണിയന് കാരന് ദേവസ്യ വരുന്നുണ്ട്.\nഭര്‍ഗോ ദേവസ്യ ദീമയി\nപൈശാചീകവും മൃഗീയവുമായ പോസ്റ്റ്...അന്തോണിച്ചാ‍ാ‍ാ‍ാ\n(പൈശാചീകവും മൃഗീയവുമായ അക്ഷരത്തെറ്റിനെപ്രതി മുന്‍പത്തെ കമന്റ് ഡിലീറ്റുന്നു)\nദശാവതാരം കത്തിക്കുന്നതിനെ പറ്റി ഞാനെഴുതിയീരുന്നു.വയലാര് പണ്ടേ ഹിറ്റ്‌ലിസ്റ്റിലുള്ള ആളല്ലേ?\nലങ്കാദഹനത്തിലെ ‘ഒരു പിടി ചോറിനായ് യാചിച്ചു ദൈവം’, മനുഷ്യന് മതങ്ങളെ സൃഷ്ടിച്ചു, വിണ്ണിലിരുന്നുറങ്ങുന്ന ദൈവമോ...\nഈയടുത്ത് കണ്ട ദീപാമേത്തയുടെ എര്‍ത്ത് എന്ന ചിത്രത്തിലെ ഒരു രംഗം. സിദ്ധനെപ്പോലെ വേഷമിട്ട ഒരാള് ദൈവത്തോട് സംസാരിക്കുന്ന യന്ത്രമെന്ന നാ‍ാട്യത്തില് ഒരു ടെലിഫോണുമായി വന്നിരിക്കുന്നു. 1947-ലെ ലാഹോര് ആണ് സ്ഥലം. ഒരു സ്ത്രീ വന്ന് അവര്‍ക്ക് ആണ്‍കുട്ടി ഉണ്ടാകുമോ എന്ന് ദൈവത്തോട് ചോദിക്കാനാവശ്യപ്പെടുന്നു...സിദ്ധന് ഉടനെ 786 കറക്കി അള്ളാവെ വിളിക്കുന്നു.\n“അള്ളാ അടുത്ത കാലത്ത് വളരെ ബിസിയാണ്, ഒരുഭാഗത്ത് സ്വാതന്ത്ര്യം, പിന്നെ ഹിന്ദു-മുസ്ലിം ലഹള”\nഅടുത്തു നിന്നൊരു സിക്കുകാരനും എന്തോ ചോദിക്കാനാവശ്യപ്പെടുന്നു. ലൈന് കട്ടായെന്ന് സിദ്ധന്. അടുത്ത് നില്‍ക്കുന്ന ഒരു മുസ്ലിം, ഇത് പ്രൈവറ്റ് ലൈന് ആണ്. നിങ്ങള്‍ക്ക് വേണമെങ്കില് നിങ്ങളുടെ ഗുരുവിനോട് ചോദിക്ക്.\nമതവിരോധം ! മത-പരിഹാസം ! കത്തിക്കണ്ടേ?\nഒരു ചോദ്യം ഇനിയും ബാക്കിയുണ്ട്...\nഎന്നിട്ട് നിങ്ങളാരെ കമ്യൂണിസ്റ്റാക്കി?\nറോബീ.. ലങ്കാദഹനം ശ്രീകുമാരന് തമ്പിയുടെയാണേ. വിണ്ണിലിരുന്നുരങ്ങുന്ന ൈവം ഭാസ്കരന്മാഷിന്റേതെന്നാണ് തോന്നുന്നത്. അല്ലെങ്കിലും അന്നത്തെ പാട്ടെഴുത്തുകാര് എല്ലാം ഒരുകാലത്ത് മറ്റേ ഗ്രൂപ്പുകാരായരുന്നില്ലേ? ഇവനെല്ലാം കൂടി എഴുതി എഴുതി ഇവിടെ ഇടതന്മാരെ വളര്‍ത്തിയില്ലേ? ഇപ്പോഴെങ്കിലും നമുക്ക് ഇതെല്ലാം മന‍സ്സിലാക്കിത്തന്ന് രക്ഷിച്ചവരെ നമിക്കണം.\nഎന്തൊക്കെയാ ഇവന്മാര് എഴുതിപ്പിടിപ്പിച്ച്ത്?\nഒരു പെഗ്ഗു റമ്മടിച്ചാല് പിണങ്ങുന്ന ഈശ്വരനാണെങ്കില് ചുമ്മാ പിണങ്ങിക്കോട്ടെ.\nമനുഷ്യനെ സൃഷ്ടിച്ച്തീശ്വരനാനെങ്കില് ഈശ്വരനോടൊരു ചോദ്യം..\nഎന്തൊക്കെയായാലും ടീവിയില് പുണ്യപുരാണങ്ങള് കണ്ടുവളരുന്ന ഈ തലമുറയെങ്കിലും രക്ഷപ്പെടുമല്ലോ? അതുമതി.\nമൈന പറന്നു പോയെന്നും പ്രസ്ഥാവിക്കണോ, പ്രസ്താവിച്ചാല് പോരേ?\nഎന്തിറ്റാ അല‌ക്ക് ആന്റണീ :)


Orthodox Sabha election strategy | സുപ്രീംകോടതി വിധി നടപ്പിലാക്കി തരാമെന്ന് പറഞ്ഞ് ചെങ്ങന്നൂരിൽ സജി ചെറിയാന് വോട്ടുറപ്പിച്ചു ചതിച്ചത് ഇക്കുറി മറക്കില്ല; വീണാ ജോർജ്ജിനെ ഇറക്കി വോട്ടുറപ്പിക്കാനുള്ള നീക്കവും വിലപ്പോവില്ല; യാക്കോബായക്കാർക്ക് വേണ്ടി കോടതിവിധി അട്ടിമറിക്കാൻ വിളിച്ച മന്ത്രിസഭാ ഉപസമിതി ചർച്ച ബഹിഷ്‌ക്കരിച്ചു ഓർത്തഡോക്‌സ് സഭ; ശബരിമല- സഭാ വിധികളിലെ ഇരട്ടത്താപ്പ് ചർച്ചയാക്കും: ഇക്കുറി ഓർത്തഡോക്‌സ് സഭയുടെ പരിപൂർണ പിന്തുണ യുഡിഎഫിന് - MarunadanMalayali.com\nMarch 19, 2019 | 10:52 AM IST | Permalink\nകോട്ടയം: പത്തനംതിട്ടയിൽ വീണാ ജോർജ്ജിനെ ഇടതുമുന്നണി സ്ഥാനാർത്ഥിയാക്കി ഇത്തവണ ലോക്‌സഭയിലേക്ക് മത്സരിപ്പിക്കുന്നത് ചെങ്ങന്നൂർ മോഡൽ വെച്ചുകൊണ്ടാണ്. ഇവിടെ മത്സരിപ്പിച്ചാൽ വീണാ ജോർജ്ജിന് അനുകൂലമായി ഓർത്തഡോക്‌സ് വോട്ടുകൾ സ്വരുക്കൂട്ടാം എന്നാണ് പ്രതീക്ഷ. എന്നാൽ, സഭാ തർക്കമാണ് മണ്ഡലത്തിൽ സിപിഎമ്മിന് വിലങ്ങുതടിയായി മാറുന്നത്. സുപ്രീംകോടതി നടപ്പിലാക്കാൻ തയ്യാറാകാത്ത സർക്കാറിനെതിരെ ഓർത്തഡോക്‌സ് സഭയ്ക്ക് വലിയ എതിർപ്പുണ്ട്. അതുകൊണ്ടാണ് ഇന്ന് മന്ത്രിസഭാ ഉപസമിതി വിളിച്ചു കൂട്ടുന്ന ചർച്ചയിൽ പങ്കെടുക്കാതെ വിട്ടു നില്ക്കുകയാണ് സഭ.\nസഭാ തർക്ക പരിഹാരത്തിനായി സർക്കാർ നിയമിച്ചിട്ടുള്ള മന്ത്രിസഭാ ഉപസമിതി ഇന്ന് വിളിച്ചു കൂട്ടിയതിന് തന്നെ വോട്ടുറപ്പിക്കൽ നയത്തിന്റെ ഭാഗമായാണ്. എന്നാൽ, യാക്കോബായക്കാർക്ക് വേണ്ടി കോടതി വിധി നടപ്പിലാക്കാത്ത സർക്കാറിന് ഇത്തവണ പിന്തുണ കൊടുക്കേണ്ട കാര്യമില്ലെന്നാണ് പൊതുവിലയിരുത്തൽ. ലോക് സഭാ തിരഞ്ഞെടുപ്പിൽ ഒരു രാഷ്ട്രീയ നിലപാടും ഇതുവരെ സ്വീകരിച്ചിട്ടില്ലെന്നും ആരെയും പ്രത്യേകിച്ച് പിന്തുക്കുന്നില്ലെന്നും ഓർത്തഡോക്സ് സഭാ വക്താവ് ഫാ. ജോൺസ് അബ്രഹാം പറഞ്ഞിട്ടുണ്ടെങ്കിലും പള്ളിത്തർക്കത്തിൽ പ്രശ്‌നം ഗുരുതരമായി മാറുകയാണ്.\nതുടർച്ചയായുള്ള കോടതി വിധികൾ നടപ്പിലാക്കി തരാതിരിക്കുന്ന നീതിനിഷേധം സഭാമക്കൾ ഗൗരവമായി കാണുമെന്നും തിരഞ്ഞെടുപ്പിൽ അതനുസരിച്ചുള്ള പ്രതികരണമാകും ഉണ്ടാകുകയെന്നും ഓർത്തഡോക്സ് സഭാ സെക്രട്ടറി ബിജു ഉമ്മനും വ്യക്തമാക്കി. എൽഡിഎഫിനു വേണ്ടി കഴിഞ്ഞ തവണ പരസ്യമായി ചെങ്ങന്നൂർ ഉപതിരഞ്ഞെടുപ്പിൽ പ്രവർത്തിച്ചിരുന്നു. എന്നാൽ ഇത്തവണ ഒരു മുന്നണിയോടും അനുകൂലമായ നയം പ്രഖ്യാപിച്ചിട്ടില്ലെന്നും ഓർത്തഡോക്സ് സഭാ വക്താവ് ഫാ. ജോൺസ് അബ്രഹാമും പറയുന്നു.\nപത്തനംതിട്ടയിൽ മത്സരിക്കുന്ന വീണാ ജോർജ് സഭാംഗമാണന്നല്ലാതെ അവർ സഭ പറഞ്ഞിട്ട് നിൽക്കുന്നതല്ല. സഭയുടെ താൽപ്പര്യങ്ങളല്ല വീണക്കെന്നുമാണ് സഭാ നേതൃത്വം വിലയിരുത്തുന്നത്. യുഡിഎഫ് സ്ഥാനാർത്ഥി നിർണയം കൂടി പരിഗണിച്ച ശേഷമേ ഇക്കുറി നിലപാട് സ്വീകരിക്കുകയുള്ളൂ. ചെങ്ങന്നൂരിൽ ഓർത്തഡോക്‌സ് സഭയ്ക്ക് അനൂകുലമായി നിലപാട് സ്വീകരിക്കാമെന്ന് വാഗ്ദാനം നൽകിയാണ് സിപിഎ വോട്ടുപിടിച്ചത്. എന്നാൽ, കോടതി വിധിക്ക് ശേഷം ഈ നിലപാട് മാറുകയും ചെയ്തു.\nഅനുകൂലമായ കോടതി വിധികൾ ഉള്ളപ്പോഴും ഓർത്തഡോക്‌സ് വിശ്വാസികളെ പള്ളികളിൽ കയറ്റാൻ സമ്മതിക്കുന്നില്ലെന്നാണ് ആക്ഷേപം. സുപ്രീംകോടതി വിധി നടപ്പിലാക്കുന്നതിന് തടസം നിൽക്കുന്നവരെ പിന്തുണയ്ക്കുന്നത് ഞങ്ങൾക്ക് സഹിക്കാൻ കഴിയുന്നില്ല. ഓർത്തഡോക്സ് സഭയ്ക്ക് അനുകൂലമായ വിധി നടപ്പിലാക്കി തരാൻ ആരുമില്ല. ഇക്കാര്യത്തിൽ കുറച്ചെങ്കിലും അനുകൂലമായി പ്രതികരിച്ചത് ബിജെപിയിലെ ശ്രീധരൻ പിള്ള മാത്രമാണ്. അത് ഞങ്ങൾ സ്വാഗതം ചെയ്തിട്ടുണ്ടെന്നും ഓർത്തഡോക്‌സ് സഭ സെക്രട്ടറി പറയുന്നു. ഇതോടെ പിള്ള പത്തനംതിട്ടയിൽ മത്സരിച്ചാൽ പിന്തുണക്കുമെന്ന സൂചനയുമുണ്ട്.\nശബരിമല വികാരം മുതലെടുക്കാണ് ബിജെപി ഒരുങ്ങുന്നത്. ശബരിമല- സഭാ വിധികളിലെ ഇരട്ടത്താപ്പ് ചർച്ചയാക്കാനാണ് ഈ വിഷയത്തിൽ യുഡിഎഫും നിലപാട് കൈക്കൊള്ളത്. ഇക്കുറി മറ്റു മണ്ഡലങ്ങളിൽ ഓർത്തഡോക്‌സ് സഭയുടെ പരിപൂർണ പിന്തുണ യുഡിഎഫിന് നൽകുമെ സൂചനയാണ് ഉള്ളത്. യാക്കോബായ സഭ തങ്ങളുടെ പിന്തുണ ആർക്കാണെന്ന കാര്യത്തിൽ ഇതുവരെ മനസു തുറന്നിട്ടില്ല. യുഡിഎഫ് കൺവീനർ ബെന്നി ബഹനാൻ ഇത്തവണ സ്ഥാനാർത്ഥിയാണ്. അതുകൊണ്ട് തന്നെ യാക്കോബായ സഭയുടെ പിന്തുണയും യുഡിഎഫിന് പോയേക്കാം.


ന്യൂനപക്ഷ വകുപ്പ് മുഖ്യമന്ത്രിയുടെ കീഴിലാക്കിയതില് ലീഗിന് ആശങ്ക…മുസ്ലിങ്ങള്‍ക്ക് തന്നില് വിശ്വാസമുണ്ടെന്ന് പിണറായി, അട്ടിപ്പേറവകാശം ലീഗിനല്ല - The Political Editor\nന്യൂനപക്ഷ വകുപ്പ് മുഖ്യമന്ത്രിയുടെ കീഴിലാക്കിയതില് ലീഗിന് ആശങ്ക…മുസ്ലിങ്ങള്‍ക്ക് തന്നില് വിശ്വാസമുണ്ടെന്ന് പിണറായി, അട്ടിപ്പേറവകാശം ലീഗിനല്ല\nNo Comments on ന്യൂനപക്ഷ വകുപ്പ് മുഖ്യമന്ത്രിയുടെ കീഴിലാക്കിയതില് ലീഗിന് ആശങ്ക…മുസ്ലിങ്ങള്‍ക്ക് തന്നില് വിശ്വാസമുണ്ടെന്ന് പിണറായി, അട്ടിപ്പേറവകാശം ലീഗിനല്ല\nസാധാരണ ഗതിയില് മന്ത്രിസഭകളില് ന്യൂനപക്ഷസമുദായാംഗത്തിന് നല്‍കാറുള്ള ന്യൂനപക്ഷക്ഷേമ വകുപ്പ് ഇത്തവണ മുഖ്യമന്ത്രി നേരിട്ട് ഏറ്റെടുത്തതില് മുസ്ലീംലീഗിന് കടുത്ത ആശങ്ക. സിറോ മലബാർ സഭയടക്കമുളള വിവിധ ക്രൈസ്തവ സഭകളുടെ സമ്മർദ്ദത്തിലാണ് ന്യൂനപക്ഷ ക്ഷേമ വകുപ്പ് മുഖ്യമന്ത്രി ഏറ്റെടുത്തതെന്ന് വാർത്തകൾ വന്നിരുന്നു. കേരളത്തിൽ അടുത്ത കാലത്തായി ക്രിസ്ത്യൻ-മുസ്ലിം സമുദായ കക്ഷികൾക്കിടയിൽ ഉണ്ടായിട്ടുള്ള വർഗീയമായ ചില നീരസങ്ങളുടെ നിഴലും ഈ വിവാദത്തിൽ വ്യക്തമാണ്.\nഐ.എന്.എല്. മന്ത്രി ഉണ്ടെങ്കിലും സി.പി.എം. നേരിട്ട് മുസ്ലീം സമുദായത്തെ സ്വാധീനിക്കാനുള്ള തന്ത്രപരമായ നീക്കത്തിന്റെ ഭാഗമാണ് ഇത്തവണത്തെ മാറ്റം എന്ന് മുസ്ലീംലീഗ് കരുതുന്നുണ്ട്. മുസ്ലിം ലീഗിനല്ല മുസ്ലിം സമുദായത്തിന്റെ അട്ടിപ്പേറവകാശം എന്നും അവർക്കു തന്നിലും സർക്കാരിലും നല്ല വിശ്വാസം ഉണ്ട് എന്നും പിണറായി വിജയൻ ഈ വിവാദത്തോടു ഇന്നലെ പ്രതികരിച്ചത് മുസ്ലിം ലീഗിന് വ്യക്തമായ മറുപടിയാണ്. മുഖ്യമന്ത്രിയുടെ ഇക്കാര്യത്തിലുള്ള വിശദീകരണത്തിനു പിന്നിലുള്ള കാര്യം ഇതാണ്–മുസ്ലീം ന്യൂനപക്ഷങ്ങള് സര്‍ക്കാരിനും പൊതുവെ ഇടതുപക്ഷത്തിനും എതിരെ തിരിഞ്ഞേക്കുമോ എന്നത്. ഇക്കഴിഞ്ഞ തിരഞ്ഞെടുപ്പില് ഇടതുപക്ഷത്തിന് അനുകൂലമായി ഒട്ടേറെ സാധാരണ മുസ്ലീങ്ങള് രാഷ്ട്രീയം മാറ്റി വെച്ചു തന്നെ വോട്ടു ചെയ്തിരുന്നു എന്ന വിലയിരുത്തലുണ്ട്. സി.പി.എമ്മിനോട് മുസ്ലീം ജനസാമാന്യത്തിന് വിശ്വാസം വര്‍ധിക്കുന്നു എന്നും കരുതുന്ന കാലത്ത് മുസ്ലീംലീഗ് ഉയര്‍ത്തിയ വിവാദം സി.പി.എമ്മിനെ തിരിഞ്ഞു കുത്താതിരിക്കാനാണ് മുഖ്യമന്ത്രിയുടെ ഇക്കാര്യത്തിലുള്ള പ്രതികരണം.\nഇത്തവണ മലപ്പുറത്ത് ലീഗ് വോട്ടുകള് കണ്ടമാനം ചോര്‍ന്നത് മുസ്ലീംലീഗിന്റെ അടിത്തറയില് ശക്തിക്ഷയം ഉണ്ടായതിന്റെ സൂചനയായി ലീഗിലെ ഒരു വിഭാഗം കാണുന്നു. വേങ്ങരയില് കുഞ്ഞാലിക്കുട്ടിയുടെ ഭൂരിപക്ഷത്തില് സാരമായ കുറവുണ്ടായത് വലിയ ആശങ്ക ഉയര്‍ത്തിയ കാര്യമായിരുന്നു.\nകഴിഞ്ഞ മന്ത്രിസഭയില് കെ.ടി. ജലീലായിരുന്നു ന്യൂനപക്ഷക്ഷേമ വകുപ്പ് കൈകാര്യം ചെയ്തിരുന്നത്. ഇത്തവണ മുഖ്യമന്ത്രി നേരിട്ട് ആ വകുപ്പ് ഏറ്റെടുക്കുകയായിരുന്നു.\nഇന്നലെ മാധ്യമ പ്രവർത്തകർ വാർത്ത സമ്മേളനത്തിൽ ഈ വിവാദത്തോട് മുഖ്യമന്ത്രി പ്രതികരിച്ചത് വിശദമായിട്ടായിരുന്നു. വകുപ്പ് താൻ ഏറ്റെടുത്തത് ഏല്ലാവരും സ്വാഗതം ചെയ്ത കാര്യമാണെന്നും എതിർപ്പുകളൊന്നും താൻ കണ്ടില്ലെന്നും മുഖ്യമന്ത്രി പറഞ്ഞു. ഒരു വകുപ്പ് മുഖ്യമന്ത്രി കൈകാര്യം ചെയ്യുന്നത് കൊണ്ട് ഏതെങ്കിലുമൊരു കൂട്ടർക്ക് ആശങ്ക ഉണ്ടാകുമെന്ന് താൻ കരുതുന്നില്ല. എല്ലാവരുംഅതിനെ സ്വാഗതം ചെയ്യുന്ന നിലയാണ് പൊതുവേ ഉണ്ടായിട്ടുള്ളത്.\n‘മുസ്ലിം ലീഗ് അല്ലല്ലോ വകുപ്പ് നിശ്ചയിക്കുന്നത്. മുസ്ലിം ജനവിഭാഗത്തിന്റെ കാര്യം പറഞ്ഞാല് അവര് ന്യൂനപക്ഷ വിഭാഗമാണ് ആ മുസ്ലിം ജനവിഭാഗത്തിന് എന്നിൽ വിശ്വാസമുണ്ട്, ഈ ഗവൺമെന്റിൽ വിശ്വാസമുണ്ട് എന്നുള്ളത് എല്ലാവർക്കും അറിയാം. മുസ്ലിം ലീഗിനല്ല സമുദായത്തിന്റെ അട്ടിപ്പേറവകാശം. അത് പേരിലേയുള്ളൂ. പേരില് മാത്രമേയുള്ളൂ.’-മുഖ്യമന്ത്രി പറഞ്ഞു. ന്യൂനപക്ഷ വകുപ്പ് മുഖ്യമന്ത്രി ഏറ്റെടുത്തതിൽ ആർക്കും ആശങ്ക വേണ്ടെന്നും സഭാ നേതൃത്വത്തിന്റെ ആവശ്യപ്രകാരമല്ല താൻ വകുപ്പ് ഏറ്റെടുത്തതെന്നും അദ്ദേഹം പറഞ്ഞു. പൊതുവിലുള്ള ഒരു ആലോചനയുടെ ഭാഗമായി വകുപ്പ് മുഖ്യമന്ത്രി കൈകാര്യം ചെയ്യുന്നതാണ് നല്ലതെന്ന് വന്നതാണ്. നാട്ടിലെ ന്യൂനപക്ഷ ക്ഷേമത്തിന്റെ കാര്യം നന്നായി മുന്നോട്ട് കൊണ്ടുപോകുന്നതിന് മുഖ്യമന്ത്രി തന്നെ വകുപ്പ് കൈയ്യിൽ വയ്ക്കുന്നതാണ് നല്ലതെന്ന് അഭിപ്രായം വന്നു. മുഖ്യമന്ത്രി പറഞ്ഞു.\nന്യൂനപക്ഷ സ്കോളർഷിപ്പ് : മുഖ്യമന്ത്രി വിളിച്ച സർവ്വകക്ഷി യോഗം ഇന്ന്\nEnglish Summary: chief minister denies the allegetion on the minority portfolio takeover\n← കേരളത്തില് ലോക് ഡൗണ് മെയ് 30 വരെ നീട്ടി, ട്രിപ്പിള് ലോക് ഡൗണ് നാളെ മുതല് മലപ്പുറത്ത് മാത്രം → കേന്ദ്ര ന്യൂനപക്ഷ ഫണ്ട് കെ.ടി. ജലീൽ തന്റെ സമുദായത്തിന് മാത്രം നൽകി-മുഖ്യമന്ത്രിയുടേത് തിരുത്തൽ നടപടി അബ്ദുളളക്കുട്ടി


അടുക്കളയിലെ ഒരു അലങ്കാര പാനൽ ഒരു തീമാറ്റിക് അലങ്കരിക്കലാണ്, ഇന്റീരിയർ ഒരു ഉൾക്കാമ്പിൽ ഉണ്ടാക്കാം അല്ലെങ്കിൽ ഫങ്ഷണൽ ഏരിയകളായി മുറി വിഭജിക്കാൻ അനുവദിക്കുന്നു. പാനൽ തീമുകൾ സാധാരണയായി ഇന്റീരിയറിൻറെ ശൈലിയുമായി ബന്ധപ്പെട്ടിരിക്കുന്നു, ഇത് മുറി സൗകര്യമുളവാക്കുന്നതും അതുല്യവുമാണ്.\nഅടുക്കളയിൽ പാനലുകളുടെ ഇനങ്ങൾ\nസിറമിക് ടൈലുകൾ പാത്രത്തിൽ വിരിയിക്കാനും, സിങ്കിനു മുകളിലുള്ള കുപ്പായത്തിന്റെ വിസ്തൃതിയിലും അനുയോജ്യമാണ്. മലിനീകരണത്തിൽ നിന്ന് ജോലിസ്ഥലം സംരക്ഷിക്കുന്നതിനും മനോഹരമായ പ്രകൃതി നിർമ്മിക്കുന്നതിനും ടൈൽ അനുവദിക്കുന്നു. അടുക്കള പഴങ്ങളിൽ പച്ചക്കറികൾ, പച്ചക്കറികൾ, പ്രകൃതിനിർമ്മിതികൾ, ചിലപ്പോൾ നഗരപരമായ പ്രകൃതിദൃശ്യങ്ങൾ, ഒരു ടൈൽ അല്ലെങ്കിൽ ഗ്ലാസ് എന്നിവയ്ക്കായി പലപ്പോഴും ഉപയോഗിക്കാറുണ്ട്. ഫലം പാനൽ - അടുക്കളയിൽ ഏറ്റവും സാധാരണമായ ഓപ്ഷൻ.\nഅടുക്കളയിലെ ശൈലിയിലും റൂം സൈസ് അനുസരിച്ച് അടുക്കളയിലെ അലങ്കാര പാനലുകൾ തിരഞ്ഞെടുക്കുന്നു. ഡൈനിങ് ടേബിനു മുകളിലായി വർണ്ണശബളമായ പാനൽ പച്ചക്കറികൾ, പഴങ്ങൾ, വിഭവങ്ങൾ എന്നിവയുടെ രൂപത്തിൽ സ്ഥാപിക്കാം.\nഅടുക്കളയിലെ ഗ്ലാസ് പാനൽ അസാധാരണവും യഥാർത്ഥവുമാണ്. പുറം വശത്തായുള്ള ഗ്ലാസ് മതിയായ പാറ്റേണുള്ള ഒരു ചിത്രത്തിൽ പൊതിഞ്ഞ് ചുവരിൽ തിളങ്ങുന്നു. ഈ രീതി ഉപയോഗിച്ച്, നിങ്ങൾക്ക് അടുക്കളയിലെ മതിൽ അല്ലെങ്കിൽ പുരോഗമന പ്രദേശത്ത് യഥാർത്ഥ ചിത്രങ്ങൾ സൃഷ്ടിക്കാൻ കഴിയും. അടുക്കളയിൽ മിറർ പാനൽ നിങ്ങളെ കാഴ്ചക്കാരെ കൂടുതൽ ആകർഷകമാക്കുന്നതിന് അനുവദിക്കുന്നു.\nഒരു ചിത്രത്തിന്റെ രൂപത്തിൽ പാനൽ നിറങ്ങൾ അല്ലെങ്കിൽ വോള്യം സെഗ്മെന്റുകൾ ഉപയോഗിച്ച് ചെയ്യാം. അലങ്കാരത്തിന്, എന്തെങ്കിലും വസ്തുക്കൾ ഉപയോഗിക്കുക. ഒരു ചിത്രത്തിന്റെ രൂപത്തിൽ അടുക്കളയിലെ പാനൽ മിക്കപ്പോഴും ധാന്യങ്ങൾ, കോഫി, വിവിധ വോള്യൂമർ ഘടകങ്ങൾ എന്നിവ ഉപയോഗിച്ച് നിർമ്മിച്ചവയാണ്. വാൽമെട്രിക് ചിത്രങ്ങൾ ഉപ്പുവെള്ള തരിമാവിൽ നിന്നാണ് നിർമ്മിച്ചിരിക്കുന്നത്, അത് പിന്നീട് ഒരു ചായം മൂടിയിരിക്കുന്നു.\nപാനലിന്റെ മനോഹരമായ ഒരു മതിൽ ഉണ്ടാക്കുന്നത് മൊസൈക്കിക് മുതൽ അടുക്കള വരെയാക്കി, ഒരു ഗ്ലാസ് ഗ്ലാസ്, ഒരു പാറ്റേൺ, പാറ്റേൺ, അല്ലെങ്കിൽ ആഭരണങ്ങൾ ഉണ്ടാക്കുന്നു.\nഡീപ്പ്പേജ് തന്ത്രത്തിൽ അടുക്കളയിൽ പാനൽ നാപിൻസ് , കയറുകളും, അക്രിലിക് പെയിന്റ്, ജെൽ, ചിത്രങ്ങളുടെ സഹായത്തോടെ വൃക്ഷത്തിൽ നടത്തപ്പെടുന്നു. ചിത്രം പേപ്പറിൽ പ്രിന്റ് ചെയ്തു, പിന്നെ കെ.ഇ. ലേക്കുള്ള പതറിച്ച് പശ മൂടുന്നു.\nപ്രൊവെൻസ് അടുക്കളയിലെ പാനൽ ഭൂപ്രകൃതി, പൂക്കൾ, ഉണക്കിയ പച്ചമരുന്നുകൾ, ജീവികൾ, തോട്ടങ്ങൾ അല്ലെങ്കിൽ ഫ്രഞ്ച് പ്രവിശ്യകളെ ഉപയോഗിക്കുന്നു. ആർട്ട് നോയവേ ശൈലിയിൽ പാനൽ ജ്യാമിതീയ ലൈനുകൾ, മെറ്റൽ വിശദാംശങ്ങൾ എന്നിവ ഉപയോഗിച്ച് അലങ്കരിച്ചിരിക്കുന്നു. തറ-സ്റ്റൈൽ അടുക്കളയിൽ പാനൽ വൈൻ കോർക്ക്, പ്രായമായ പേപ്പർ, മരം വുമൺമെട്രിക് മൂലകങ്ങൾ എന്നിവയ്ക്കൊപ്പം യോജിക്കും.\nമുറിയിലെ അലങ്കാരവും മുറിയിലെ മാനസികാവസ്ഥയെ മാറ്റുന്നു. ഇത് വ്യക്തിത്വത്തിന്റെ പ്രത്യേകത, കൂനവ്, വീട്ടിലെ ഊഷ്മളത എന്നിവ കൂട്ടിച്ചേർക്കുന്നു.\nമുറിയിൽ പാർട്ടീഷനുകൾ സ്ലൈഡുചെയ്യുന്നു\nസിൽക്ക് അലങ്കാര കുഴി\nഒരു ലാമിനേറ്റ് എങ്ങനെയാണ് കിടക്കുന്നത്?\nഒരു വീടിന്റെ അറ്റകുറ്റപണികൾ\nസ്വന്തം കരങ്ങളുമായി ലോഹ ഫെൻസ്\nഒരു ആധുനിക ശൈലിയിൽ ലിവിംഗ് റൂം - ഫർണിച്ചർ\nഡ്രോയർ ഉപയോഗിച്ച് ഡ്രോപ്പ് സോഫ\nആന്തരികവും കറുപ്പും വെളുപ്പും വാൾപേപ്പർ\nഒരു പെൺകുട്ടിക്ക് സോഫ\nമനോഹരമായ ഇരട്ട കിടക്കകൾ\nശിശുക്കൾ കുടൽ കുടിക്കുന്നത്\nകടലിൽ ഫോട്ടോ ഷൂട്ട്\nഅടുക്കളയിൽ വൽ പാനലുകൾ\nക്രിമിയ ഗ്രാൻറ് മലയിടുക്ക് - എങ്ങനെ അവിടെയെല്ലാം?\nഉറക്കവും അവരുടെ അർത്ഥവും\nRevmoxicam - കുത്തിവയ്പ്പ്\nതവിട്ടുനിറം മധുരവും വറുത്ത ദോശ\nകിടക്കയിൽ മികച്ചത് എങ്ങനെ?\nതുകിളി വസ്ത്ര ബ്രാൻഡുകൾ\nഓവർഹെഡ് LED ലൈറ്റുകൾ\nഫ്ലാഷ് ഡ്രൈവിൽ usb-input ഉള്ള നിര


''ഇതിപ്പോ ഇത്രയേ സംഭവിച്ചുള്ളൂ, കേസ് പിന്‍വലിച്ചില്ലെങ്കില് കൊന്നുകളയും'' | 09 years old boy attacked in kochi\n''ഇതിപ്പോ ഇത്രയേ സംഭവിച്ചുള്ളൂ, കേസ് പിന്‍വലിച്ചില്ലെങ്കില് കൊന്നുകളയും''\nApr 1, 2019, 09:32 AM IST\nമൂന്ന് കുട്ടികളും രണ്ട് സ്ത്രീകളും മാത്രമുള്ള കുടുംബം ജീവന് ഭയന്നാണ് കഴിയുന്നത്.\nകരവേലിപ്പടി ആശുപത്രിയില് ചികിത്സയില് കഴിയുന്ന കുട്ടി\nകൊച്ചി: ''ഇതിപ്പോ ഇത്രയേ സംഭവിച്ചുള്ളൂ, കേസ് പിന്‍വലിച്ചില്ലെങ്കില് കൊന്നുകളയും''- ഒമ്പതു വയസ്സുകാരനെ മര്‍ദിച്ചവശനാക്കിയ ശേഷം കുട്ടിയുടെ വീട്ടിലെത്തി ശനിയാഴ്ച രാത്രി അക്രമികളുടെ സുഹൃത്തുക്കള് മുഴക്കിയ ഭീഷണിയാണിത്. മൂന്ന് കുട്ടികളും രണ്ട് സ്ത്രീകളും മാത്രമുള്ള കുടുംബം ജീവന് ഭയന്നാണ് കഴിയുന്നത്. ഇടതുകാലിന് പൊട്ടലും തുടയ്ക്കും നട്ടെല്ലിനും പരിക്കുമേറ്റ കുട്ടി കരുവേലിപ്പടി ആശുപത്രിയില് ചികിത്സയിലാണ്.\nഎറണാകുളം ജനറല് ആശുപത്രിയില് കഴിഞ്ഞിരുന്ന കുട്ടിയെ ഞായറാഴ്ച രാവിലെ വീട്ടിലേക്ക് കൊണ്ടുവന്നെങ്കിലും വേദന കൂടിയതോടെ കരുവേലിപ്പടി ആശുപത്രിയില് പ്രവേശിപ്പിക്കുകയായിരുന്നു.\nസംഭവം ഇങ്ങനെ: അയല്‍ക്കാര് തമ്മില് തുണിവിരിക്കുന്നതുമായി ബന്ധപ്പെട്ട് രണ്ടാഴ്ച മുമ്പ് രൂപപ്പെട്ട തര്‍ക്കമാണ് വൈരാഗ്യത്തിലേക്ക് നയിച്ചതും ഒടുവില് കുട്ടിയെ ആക്രമിക്കുന്നതിലേക്ക് വന്നെത്തിയതും. വ്യാഴാഴ്ച വൈകീട്ട് ട്യൂഷന് കഴിഞ്ഞ് മടങ്ങിവരികയായിരുന്നു പനയപ്പിള്ളി സ്വദേശിയായ കുട്ടി. വഴിയില്‍വെച്ച് അയല്‍പക്കത്തെ രഞ്ജിത്ത് (25) എന്ന യുവാവും സുഹൃത്ത് ഷാരോണും (23) ചേര്‍ന്ന് കുട്ടിയെ വിളിച്ചു. ഇവര് മദ്യലഹരിയിലാണെന്ന് മനസ്സിലായതോടെ കുട്ടി വീട്ടിലേക്ക് നടത്തം തുടര്‍ന്നു. ഇതിനിടെ കുട്ടിയെ പിന്നില്‍നിന്ന് കീഴ്പ്പെടുത്തിയ അക്രമികള് തല കാലുകള്‍ക്കിടയില് വെച്ച് പൂട്ടി. രണ്ടാളും ചേര്‍ന്ന് കുട്ടിയെ മര്‍ദിച്ചവശനാക്കി.\nസമീപത്ത് കിടന്ന മരപ്പലകയിലേക്ക് കുട്ടിയെ ഉയര്‍ത്തി താഴേക്കിട്ട ശേഷമാണ് അക്രമികള് മടങ്ങിയത്. വേദന കടിച്ചുപിടിച്ച് കുട്ടി വീട്ടിലേക്ക് മടങ്ങി. വീട്ടിലെത്തിയ അവന് വേദന സഹിക്കാനാകാതെ അമ്മൂമ്മയോട് കാര്യം പറഞ്ഞു. അയല്‍വാസികളായ അക്രമികളുടെ വീട്ടില്‍ച്ചെന്ന് പരാതി പറഞ്ഞെങ്കിലും തമാശയാണെന്നു പറഞ്ഞ് അവര് ചിരിച്ചുതള്ളി. രാത്രിയോടെ കുട്ടിക്ക് ശരീരവേദന സഹിക്കാനാകാതെയായി. കാല് നിലത്തുകുത്താന് കഴിയാത്ത സ്ഥിതി. ഉടന് ആശുപത്രിയില് പ്രവേശിപ്പിച്ചു.\nആറും നാലും വയസ്സുള്ള രണ്ട് അനിയന്‍മാരുണ്ട് കുട്ടിക്ക്. ഇരുവരും ഭയന്നാണ് ഉറങ്ങുന്നത്. ശനിയാഴ്ചത്തെ ഭീഷണിയോടെ ആക്രമണത്തിന് ഇരയാകുമെന്ന ഭയമാണിവര്‍ക്ക്. അച്ഛന് ഉപേക്ഷിച്ചു പോയതോടെ അമ്മയാണ് കുട്ടികളെ നോക്കുന്നത്. കൂട്ടിന് അമ്മൂമ്മ മാത്രം.\nശനിയാഴ്ച അറസ്റ്റിലായ പ്രതികള് രണ്ടും റിമാന്‍ഡിലായെങ്കിലും ആണ്‍തുണയില്ലാത്ത ഈ കുടുംബം ഏതു നിമിഷവും ഒരു ആക്രമണത്തിനിരയാകാം എന്ന സ്ഥിതിയാണ് നിലവില്.\nContent Highlight: 09 years old boy attacked in kochi\nഷംന കേസ്: സംഘം ആസൂത്രണം ചെയ്തത് ഇരകളെ ഉപയോഗിച്ചുള്ള ചെയിന് മോഡല് തട്ടിപ്പ്\nഭക്ഷണം പോലും തരാതെ 8 ദിവസം, സ്വര്‍ണക്കടത്തിന് നിര്‍ബന്ധിച്ചു; പരാതിയുമായി മോഡല്\nഅച്ഛന് ക്രൂരമായി പരിക്കേല്‍പ്പിച്ച നവജാത ശിശുവിന്റെ ആരോഗ്യനിലയില് പുരോഗതി\nആലപ്പുഴ നഗരത്തില് പട്ടാപ്പകല് വയോധികയ്ക്ക് നേരെ തോക്ക് ചൂണ്ടി പണം തട്ടാന് ശ്രമം


അങ്ങ് ജപ്പാനിലുണ്ടൊരു 'തനി നാടന് ' മിനി കേരളം | little world museum of man | Kerala House in Japan\nവിശ്വസിച്ചാലും ഇല്ലെങ്കിലും, ഈ തറവാട് അങ്ങ് ജപ്പാനിലാണ്!\nമനോരമ ലേഖകൻ August 21, 2019 03:15 PM IST\nജപ്പാനില് നമ്മുടെ കേരളത്തനിമ ഒത്തിണങ്ങിയ ഒരു വീടുണ്ടെന്നു പറഞ്ഞാല് ആദ്യം വിശ്വസിക്കാന് ഒരല്‍പം പ്രയാസമാണ്. പക്ഷേ ജപ്പാനിലെ നയോഗ പട്ടണത്തിനു അടുത്തുള്ള 'ഇനിയുമ' എന്ന സ്ഥലത്തെത്തിയാല് ഈ സംശയം മാറികിട്ടും. കാരണം കേരളത്തനിമ നിറയുന്ന ഒരു നാടന് തറവാടുവീട് ഇവിടെയുണ്ട്. 'ദി ലിറ്റില് വേള്‍ഡ് മ്യൂസിയം ഓഫ് മാന് ' എന്നാണ് ഈ വീടിന്റെ പേര്. ആ പേര് എന്താണെന്നാണോ ഇപ്പോള് ചിന്തിക്കുന്നത് ? എങ്കില് കേട്ടോളൂ 22 രാജ്യങ്ങളില് നിന്നുള്ള വീടുകള് ഈ ഓപ്പണ് എയര് മ്യൂസിയത്തില് ഉണ്ട്. ജാസിം മൗല കിര്യത്ത് എന്ന യുട്യൂബറുടെ ' ജാസ് ലൈവ് ' എന്ന വീഡിയോയിലൂടെയാണ് ഈ വീടിന്റെ വിശേഷങ്ങള് പുറത്തുവന്നത്.\nഅന്ത്രോപോളജിക്കല് മ്യൂസിയവും അമ്യൂസ്മെന്റ് പാര്‍ക്കുമായി 1970 ലാണ് ആദ്യം ഈ സ്ഥലം നിര്‍മ്മിക്കപെട്ടത്. പിന്നീടാണ് വിവിധ രാജ്യങ്ങളിലെ വീടുകള് ഇവിടെ നിര്‍മ്മിച്ചത്. 1500 യെന് കൊടുത്താല് ഇവിടേക്ക് ആര്‍ക്കും പ്രവേശിക്കാം. കേരളത്തിലെ ഒരു പഴയ തറവാടിനെ അനുസ്മരിപ്പിക്കുന്ന വീടാണ് ഇവിടെ ഇന്ത്യയെ പ്രതിനിധീകരിച്ചു നിര്‍മ്മിച്ചിരിക്കുന്നത്. 'ചനകത്ത് വീട് ' എന്നാണ് ഈ വീടിന്റെ പേര്.\nവെട്ടുകല്ല് കൊണ്ടാണ് വീടിന്റെ നിര്‍മ്മാണം. കേരളത്തില് നിന്നും കയറ്റുമതി ചെയ്ത വസ്തുക്കള് കൊണ്ട് തന്നെയാണ് വീടിന്റെ നിര്‍മ്മാണം. നീളന് വരാന്തയും, ചാരുകസേരയും, നാലുകെട്ടും, എല്ലാം ഇവിടെയുണ്ട്. നമ്മുടെ പഴയ തറവാടുകളില് കാണപ്പെടുന്ന തരം ഫര്‍ണിച്ചര് പോലും ഇവിടെ കാണാം. പോരാത്തതിന് കുളം, ചായക്കട എന്നിവയുമുണ്ട്.\nഅതായത് ഇവിടെ എത്തിയാല് നമ്മുടെ നാടിന്റെ പൈതൃകം തൊട്ടറിയാം എന്ന് സാരം. തീര്‍ന്നില്ല അതാത് രാജ്യങ്ങളിലെ വീടുകള് മാത്രമല്ല അവിടുത്തെ തനിനാടന് ആഹാരങ്ങള് വരെ ഈ മ്യൂസിയത്തില് ലഭിക്കും. ജപ്പാനില് ചെന്നിട്ടു നമ്മുടെ കടുംകാപ്പിയും ഉഴുന്നുവടയും വേണമെന്ന് തോന്നിയാലും പേടിക്കേണ്ട. കാരണം ഇതൊരു 'മിനി കേരളം ' തന്നെയാണ് . മിക്കപ്പോഴും ഈ മ്യൂസിയത്തില് ഓരോ രാജ്യങ്ങളുടെയും കള്‍ച്ചറല് ഫെസ്റ്റുകള് , പരിപാടികള് എന്നിവയും നടക്കാറുണ്ട്.


Going To Bed Hungry : വിശപ്പോടെ ഉറങ്ങരുത്, വയറും ചാടും തടിയും തൂങ്ങും - Malayalam BoldSky\n| Updated: Thursday, October 22, 2020, 10:53 [IST]\nആരോഗ്യ പ്രശ്‌നങ്ങള് നമുക്കിടയില് നിരവധിയാണ്. എന്നാല് അതിനെയെല്ലാം ഇല്ലാതാക്കുന്നതിന് വേണ്ടി എന്താണ് ചെയ്യേണ്ടത് എന്നുള്ളത് പലര്‍ക്കും അറിയില്ല. ഇത്തരം അവസ്ഥകള്‍ക്ക് പരിഹാരം കാണുന്നതിനും ശ്രദ്ധിക്കേണ്ട ചിലതുണ്ട്. അവയില് വെല്ലുവിളി ഉയര്‍ത്തുന്ന ഒന്നാണ് വിശപ്പോടെ ഉറങ്ങാന് കിടക്കുന്നത്. എന്നാല് വിശപ്പിനെ പ്രതിരോധിച്ച് ഉറങ്ങാന് പോവുക. അല്ലാത്ത പക്ഷം അത് കൂടുതല് അപകടത്തിലേക്ക് നിങ്ങളെ എത്തിക്കുന്നുണ്ട്.\nഎന്തുകൊണ്ടാണ് വിശപ്പോടെ ഉറങ്ങാന് പോവരുത് എന്ന് പറയുന്നത് എന്ന് നിങ്ങള്‍ക്കറിയാമോ? അതിന് പിന്നില് ആരോഗ്യകരമായ പലവിധത്തിലുള്ള കാരണങ്ങള് ഉണ്ട്. അവ എന്തൊക്കെയെന്ന് നോക്കാവുന്നതാണ്. വിശപ്പോടെ ഉറങ്ങാന് കിടക്കുന്നത് ആരോഗ്യത്തിന് വെല്ലുവിളി ഉണ്ടാക്കുന്നുണ്ട്. അതിന് പിന്നില് ശ്രദ്ധിക്കേണ്ട ചില കാര്യങ്ങള് ഉണ്ട്. എന്തൊക്കെയാണ് ഇതിന് പിന്നിലെ കാരണങ്ങള് എന്ന് നമുക്ക് നോക്കാവുന്നതാണ്. കൂടുതല് അറിയാന് വായിക്കൂ. പട്ടിണികൊണ്ടുണ്ടാവുന്ന പാര്‍ശ്വഫലങ്ങള് എന്തൊക്കെയെന്ന് നമുക്ക് നോക്കാവുന്നതാണ്.\nപേശികളുടെ ആരോഗ്യം നശിക്കുന്നു\nപേശികളുടെ ആരോഗ്യം നശിക്കുന്നതിന് പലപ്പോഴും വിശപ്പ് കാരണമാകുന്നുണ്ട്. പേശികള്‍ക്ക് ബലം വര്‍ദ്ധിപ്പിക്കുന്നതിന് വേണ്ടി അത്താഴം വേണമെങ്കില് നിങ്ങള്‍ക്ക് ഒഴിവാക്കാം. എന്നാല് പ്രോട്ടീനെ പേശികളാക്കി മാറ്റാന് നിങ്ങള്‍ക്ക് പോഷകങ്ങള് ആവശ്യമാണ്. രാത്രി വൈകിയുള്ള ഭക്ഷണം ഒഴിവാക്കുന്നതിന് ഒരിക്കലും പിന്തുണ നല്‍കരുത്. വിശപ്പോടെ ഉറങ്ങുന്നത് പലപ്പോഴും മസിലിന്റെ ആരോഗ്യത്തെ നശിപ്പിക്കുകയാണ് ചെയ്യുന്നത്. ഇത് നിങ്ങളുടെ ആരോഗ്യത്തിനും വെല്ലുവിളികള് ഉണ്ടാക്കുന്നുണ്ട്. അതുകൊണ്ട് ഒരിക്കലും ഉറക്കം വിശന്നു കൊണ്ടാവരുത്.\nശരീരഭാരം വര്‍ദ്ധിക്കുന്നതിന് പലപ്പോഴും വെല്ലുവിളികള് ഉണ്ടാക്കുന്ന ഒന്നാണ് ഉറങ്ങാന് പോവുമ്പോള് വിശന്ന് ഉറങ്ങുന്നത്. അതുകൊണ്ട് തന്നെ ഇത്തരം അവസ്ഥകള്‍ക്ക് പരിഹാരം കാണുന്നതിന് വേണ്ടി നമ്മള് ശ്രദ്ധിക്കേണ്ടതാണ്. തടി കുറക്കാം എന്ന് പറഞ്ഞ് പലപ്പോഴും നിങ്ങള് രാത്രി ഭക്ഷണം ഒഴിവാക്കുന്നുണ്ട്. എന്നാല് ഇനി ഈ ചിന്ത മാറ്റി വെക്കുന്നതാണ് നല്ലത്. രാത്രിയില് നിങ്ങളുടെ മെറ്റബോളിസം മന്ദഗതിയിലാണെന്ന പ്രസ്താവന വിവാദപരമാണ്, അതിനെ പിന്തുണയ്ക്കുന്നതിന് തെളിവുകളൊന്നുമില്ല. എന്നിരുന്നാലും, അമിതവണ്ണത്തെ കുറക്കുന്നതിന് വേണ്ടി ഇനി കഴിക്കുമ്പോള് ഉറങ്ങുന്നതിന് 2-3 മണിക്കൂര് മുമ്പ് കഴിക്കുന്നത് നല്ലതാണ്, അത് ആരോഗ്യകരമായ ഭക്ഷണമാണ്. അല്ലാതെ വിശപ്പോടെ ഉറങ്ങാന് പോവുന്നത് പ്രശ്‌നങ്ങള് വര്‍ദ്ധിപ്പിക്കുന്നതാണ്. അമിതവണ്ണത്തിലേക്കും ചാടിയ വയറിലേക്കും ഇത് നിങ്ങളെ എത്തിക്കുന്നുണ്ട്.\nനമ്മളില് മിക്കവരും വിശപ്പുള്ളപ്പോള് ഉറക്കം വരുന്നതായി പറയുന്നുണ്ട്. ഇത് നിങ്ങളുടെ ആരോഗ്യത്തിനും വളരെയധികം വെല്ലുവിളികള് ഉണ്ടാക്കുന്നതാണ്. കൃത്യമായ ഭക്ഷണം കഴിച്ചില്ലെങ്കില് അത് ഉറക്കത്തിനും പ്രശ്‌നങ്ങള് ഉണ്ടാക്കുന്നു. എന്നാല് ഈ അവസ്ഥയില്, ഉറങ്ങാന് കൂടുതല് സമയമെടുക്കും, അതിനാല് നിങ്ങള്‍ക്ക് നന്നായി ഉറങ്ങണമെങ്കില്, പട്ടിണി കിടക്കരുത് എന്ന് തന്നെയാണ് സ്‌പെഷ്യലിസ്റ്റുകള് അഭിപ്രായപ്പെടുന്നത്. നിങ്ങള്‍ക്ക് വിശക്കുന്നുവെങ്കില്, നിങ്ങള് ഇതിനകം ഉറങ്ങാന് പോകുകയാണെങ്കില്, അല്‍പം ശ്രദ്ധിക്കണം. ഒരു കാരണവശാലും വിശപ്പോടെ ഉറങ്ങാന് പോവരുത് എന്നുള്ളതാണ് ശ്രദ്ധിക്കേണ്ട കാര്യം.\nനിങ്ങള് ഭക്ഷണം കഴിക്കുന്നില്ലെങ്കില്, പകല് നിങ്ങളെ സജീവമായി നിലനിര്‍ത്താന് നിങ്ങള്‍ക്ക് ശരീരത്തില് ഊര്‍ജ്ജം ഇല്ലാത്ത അവസ്ഥയുണ്ടാവുന്നുണ്ട്. ഏതൊരു കാര്യം ചെയ്യുന്നതിനും എപ്പോഴും നിങ്ങളുടെ തലച്ചോര് സജീവമായിരിക്കണം. ക്ഷീണം, വിഷാദം എന്നിവ പോലുള്ളവ പട്ടിണിയുടെ പല പാര്‍ശ്വഫലങ്ങളാണെന്ന് പലരും കണ്ടെത്തിയിട്ടുണ്ട്. അതുകൊണ്ട് ഭക്ഷണത്തിന്റെ കാര്യം വളരെയധികം ശ്രദ്ധിക്കേണ്ടതാണ്. ഇതില് വെല്ലുവിളി ഉയര്‍ത്തുന്ന അസ്വസ്ഥതകള് ചില്ലറയല്ല. രാത്രി പട്ടിണിയോടെ ഉറങ്ങാന് കിടന്നാല് അത് പലപ്പോഴും നിങ്ങളുടെ ആരോഗ്യത്തെ നശിപ്പിക്കുകയാണ് ചെയ്യുന്നത്.\nആരോഗ്യത്തിന് വെല്ലുവിളിയുണ്ടാക്കുന്ന ഒന്നാണ് പലപ്പോഴും നിങ്ങളുടെ ഈ ശീലം നിങ്ങള്‍ക്ക് ഉണ്ടാക്കുന്നത്. അമിതവണ്ണത്തിനും ഉറക്കക്കുറവിനും മാത്രമല്ല ഇത് കാരണമാകുന്നത്. ഉറങ്ങാന് പോവുന്ന അവസ്ഥയില് പലപ്പോഴും വിശപ്പോടെയാണ് ഉറക്കമെങ്കില് അത് രാവിലെ എഴുന്നേല്‍ക്കുമ്പോള് അത് തലവേദനയിലേക്ക് നിങ്ങളെ എത്തിക്കുന്നുണ്ട്. ഇത്തരം അവസ്ഥയില് അല്‍പം ശ്രദ്ധിക്കേണ്ടതാണ്. ഓരോ അവസ്ഥയിലും നിങ്ങളിലുണ്ടാക്കുന്ന അസ്വസ്ഥതകള് എല്ലാം തന്നെ ഭക്ഷണത്തിന്റെ കാര്യത്തിലാണ് എന്നുള്ളതാണ് ശ്രദ്ധിക്കേണ്ട കാര്യം.\nMore HUNGRY News\nRead more about: hungry food sleep ഉറക്കം ഭക്ഷണം ആരോഗ്യം\nGoing to Sleep Hungry: Is it Bad for Your Health\nHere in this article we are discussing about why you should never go to sleep hungry. Takealook.


അയല്‍വക്കത്തെ അപരിചിതര്, എഴുതിയത് വാരിയത്ത് കുട്ടിരാമ മേനോന് , വിഷയം ബാലസാഹിത്യം , Published by Current Books Thrissur ::: കേരളാ ബുക്ക് സ്റ്റോർ\nവാരിയത്ത് കുട്ടിരാമ മേനോന്\nAuthor വാരിയത്ത് കുട്ടിരാമ മേനോന്\nOther Books of വാരിയത്ത് കുട്ടിരാമ മേനോന്\nmore about author വാരിയത്ത് കുട്ടിരാമ മേനോന്\nBook Name in English : Ayalpakkaththe Aparichithar\n“റുഡ്യാര്‍ഡ് കിപി‍്ലങ്ങിന്റെ കാനനകഥകള് കുട്ടിരാമമേനോന് പ്രചോദനം നല്‍കിയിരിക്കണം. കിപ്ലിങ്ങ് കഥകളിലാണ് ഊന്നല് നല്‍കിയത്. മേനോ‌ന് കഥപറച്ചില്‍കൊണ്ടു മാത്രം തൃപ്‌തനായിരുന്നില്ല. ജന്തുലോകത്തെപ്പറ്റി സ്വന്തമായി സൂക്ഷ്‌മനിരീക്ഷണം അദ്ദേഹം നടത്തിയിട്ടുണ്ട്. കഥകള് അനായാസമായി ശാസ്‌ത്രവിജ്ഞാനമായി മാറുന്ന കാഴ്‌ചയാണ് അദ്ദേഹത്തിന്റെ കൃതികളില് കാണുന്നത്.\nWrite Your Review about അയല്‍വക്കത്തെ അപരിചിതര്